By Web Desk.23 07 2021\nതിരുവനന്തപുരം: കേരളത്തില് ഇന്ന് 17,518 പേര്‍ക്ക് കോവിഡ് 19 സ്ഥിരീകരിച്ചു. മലപ്പുറം 2871, തൃശൂര് 2023, കോഴിക്കോട് 1870, എറണാകുളം 1832, കൊല്ലം 1568, പാലക്കാട് 1455, കണ്ണൂര് 1121, കോട്ടയം 1053, തിരുവനന്തപുരം 996, ആലപ്പുഴ 901, കാസര്‍ഗോഡ് 793, പത്തനംതിട്ട 446, വയനാട് 363, ഇടുക്കി 226 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 1,28,489 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.63 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 2,59,50,704 സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 132 മരണങ്ങളാണ് കോവിഡ് 19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 15,871 ആയി. ഇന്ന് രോഗം സ്ഥിരീകരിച്ചവരില് 110 പേര് സംസ്ഥാനത്തിന് പുറത്ത് നിന്നും വന്നവരാണ്. 16,638 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 700 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 2786, തൃശൂര് 1996, കോഴിക്കോട് 1842, എറണാകുളം 1798, കൊല്ലം 1566, പാലക്കാട് 1014, കണ്ണൂര് 1037, കോട്ടയം 1013, തിരുവനന്തപുരം 911, ആലപ്പുഴ 894, കാസര്‍ഗോഡ് 774, പത്തനംതിട്ട 433, വയനാട് 353, ഇടുക്കി 221 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.


സ്വന്തം വിവാഹം ഹാരിസ് കണ്ടത് ഓണ്‍ലൈനില്; നിതാഖത് വില്ലനായപ്പോള് പ്രിയതമയ്ക്ക് താലി ചാര്‍ത്തിയത് പെങ്ങള് – TruevisionNews\nസ്വന്തം വിവാഹം ഹാരിസ് കണ്ടത് ഓണ്‍ലൈനില്; നിതാഖത് വില്ലനായപ്പോള് പ്രിയതമയ്ക്ക് താലി ചാര്‍ത്തിയത് പെങ്ങള്\nസ്വന്തം വിവാഹം ഓണ്‍ലൈനില് കാണേണ്ടി വന്ന വിഷമത്തിലാണ് കൊല്ലം വെളിയം സ്വദേശി ഹാരിസ് ഖാന്. നിതാഖത് വില്ലനായതോടെ തന്‍റെ പ്രിയതമയ്ക്ക് സഹോദരി താലി ചാര്‍ത്തുന്നത് അങ്ങ് സൌദിയിലിരുന്ന് ഓണ്‍ലൈനിലൂടെ കാണാന് മാത്രമെ ഹാരിസിന് കഴിഞ്ഞുള്ളൂ. വിവാഹത്തിന് നാട്ടില് ഒരുക്കങ്ങളെല്ലാം പൂര്‍ത്തിയായിരുന്നു. നാട്ടില് എത്തിച്ചേരുമെന്ന് തന്നെയായിരുന്നു അവസാന നിമിഷവും ഹാരിസ് കരുതിയത്. എന്നാല് സൌദിയിലെ സ്വദേശി വത്കരണവും നിതാഖാത് മൂലമുള്ള പ്രശ്‌നങ്ങളും യാത്ര മുടക്കി. ഇതോടെ വധുവിന്റെ വീട്ടുകാരുമായി കൂടിയാലോചിച്ചശേഷം വിവാഹം മുന്‍നിശ്ചയപ്രകാരം നടത്തുകയായിരുന്നു.\nസൗദിയില് സ്വകാര്യ കമ്പനിയില് മാര്‍ക്കറ്റിങ് മാനേജറാണ് ഹാരിസ്. മക്ക കിങ് ഫഹദ് ആശുപത്രിയിലെ നഴ്‌സായ ആലപ്പുഴ സ്വദേശി ഷംലയുമായുള്ള വിവാഹം ഡിസംബര് ഒന്നിന് നടത്തുവാന് നേരത്തെ നിശ്ചയിച്ചതായിരുന്നു.വിവാഹത്തിനായി ദിവസങ്ങള്‍ക്ക് മുമ്പ് നാട്ടിലെത്താനായി ഹാരിസ് തയ്യാറെടുപ്പുകള് തുടങ്ങിയിരുന്നു. എന്നാല് കൂട്ടുകാര് ഒരുക്കിയ ഓണ്‍ലൈന് ലൈവിലൂടെ മിന്നുക്കെട്ടാണ് ഹാരിസ് കണ്ടത്. ഹാരിസിന്റെ സഹോദരി നജിതയാണ് ഷംലയ്ക്ക് മിന്നുകെട്ടിയത്.\nഇനി എത്രയും പെട്ടെന്ന് നാട്ടിലെത്തി നിക്കാഹ് കഴിക്കാമെന്ന പ്രതിക്ഷയിലാണ് ഹാരിസ്.വിവാഹത്തിനായി ബുധനാഴ്ച രാത്രിവരെ, നാട്ടിലെത്താമെന്ന പ്രതീക്ഷയിലായിരുന്നു ഹാരിസ്. കമ്പനി അധികൃതരുടെ ഭാഗത്തുനിന്നും അതിനുവേണ്ടിയുള്ള ശ്രമങ്ങളുണ്ടായി. എന്നാല് കമ്പനിയിലെ മൂന്നു സൌദി സ്വദേശികള് പെട്ടെന്ന് ജോലി വിട്ടുപോയത് കമ്പനിയെ പ്രതിസന്ധിയിലാക്കി. ഇതോടെ കമ്പനി നിതാഖാത്തിന്റെ ചുവപ്പന് പട്ടികയില് ഉള്‍പ്പെട്ടതും ഹാരിസിന്റെ താമസരേഖ(ഇക്കാമ) തീര്‍ന്നതും നാട്ടിലെത്താനുള്ള സാധ്യതക്ക് തടസ്സമാകുകയായിരുന്നു. ഹാരിസ് തന്നെയാണ് ഫേസ്ബുക്ക് പോസിറ്റില് തന്റെ വിവാഹത്തെ കുറിച്ച് എഴുതിയത്.ടെശാഭിമാനിയാനാണ് ഇന്നലെ വാര്‍ത്ത പുറത്തുവിട്ടത്.


പട്ടാമ്പി മത്സ്യ മാർക്കറ്റിൽ 67 പേർക്ക് കൊവിഡ്; കുന്നംകുളത്തും പരിസര പ്രദേശങ്ങളിലും ജാഗ്രതാ നിർദേശം | high alert issued in kunnamkulam thrissur as 67 covid cases reported in pattambi fish market\nപട്ടാമ്പി മത്സ്യ മാർക്കറ്റിൽ 67 പേർക്ക് കൊവിഡ്; കുന്നംകുളത്തും പരിസര പ്രദേശങ്ങളിലും ജാഗ്രതാ നിർദേശം\nKunnamkulam, First Published 21, Jul 2020, 8:44 AM\nപൊന്നാനി മേഖലയിൽ നിന്നാണ് ഇവിടങ്ങളിലേക്ക് മീൻ എത്തിച്ചിരുന്നത്. എന്നാൽ അവിടെ കൊവിഡ് ബാധ ഏറിയ സാഹചര്യത്തിൽ രണ്ടാഴ്ച്ചയായി പട്ടാമ്പിയിൽ നിന്നാണ് മത്സ്യം വന്നിരുന്നത്.\nതൃശ്ശൂർ കുന്നംകുളത്തും പരിസര പ്രദേശങ്ങളിലും അതീവ ജാഗ്രതാ നിർദേശം. പട്ടാമ്പി മത്സ്യ മാർക്കറ്റിൽ 67 പേർക്ക് കൊവിഡ് സ്ഥിരീകരിച്ചതിനെ തുടർന്ന് കടവല്ലൂർ, കാട്ടകാമ്പാൽ, കടങ്ങോട്, ചൂണ്ടൽ, എരുമപ്പെട്ടി പഞ്ചായത്തുകളിൽ മീൻ വിൽപ്പനയ്ക്ക് നിരോധനം. പൊതുസ്ഥലത്തെ മീൻ വിൽപ്പന കേന്ദ്രങ്ങൾ, വാഹനങ്ങളിലെ മീൻ വിൽപ്പന എന്നിവ നിരോധിച്ചു. പൊന്നാനി മേഖലയിൽ നിന്നാണ് ഇവിടങ്ങളിലേക്ക് മീൻ എത്തിച്ചിരുന്നത്. എന്നാൽ അവിടെ കൊവിഡ് ബാധ ഏറിയ സാഹചര്യത്തിൽ രണ്ടാഴ്ച്ചയായി പട്ടാമ്പിയിൽ നിന്നാണ് മത്സ്യം വന്നിരുന്നത്. കടവല്ലൂർ പഞ്ചായത്തിൽ മാത്രം 100 ഓളം പേർ നിരീക്ഷണത്തിലായിട്ടുണ്ട്.\nഅതേസമയം സാമൂഹ്യവ്യാപന സാധ്യത തടയാൻ പട്ടാമ്പിയിൽ ലോക്ഡൗൺ ഏര്‍പ്പെടുത്തി. പട്ടാമ്പി താലൂക്ക്, നെല്ലായ പഞ്ചായത്ത് എന്നിവിടങ്ങളിലാണ് കർശന നിയന്ത്രണം. തീവ്രബാധിത മേഖലകളിലുൾപ്പെടെ 47 കേന്ദ്രങ്ങളിൽ ദ്രുതപരിശോധക്ക് തുടക്കമിട്ടു. പട്ടാമ്പി നഗരസഭ, സമീപത്തെ 16 പഞ്ചായത്തുകൾ എന്നിവിടങ്ങളിലാണ് ആശങ്കയേറുന്നത്. ഈ സാഹചര്യത്തിലാണ് മേഖലയിൽ ദ്രുതപരിശോധന വ്യാപിപ്പിക്കുന്നതും നിയന്ത്രണ കടുപ്പിക്കുന്നതു. 28 തീവ്രബാധിത മേഖലകളുൾപ്പെടെ 47 ഇടങ്ങളിലാണ് വ്യാപനം കൂടുന്നത്.\nകണ്ടെത്തി തടഞ്ഞില്ലെങ്കിൽ സൂപ്പർ സ്പ്രെഡിലേക്ക് വഴിമാറുമെന്ന ആശങ്കയുമുണ്ട്. മത്സ്യമാർക്കറ്റുകൾ, വ്യാപാരകേന്ദ്രങ്ങൾ, ബസ് സ്റ്റാൻഡ് പരിസരം എന്നിവടങ്ങളിലേക്കും പരിശോധന വ്യാപിപ്പിക്കും. പട്ടാമ്പി മേഖലയിലെ നാൽപ്പത്തിയേഴ് കേന്ദ്രങ്ങളിലും ഫസ്റ്റ്ലൈൻ ട്രീറ്റ്മെന്റ് സെന്ററുകൾ ഉടൻ പൂർത്തിയാക്കും. ശരാശരി 500 പേർക്കാണ് പട്ടാമ്പി ക്ലസ്റ്ററിൽ ദിവസവും ആന്റിജൻ പരിശോധന നടത്തുന്നത്. തൃശ്ശുർ, മലപ്പുറം ജില്ലകളുമായി അതിർത്തി പങ്കിടുന്ന മേഖലായതിനാൽ രോഗവ്യാപനം കൂടുമെന്നും വിലയിരുത്തലുണ്ട്. കഴിഞ്ഞ ദിവസം പട്ടാമ്പി ക്ലസ്റ്ററിൽ രോഗം സ്ഥിരീകരിച്ചതിൽ7തൃശ്ശുർ സ്വദേശികളും3മലപ്പുറംകാരും ഉണ്ടെന്നതും ഇതോടൊപ്പം കാണണം.\nനെല്ലായ, ചാലിശ്ശേരി, പട്ടിത്തറ കപ്പൂർ, നാഗലശ്ശേരി തുടങ്ങിയ പടിഞ്ഞാറൻ പ്രദേശങ്ങളിലാണ് രോഗബാധിതരിൽ ഏറെയും. പൊന്നാനി, കുന്ദംകുളം തുടങ്ങിയ പ്രദേശങ്ങളിൽ നിന്നുളള യാത്രക്കും നിയന്ത്രണമുണ്ട്. അവശ്യസേവനങ്ങളൊഴികെ പട്ടാമ്പി മേഖലയിൽ അടഞ്ഞുകിടക്കും. നഗരസഭിയിലെ ഓരോ വീടുകൾതോറും കയറി വിവരശേഖരണത്തിനും ആരോഗ്യപ്രവർത്തകർ തുടക്കമിട്ടുകഴിഞ്ഞു. ലക്ഷണമുളളവരെ പ്രത്യേകം നിരീക്ഷിക്കും. ജില്ലയുടെ മറ്റ് ഭാഗങ്ങളിലെ, മത്സ്യമാർക്കറ്റുകളിലും ഉടൻ ദ്രുതപരിശോധന നടക്കും. പാലക്കാട്ടെ വിവിധ ആശുപത്രിയിൽ കഴിയുന്ന 93 പേർക്ക് രോഗമുക്തിയുണ്ടായത് മാത്രമാണ് നേരിയ ആശ്വാസം\nLast Updated 21, Jul 2020, 8:46 AM


ബംഗാള്: വെള്ളപ്പൊക്കം നിയന്ത്രണാധീനം,മരണം 240ആയി | - Toll in West Bengal floods mounts to 240 - Malayalam Oneindia\nബംഗാള്: വെള്ളപ്പൊക്കം നിയന്ത്രണാധീനം,മരണം 240ആയി\nകല്‍ക്കത്ത: പശ്ചിമബംഗാളില് ഏഴു ദിവസമായി തുടരുന്ന രൂക്ഷമായ വെള്ളപ്പൊക്കത്തില് മരണസംഖ്യ 240 ആയി ഉയര്‍ന്നു. സപ്തംബര് 24 ഞായറാഴ്ച ഔദ്യോഗിക കേന്ദ്രങ്ങള് അറിയിച്ചതാണിത്. എന്നാല് സംസ്ഥാനത്ത് സ്ഥിതിഗതികള് നിയന്ത്രണാധീനമാവുകയാണെന്നു റിപ്പോര്‍ട്ടുകള് സൂചിപ്പിക്കുന്നു.\nഏറ്റവുമധികം ആളപായമുണ്ടായത് മൂര്‍ഷിദാബാദ് ജില്ലയിലാണ്. 120 ആണ് ഇവിടത്തെ മരണസംഖ്യ. ബിര്‍ബുമില് 52, ബര്‍ദാമനില് 25 ,നാദിയയില് 17,മിഡ്നാപൂരില് 10, ഹൂഗ്ലിയില് ഒമ്പത് ,ബങ്കൂരയില് നാല്, വടക്കന് ദിന്‍ജാപൂരില് രണ്ട്, ഹൗറയില് ഒന്ന് എന്നിങ്ങനെയാണ് മറ്റു ജില്ലകളിലെ മരണസംഖ്യ.\nഅതേസമയം ദാമോദര് വാലി, മാസഞ്ചോര് ഡാമുകളില് നിന്നുള്ള വെള്ളമൊഴുക്ക് കുറഞ്ഞിട്ടുണ്ട്. മഴയുടെ ശക്തിയും കുറഞ്ഞു. ഇതുവരെ 10 ലക്ഷത്തോളം പേരെ ദുരിതബാധിത പ്രദേശങ്ങളില് നിന്നു രക്ഷപ്പെടുത്താന് കഴിഞ്ഞിട്ടുണ്ട്. ഏകദേശം ഒന്നരക്കോടി ആളുകള്‍ക്ക് വീടു നഷ്ടപ്പെട്ടു. കരസേനയുടെ രക്ഷാപ്രവര്‍ത്തന ശ്രമങ്ങള് വിജയം കണ്ടു തുടങ്ങിയിരിക്കുന്നു. എന്നാല് ശക്തമായ കാറ്റ് വീശുന്നതിനാല് കാന്‍ഡി ജില്ലയില് സൈനിക രക്ഷാപ്രവര്‍ത്തകര്‍ക്ക് എത്തിച്ചേരാനായിട്ടില്ല.\nവെള്ളത്തിനടിയിലായ പ്രദേശങ്ങളിലേയ്ക്ക് റോഡ് , റെയില് ഗതാഗത മാര്‍ഗ്ഗങ്ങള് അടഞ്ഞിരിക്കുന്നതിനാല് സംസ്ഥാന സര്‍ക്കാര് ആറ് കപ്പലുകളിലായി ഭക്ഷണം , ചികിത്സാസൗകര്യം തുടങ്ങിയവ എത്തിച്ചിട്ടുണ്ട്. ഇതുവരെ സംസ്ഥാന സര്‍ക്കാര് ദുരിതാശ്വാസ പ്രവര്‍ത്തനങ്ങള്‍ക്കായി 12 കോടി രൂ പ ചിലവഴിച്ചു.\nമരണമടഞ്ഞവരുടെ അടുത്ത ബന്ധുക്കള്‍ക്ക് പ്രധാനമന്ത്രിയുടെ ദുരിതാശ്വാസ നിധിയില് നിന്നും 50,000 രൂപ വീതവും സംസ്ഥാന സര്‍ക്കാര് 20,000 രൂപ വീതവും അനുവദിച്ചു.\nകല്‍ക്കത്തയില് നിന്നും ബംഗാളിന്റെ വടക്കന് ജില്ലകളിലേക്കുള്ള റെയില് ഗതാഗതം പുന:സ്ഥാപിച്ചിട്ടുണ്ട്. ഇന്ത്യന് എയര്‍ലൈന്‍സും കല്‍ക്കട്ട-ബഗ്ദോഗ്ര റൂട്ടില് കൂടുതല് സര്‍വീസുകള് നടത്തുന്നുണ്ട്.


യുവതാരങ്ങള്‍ക്ക് മമ്മുട്ടിയുടെ അടുത്ത് എത്താന് പറ്റുമോ? ഈ പ്രണയം കണ്ടാല് ആരും മതിമറക്കും!! | Pullikkaran Staraa Movie song goes viral on social media. - Malayalam Filmibeat\n» യുവതാരങ്ങള്‍ക്ക് മമ്മുട്ടിയുടെ അടുത്ത് എത്താന് പറ്റുമോ? ഈ പ്രണയം കണ്ടാല് ആരും മതിമറക്കും!!\nUpdated: Friday, September 15, 2017, 14:38 [IST]\nജീവിതത്തിൽ നല്ല മാറ്റങ്ങൾ കൊണ്ടു വന്നു!! ആലിയയുമായി പ്രണയത്തിലായതിങ്ങനെ\nപ്രായം കൂടുന്നതിനനുസരിച്ച് യുവാവിനെ പോലെ ഗ്ലാമര് മലയാള സിനിമയുടെ സ്വന്തം മമ്മുക്കയ്ക്ക് മാത്രമാണ്. സെപ്റ്റംബര്7ന് 66-ാം പിറന്നാള് ആഘോഷിച്ച മമ്മുക്കയുടെ പ്രണയാതുരമായ വീഡിയോ സോഷ്യല് മീഡിയയിലൂടെ വൈറലായി മാറിയിരിക്കുകയാണ്. ഓണത്തിന് തിയറ്ററുകളിലെത്തിയ പുള്ളിക്കാരന് സ്റ്റാറാ എന്ന സിനിമയിലെ ദീപ്തി സതിയ്‌ക്കൊപ്പമുള്ള പാട്ട് രംഗമാണ് എഡിറ്റ് ചെയ്ത മാറ്റിയിരിക്കുന്നത്.\nചിത്രത്തില് കിളിവാതിലിന് ചാരെ നീ വന്നുവോ എന്ന് തുടങ്ങുന്ന പാട്ടിന് അഴകിയ രാവണന് എന്ന സിനിമയിലെ വെണ്ണില ചന്ദനകിണ്ണം എന്ന് തുടങ്ങുന്ന സൂപ്പര് ഹിറ്റ് സോംഗിനൊപ്പമാണ് വീഡിയോ പുറത്ത് വന്നിരിക്കുന്നത്. മൂവി ലൈറ്റ്‌സ് എന്ന പേരോട് കൂടിയാണ് വീഡിയോ നിര്‍മ്മിച്ചിരിക്കുന്നത്.\nശ്യാംധര് മമ്മുട്ടി കൂട്ടുകെട്ടില് ഓണത്തിന് തിയറ്ററുകളില് പ്രദര്‍ശനത്തിനെത്തിയ സിനിമയാണ് പുള്ളിക്കാരന് സ്റ്റാറാ. ചിത്രത്തില് ആശ ശരത്താണ് നായികയായി അഭിനയിക്കുന്നത്. ഇവര്‍ക്കൊപ്പം ദീപതി സതിയും കേന്ദ്ര കഥാപാത്രത്തെ അവതരിപ്പിക്കുന്നുണ്ട്.\nRead more about: malayalam film malayalam cinema movie news malayalam movie malayalam pullikkaran staraa mammootty shyamdhar മലയാളം സിനിമ ദീപ്തി സതി മമ്മൂട്ടി ശ്യാംധര് പുള്ളിക്കാരന് സ്റ്റാറാ\nPullikkaran Staraa Movie song goes viral on social media.


Jharkhand Assembly Election results 2019: Congress leads | ജാര്‍ഖണ്ഡിൽ കോണ്‍ഗ്രസ്-ജെഎംഎം സഖ്യത്തിന് മുന്നേറ്റം, ബിജെപി പരുങ്ങലിൽ, ആദ്യഫലസൂചനകൾ പുറത്ത് - Malayalam Oneindia\nUpdated: Mon, Dec 23, 2019, 8:40 [IST]\nദില്ലി: ജാര്‍ഖണ്ഡ് നിയമസഭാ തിരഞ്ഞെടുപ്പിന്റെ വോട്ടെണ്ണല് പുരോഗമിക്കുമ്പോള് ആദ്യഫലസൂചനകള് കോണ്‍ഗ്രസ്-ജെഎംഎം സഖ്യത്തിന് അനുകൂലം. ജാര്‍ഖണ്ഡിലെ 81 നിയമസഭാ സീറ്റുകളിലേക്കാണ് വോട്ടെണ്ണല് നടക്കുന്നത്. കോണ്‍ഗ്രസ്-ജെഎംഎം മഹാസഖ്യം 28 സീറ്റുകളിലാണ് മുന്നേറുന്നത്. ബിജെപി 14 സീറ്റുകളിലും മുന്നേറ്റം നടത്തുന്നു. എക്‌സിറ്റ് പോള് പ്രവചനങ്ങള് ശരി വെക്കുന്ന തരത്തിലേക്കാണ് ആദ്യഘടത്തില് ജാര്‍ഖണ്ഡിലെ തിരഞ്ഞെടുപ്പ് ഫലം നീങ്ങുന്നത്.\nമുഖ്യമന്ത്രി രഘുബര് ദാസ് ജംഷഡ്പൂര് ഈസ്റ്റി ല് മുന്നേറുന്നു. മഹാസഖ്യത്തിന്റെ മുഖ്യമന്ത്രി സ്ഥാനാര്‍ത്ഥിയായ ജാര്‍ഖണ്ഡ് മുക്തി മോര്‍ച്ച നേതാവ് ഹേമന്ദ് സോറന് ബര്‍ഹെയ്ത്തിലും ദുംകയിലും ലീഡ് ചെയ്യുകയാണ്. എക്‌സിറ്റ് പോളുകളില് അടുത്ത മുഖ്യമന്ത്രിയായി ഏറ്റവും കൂടുതല് പേര് തിരഞ്ഞെടുത്തത് ഹേമന്ദ് സോറനെ ആയിരുന്നു.\nപൗരത്വ ഭേദഗതി നിയമത്തിന് എതിരെ രാജ്യവ്യാപകമായി പ്രതിഷേധം കത്തുന്നതിനിടെയാണ് ജാര്‍ഖണ്ഡ് തിരഞ്ഞെടുപ്പ് ഫലം പുറത്ത് വരുന്നത് എന്ന പ്രത്യേകതയുണ്ട്. ജാര്‍ഖണ്ഡില് മാത്രമല്ല ദേശീയതലത്തിലും ഈ തിരഞ്ഞെടുപ്പ് ഫലം കോണ്‍ഗ്രസിന് നിര്‍ണായകമാണ്. അയോധ്യയും കശ്മീരും അടക്കമുളള വിഷയങ്ങള് ഉയര്‍ത്തിയാണ് ബിജെപി സംസ്ഥാനത്ത് തിരഞ്ഞെടുപ്പ് പ്രചാരണം നടത്തിയത്. തോല്‍ക്കുകയാണെങ്കില് രാജ്യമെമ്പാടും ബിജെപിക്കത് വലിയ ക്ഷീണമാകും.\n2014ല് 37 സീറ്റുകളുമായി ബിജെപിയായിരുന്നു ഏറ്റവും വലിയ ഒറ്റക്കക്ഷി. തുടര്‍ന്ന്5സീറ്റുകള് നേടിയ എജെഎസ്യുവിന്റെ പിന്തുണയോടെ ബിജെപി സര്‍ക്കാര് രൂപീകരിച്ചു. ഇക്കുറി ഏറ്റവും വലിയ ഒറ്റക്കക്ഷി ആയില്ലെങ്കിലും ചെറുപാര്‍ട്ടികളുടെ സഹായത്തോടെ സര്‍ക്കാരുണ്ടാക്കാം എന്ന കണക്ക് കൂട്ടലിലാണ് ബിജെപി. എക്‌സിറ്റ് പോളുകള് ഒരു കക്ഷിക്കും കേവല ഭൂരിപക്ഷം പ്രവചിച്ചിട്ടില്ല. എന്നാല് കോണ്‍ഗ്രസ്-ജെഎംഎം മഹാസഖ്യം മുന്നേറ്റം നടത്തും എന്നാണ് എക്‌സിറ്റ് പോളുകള് പ്രവചിച്ചത്.\nജാതിമതിലുകള് മോദിക്കുമുന്നില് വഴിമാറി\nബിജെപിയ്ക്ക് ഒറ്റയ്ക്ക് ഭരിക്കാം\nJharkhand Assembly Election results 2019: Congress leads


ഹോങ്കാങ്ങിലെ ജനാധിപത്യ പ്രക്ഷോഭ നേതാക്കൾ അറസ്റ്റിൽ; ശനിയാഴ്ചത്തെ മാർച്ച് മാറ്റിവെച്ചു – Azhimukham\nഹോങ്കാങ്ങിലെ ജനാധിപത്യ പ്രക്ഷോഭ നേതാക്കൾ അറസ്റ്റിൽ; ശനിയാഴ്ചത്തെ മാർച്ച് മാറ്റിവെച്ചു\nനിയമവിരുദ്ധമായ സംഘം ചേരലിന് പ്രേരണ നൽകിയെന്നതാണ് വോങ്ങും ചോവും ചെയ്ത കുറ്റം.\nAug 30 2019 11:16 AM\nഹോങ്കോങ്ങിൽ ജനാധിപത്യ പ്രക്ഷോഭത്തെ നയിച്ചിരുന്ന നേതാക്കൾ അറസ്റ്റിലായതിനെ തുടർന്ന് നാളെ (ശനിയാഴ്ച) നടത്താനിരുന്ന മാർച്ച് റദ്ദാക്കി. ആൻഡി ചാൻ, ആഗ്നസ് ചൗ, ജോഷ്വ വോങ് എന്നീ നേതാക്കളാണ് അറസ്റ്റ് ചെയ്യപ്പെട്ടത്. ഇന്ന് രാവിലെയായിരുന്നു സംഭവം.\nനിയമവിരുദ്ധമായ സംഘം ചേരലിന് പ്രേരണ നൽകിയെന്നതാണ് വോങ്ങും ചോവും ചെയ്ത കുറ്റം. ജൂൺ 21ന് നടന്ന പ്രകടനങ്ങളിൽ ഇവർക്ക് പങ്കുണ്ടെന്ന് പൊലീസ് ആരോപിക്കുന്നു.\n2014ൽ ഈ സമരങ്ങള്‍ക്കെല്ലാം തുടക്കമിട്ടതിന്റെ വാർഷികദിനമാണ് നാളെ. ഈ ദിനത്തിൽ കൂടുതൽ ശക്തമായ പ്രക്ഷോഭം നടക്കുമെന്നത് മുൻകൂട്ടിക്കണ്ടാണ് അറസ്റ്റുകൾ നടന്നിരിക്കുന്നത്. നാളെ പ്രക്ഷോഭപരിപാടികൾ നടത്തുന്നതിന് വിലക്കുണ്ട്. അനുമതി കിട്ടുന്നതിനായി ശ്രമം തുടരുകയാണ്. കിട്ടുന്ന ദിവസം വീണ്ടും പ്രക്ഷോഭം സംഘടിപ്പിക്കും.\nനേതാക്കളെയെല്ലാം എന്തെങ്കിലും കാരണം പറഞ്ഞ് അറസ്റ്റ് ചെയ്യുകയാണ് പൊലീസ് ചെയ്തു കൊണ്ടിരിക്കുന്നതെന്ന് ജനാധിപത്യ പ്രക്ഷോഭത്തിന്റെ ഭാഗമായ സിവിൽ ഹ്യൂമൻ റൈറ്റ്സ് ഫ്രണ്ടിന്റെ നേതാവായ ബോണീ ലിയൂങ് പറയുന്നു. നിയമപരമായ രീതിയിൽ മാത്രമേ തങ്ങൾഡ സമരം നടത്തുകയുള്ളൂവെന്നും ഇതിൽ നിന്ന് മാറുന്നത് പ്രക്ഷോഭത്തിനും ഗുണകരമല്ലെന്നും അദ്ദേഹം വിശദീകരിച്ചു.\nപെരിയ ഇരട്ടക്കൊല: ഉദുമ ഏരിയ സെക്രട്ടറിയടക്കം രണ്ട് സിപിഎം നേതാക്കൾ അറസ്റ്റിൽ\nപരാജയഭീതി: തന്റെ ബ്രെക്സിറ്റ് ഉടമ്പടി നിർദ്ദേശത്തിന്മേലുള്ള വോട്ടെടുപ്പ് തെരേസ മേ മാറ്റിവെച്ചു; ആത്മവിശ്വാസരാഹിത്യമെന്ന് പ്രതിപക്ഷം\nമരണപ്പെട്ട ദാതാവിൽ നിന്ന് ഗർഭപാത്രം മാറ്റിവെച്ചു; ചരിത്രം വഴിമാറിയത് പെൺകുഞ്ഞിന്റെ പിറവിക്ക്\n66-മത് ദേശീയ ചലച്ചിത്ര അവാർഡ് പ്രഖ്യാപനം മാറ്റിവെച്ചു\nചര്‍ച്ച് ബില് അജണ്ടയിലില്ലെന്ന് മുഖ്യമന്ത്രി പറയുമ്പോഴും കരിദിനാചരണവും ഇടയലേഖനവുമായി സഭകള്; ജനിക്കും മുമ്പേ അന്ത്യം മുന്നില് കണ്ട് ചര്‍ച്ച് ബില്


former up minister chaudhary basheer | ആറാം വിവാഹത്തിനൊരുങ്ങി ഉത്തർപ്രദേശ് മുൻ മന്ത്രി ചൗധരി ബഷീർ; നേരിട്ട് കണ്ട് സംസാരിക്കാൻ ശ്രമിച്ചപ്പോൾ വീട്ടിൽ നിന്ന് പുറത്താക്കി മുത്തലാഖ് ചൊല്ലി; ഭാര്യയുടെ പരാതിയിൽ കേസ് രജിസ്റ്റർ ചെയ്ത് പൊലീസ് - MarunadanMalayalee.com\nAugust 02, 202111:18 PM IST Permalink\nആഗ്ര: ആറാം വിവാഹത്തിനൊരുങ്ങിയ ഉത്തർപ്രദേശ് മുൻ മന്ത്രിക്കെതിരെ വീട്ടിൽ നിന്ന് പുറത്താക്കി മുത്തലാഖ് ചൊല്ലിയെന്ന പരാതിയുമായി ഭാര്യ. മായാവതി സർക്കാരിന്റെ കാലത്ത് യുപി മന്ത്രിയായിരുന്ന ചൗധരി ബഷീറിനെതിരെയാണ് പരാതിയുമായി മൂന്നാമത്തെ ഭാര്യ നഗ്മ രംഗത്തെത്തിയത്.\nആഗ്രയിലെ മണ്ഡോല സ്റ്റേഷനിൽ ഭാര്യയുടെ പരാതിയിൽ ചൗധരി ബഷീറിനെതിരെ കേസ് രജിസ്റ്റർ ചെയ്തതായി പൊലീസ് വ്യക്തമാക്കി. ശെയിഷ്ഠ എന്ന യുവതിയെ ചൗധരി ബഷീർ വിവാഹം കഴിക്കാനൊരുങ്ങുന്ന വിവരം അറിഞ്ഞാണ് ഭാര്യ നഗ്മ പരാതി നൽകിയത്.\nവിവാഹ വിവരമറിഞ്ഞ് അവർ ചൗധരി ബഷീറിനെ കണ്ട് സംസാരിക്കാൻ ശ്രമിച്ചിരുന്നു. എന്നാൽ, അദ്ദേഹം വീട്ടിൽ നിന്ന് പുറത്താക്കി മുത്തലാഖ് ചൊല്ലിയെന്നാണ് പരാതി. വിവാഹത്തിന് ശേഷം ഭർത്താവ് തന്നെ ശാരീരികമായും മാനസികമായും പീഡിപ്പിച്ചിരുന്നു എന്നും ഭാര്യ പൊലീസിന് നൽകിയ പരാതിയിൽ ആരോപിക്കുന്നു.\nപൊലീസിന്റെ സഹായം അഭ്യർത്ഥിച്ച് നഗ്മ സോഷ്യൽ മീഡിയയിൽ വീഡിയോ പോസ്റ്റ് ചെയ്യുകയും ചെയ്തിട്ടുണ്ട്. 2012-ലാണ് നഗ്മയും ചൗധരി ബഷീറും വിവാഹിതരാകുന്നത്. ഇവർക്ക് രണ്ട് കുട്ടികളും ഉണ്ട്.\nമായാവതി സർക്കാരിന്റെ കാലത്ത് ഉത്തർപ്രദേശിലെ മന്ത്രിയായിരുന്നു ചൗധരി ബഷീർ. പിന്നീട് ബി.എസ്‌പിയിൽ നിന്ന് സമാജ്വാദി പാർട്ടിയിലേക്ക് ചേക്കേറിയിരുന്നു. ചൗധരി ബഷീറിനെതിരെ മറ്റ് നിരവധി ക്രിമിനൽ കേസുകളും കോടതിയിൽ നിലവിലുണ്ട്.\nബെഹ്‌റയ്ക്ക് തിരിച്ചടിയായത് 'ആറ് മാസ ഉത്തരവ്'


‘പൂര്‍ത്തിയായി’; മഞ്ഞപ്പടയുടെ നായകന് ജിങ്കനെ റാഞ്ചാനൊരുങ്ങി കൊല്‍ക്കത്ത\n'രാഹുലിനെതിരെയുള്ള ജനവികാരം കോണ്‍ഗ്രസ്സിന് വെല്ലുവിളിയാകും; മോദിയെ ഇല്ലാതാക്കാമെന്ന് വെറുതേ വ്യാമോഹിക്കണ്ട': രാഹുലിന് മുന്നറിയിപ്പുമായി ബി.ജെ.പി\nMonday 9th April 2018 10:33am\nകൊച്ചി: ഐ.സ്.എല് നാലാം സീസണില് പ്ലേ ഓഫ് കാണാതെ പുറത്തായ കേരളാ ബ്ലാസ്റ്റേഴ്‌സിനു സൂപ്പര് കപ്പിലും നിരാശ മാത്രമായിരുന്നു ഫലം. നോക്കൗട്ട് റൗണ്ടില് ഐ ലീഗ് റണ്ണേഴ്‌സ് അപ്പായ നെറോക്ക എഫ്.സിയോട് 3-2നു പരാജയയപ്പെട്ട ബ്ലാസ്റ്റേഴ്‌സ് ആരാധകര്‍ക്ക് നിരാശ മാത്രമായിരുന്നു നല്‍കിയത്. എന്നാല് ഐ.എസ്.എല് ക്ലബ്ബുകളില് നിന്ന് ഇപ്പോള് പുറത്തുവരുന്ന വാര്‍ത്തകള് മഞ്ഞപ്പടയുടെ ആരാധകരെ ഒന്നാകെ നിരാശരാക്കുന്നതാണ്.\nഐ.എസ്.എല് ഒന്നാം സീസണ് മുതല് കേരളത്തിനായി കളിക്കുന്ന ബ്ലാസ്റ്റേഴ്‌സ് നായകന് സന്ദേശ് ജിങ്കാനു വേണ്ടി എ.ടി.കെ കൊല്‍ക്കത്ത രംഗത്തെത്തിയെന്നാണ് പുറത്തുവരുന്ന റിപ്പോര്‍ട്ടുകള്. പ്രമുഖ സ്‌പോര്‍ട്‌സ് മാധ്യമമായ സ്‌പോര്‍ട്‌സ് കീഡയാണ് ഇതുസംബന്ധിച്ച വാര്‍ത്തകള് പുറത്തുവിട്ടിരിക്കുന്നത്. അടുത്ത സീസണിലേക്ക് തങ്ങളുടെ പ്രതിരോധ നിരയെ ശക്തമാക്കുന്നതിന്റെ ഭാഗമായാണ് കൊല്‍ക്കത്ത ജിങ്കാനുവേണ്ടി രംഗത്തെത്തിയിരിക്കുന്നത്.\nAlso Read: വാഹനങ്ങള് തടഞ്ഞിട്ടില്ല; കസ്റ്റഡിയിലെടുത്തത് യാതൊരു പ്രകോപനവുമില്ലാതെയെന്ന് ഗീതാനന്ദന്; സംസ്ഥാനത്ത് ഹര്‍ത്താല് ശക്തമാകുന്നു\nഈ സീസണില് 18 മത്സരങ്ങളില് നിന്നായി 30 ഗോളുകളാണ് കൊല്‍ക്കത്ത വഴങ്ങിയിരിക്കുന്നത്. ഡല്‍ഹി ഡൈനാമോസിന്റെ 37 കഴിഞ്ഞാല് കൊല്‍ക്കത്തയാണ് ഇതില് മുന്നിട്ട് നില്‍ക്കുന്നത്. അതുകൊണ്ട് തന്നെയാണ് മികച്ച പ്രതിരോധ ഭടനെ തേടി കൊല്‍ക്കത്തന് മാനേജ്‌മെന്റ് കേരള നായകനിലേക്ക് എത്തിയിരിക്കുന്നത്.\nകേരളത്തിന്റെ പ്രതിരോധ നിരയെ ഒറ്റയ്ക്ക് നയിക്കുന്ന ജിങ്കനെ ടീമിന് നഷ്ടമായാല് വരുന്ന സീസണില് ബ്ലാസ്‌റ്റേഴ്‌സിനത് കനത്ത തിരിച്ചടിയാകും. മലയാളിത്താരവും ജംഷദ്പൂര് എഫ്.സിയുടെ പ്രതിരോധ ഭടനുമായിരുന്ന അനസ് എടത്തൊടികയെ ടീമിലെത്തിച്ച ബ്ലാസ്‌റ്റേഴ്‌സ് ജിങ്കനും അനസും ചേര്‍ന്ന് അടുത്ത സീസണില് മികച്ച പ്രകടനം കാഴ്ചവെക്കുമെന്ന് പ്രതീക്ഷിക്കവേയാണ് ജിങ്കനെ നഷ്ടപ്പെടുമെന്ന വാര്‍ത്തകള് പുറത്തുവരുന്നത്.


ഈ വര്‍ഷം വിശുദ്ധ റമദാനിലെ ദേശീയ തലത്തിലുള്ള മുഖ്യ ചര്‍ച്ചാവിഷയം അഴിമതിയാണല്ലോ. അഴിമതിയില്‍നിന്ന് പൂര്‍ണമായും മുക്തമായ ഏതെങ്കിലും ഒരു രംഗം ഇന്നുണ്ടോ. ശക്തമായ ഒരു അഴിമതി നിരോധനിയമത്തിന്റെ അഭാവമാണ് ഇതിന് കാരണമെന്ന് പറഞ്ഞ് ചിലര് അതിനുവേണ്ടി സമരം ചെയ്യുന്നു. യഥാര്‍ഥത്തില് നിയമങ്ങള്‍കൊണ്ടുമാത്രം തിന്മകളെ നിര്‍മാര്‍ജനം ചെയ്യാന് കഴിയുമോ? നിയമത്തിന്റെ പിടിയില്‍നിന്ന് രക്ഷപ്പെടാന് മനുഷ്യന് എന്തെല്ലാം വിദ്യകള് അറിയാം. മദ്യം നിരോധിക്കുന്നതോടൊപ്പം അത് വര്‍ജിക്കാനുള്ള ഉള്‍പ്രേരണകൂടിയുണ്ടെങ്കിലേ വിജയിക്കുകയുള്ളൂ. വീട്ടിനകത്ത് രഹസ്യമായി മകളെ പീഡിപ്പിക്കുന്ന പിതാവിനെ തടയാന് നിയമത്തിന് കഴിയുമോ? എല്ലാ കുറ്റകൃത്യങ്ങളുടെയും അവസ്ഥ ഇതുതന്നെ.\n'സമ്പത്തിനോടുള്ള മനുഷ്യന്റെ പ്രേമം ശക്തമാണ്'എന്ന് ഖുര്‍ആന് പ്രസ്താവിക്കുന്നു. ഈ അത്യാര്‍ഥിയാണല്ലോ വഞ്ചനയും ചൂഷണവും കവര്‍ച്ചയും തട്ടിപ്പും മോഷണവും കൃത്രിമത്വവുമെല്ലാം നടത്താന് മനുഷ്യനെ പ്രേരിപ്പിക്കുന്നത്. അഴിമതി അധികവും സാമ്പത്തിക രംഗത്താണ്. അധികാരവും പദവിയും വഴിവിട്ട മാര്‍ഗത്തിലൂടെ പണവും വ്യക്തിപരമായ നേട്ടവുമുണ്ടാക്കാന് ഉപയോഗിക്കുക. നിയമത്തിന്റെ കുരുക്കില് വീഴുന്നവരുണ്ട്. പക്ഷേ, രക്ഷപ്പെടുന്നവരാണ് അധികവും. തന്റെ മനസ്സിലുള്ളതുപോലും കണ്ടെത്തുന്ന ഒരു അദൃശ്യശക്തി സദാ തന്നെ നിരീക്ഷിച്ചുകൊണ്ടിരിക്കുന്നുണ്ടെന്നും അവന്റെ നിയമം ലംഘിച്ചാല് ഒരിക്കലും രക്ഷപ്പെടാന് കഴിയില്ലെന്നുമുള്ള ഉറച്ച വിശ്വാസമാണ് യഥാര്‍ഥത്തില് അഴിമതി എന്നല്ല എല്ലാ തിന്മകളില്‍നിന്നും മനുഷ്യനെ തടയുന്നത്. ധനത്തിന്റെ കാര്യത്തില് മരണശേഷം ഓരോ മനുഷ്യനും 'നീ എവിടുന്നു സമ്പാദിച്ചു? എങ്ങനെ ചെലവഴിച്ചു?' എന്ന ചോദ്യത്തിന് മറുപടി പറയേണ്ടിവരുമെന്നാണ് മതം താക്കീത് ചെയ്യുന്നത്. ഈ ബോധം ഹറാമായ മാര്‍ഗത്തില് അവിഹിതമായി സമ്പാദിച്ച ഒന്നും വേണ്ടെന്നുവെക്കാന് വിശ്വാസികളെ നിര്‍ബന്ധിക്കും.\nപ്രവാചകന് അബ്ദുല്ലാഹിബിനു റവാഹയെ യഹൂദരുടെ ഈത്തപ്പനത്തോട്ടത്തിന്റെ നികുതി കണക്കാക്കാന് അയക്കുന്നു. അവര് അദ്ദേഹത്തിന് കുറച്ച് ധനം വെച്ചുനീട്ടി. അത് നിരസിച്ചുകൊണ്ട് അബ്ദുല്ല പറഞ്ഞു: 'നിങ്ങള് വെച്ചുനീട്ടിയ കൈക്കൂലിയുണ്ടല്ലോ. അത് നിയമവിരുദ്ധമായ ധനമാണ്. ഞങ്ങള് അത് തിന്നുകയില്ല.' ഖലീഫ ഉമറുബ്‌നു അബ്ദുല് അസീസിന്റെ കൊച്ചു മകന്റെ കൈയില് ഒരു ആപ്പിള്. അത് പൊതുസ്വത്തില്‍നിന്നെടുത്തതാണെന്ന് മനസ്സിലാക്കിയ ഖലീഫ കുട്ടിയോട് അത് തരാന് ആവശ്യപ്പെടുന്നു. അവന് അത് നെഞ്ചോട് ചേര്‍ത്തുപിടിച്ചു. ഖലീഫ ബലമായി പിടിച്ചുവാങ്ങി. കുട്ടി കണ്ണീര് വാര്‍ത്തുകൊണ്ട് ഉമ്മയുടെ അടുത്തേക്കോടി. അവരും വിങ്ങിപ്പൊട്ടി.\nധനത്തിന്റെ കാര്യത്തില് ഇത്തരത്തിലുള്ള ഒരു സൂക്ഷ്മതയും ആദര്‍ശനിഷ്ഠയും പാലിക്കാനുള്ള മനസ്സ് സൃഷ്ടിക്കാന് യ ഥാര്‍ഥ മതഭക്തിക്കു മാത്രമേ കഴിയുകയുള്ളൂ. അത്തരം ഒരു ഭക്തിയാണ് നോമ്പിന്റെ അന്തിമലക്ഷ്യം. അത് സാധിക്കുന്നുണ്ടോ ഇല്ലേ എന്നത് വേറെ കാര്യം. നിയമവും ദൈവബോധവും സമന്വയിപ്പിക്കുന്ന ഒറ്റവഴിയേ ഉള്ളൂ അഴിമതി പൂര്‍ണമായും തടയാന്.\nby പി. മുഹമ്മദ് കുട്ടശ്ശേരി @ മാധ്യമം ദിനപത്രം


നൂറുകണക്കിന് ഗോസിപ്പുകൾ, എവിടെ നിന്നാണ് ഇതൊക്കെ വരുന്നത്; പ്രതികരിച്ച് സാമന്ത-Samantha Akkineni reacts to rumours that she’s relocating to Mumbai\nനാഗചൈതന്യയുടെ ഭാര്യയും തെന്നിന്ത്യൻ താരവുമായ സാമന്ത അക്കിനേനി, തന്റെ സോഷ്യൽ മീഡിയ ഹാൻഡിലുകളിൽ പേര് മാറ്റിയതോടെയാണ് ഇരുവരും വിവാഹമോചനത്തിലേക്ക് നീങ്ങുകയാണെന്ന ഗോസിപ്പ് പുറത്തുവന്നു തുടങ്ങിയത്\nUpdated: October 2, 2021 4:46:13 pm\nസാമന്തയും നാഗചൈതന്യയും വേർപിരിയുന്നുവെന്ന തരത്തിൽ ഗോസിപ്പുകൾ പ്രചരിക്കാൻ തുടങ്ങിയിട്ട് ആഴ്ചകളായി. ഇതുസംബന്ധിച്ച് ഔദ്യോഗികമായി ഇരുവരും പ്രതികരിച്ചിട്ടില്ല. ഇതിനുപിന്നാലെയാണ് സാമന്ത മുംബൈയിലേക്ക് താമസം മാറുന്നതായി വാർത്തകൾ പ്രചരിച്ചത്. ഇപ്പോഴിതാ, ഇതിനു വ്യക്തമായ മറുപടി നൽകിയിരിക്കുകയാണ് സാമന്ത.\nസോഷ്യൽ മീഡിയയിൽ ആരാധക ചോദ്യങ്ങൾക്ക് മറുപടി പറയവേയാണ് സാമന്തയോട് ഒരാൾ താങ്കൾ മുംബൈയിലേക്ക് താമസം മാറുകയാണോ എന്നു ചോദിച്ചത്. ”ഇത്തരം ഗോസിപ്പുകൾ എവിടെ നിന്നാണ് വരുന്നതെന്ന് എനിക്കറിയില്ല. സത്യമല്ലാത്ത നൂറുകണക്കിന് ഗോസിപ്പുകൾ. ഹൈദരാബാദാണ് എന്റെ വീട്, എപ്പോഴും അത് തന്നെയായിരിക്കും. ഹൈദരാബാദാണ് എനിക്കെല്ലാം തന്നത്. ഇവിടെ തന്നെ ഞാൻ സന്തോഷത്തോടെ ജീവിക്കും,” ഇതായിരുന്നു സാമന്ത നൽകിയ മറുപടി.\nഅടുത്തിടെ വിവാഹമോചന വാർത്തകളോട് നാഗചൈതന്യ പ്രതികരിച്ചിരുന്നു. “തീർച്ചയായും, തുടക്കത്തിൽ, ഇത് അൽപ്പം വേദനാജനകമായിരുന്നു. എന്തുകൊണ്ടാണ് വിനോദമേഖലയിലെ തലക്കെട്ടുകൾ ഇങ്ങനെയാവുന്നത്? പക്ഷേ അതിനു ശേഷം ഞാൻ പഠിച്ചത്, ഇന്നത്തെ കാലത്ത് വാർത്തകളെ റീപ്ലേസ് ചെയ്യുന്നത് ഇത്തരം വാർത്തകളാണെന്നാണ്,” എന്നായിരുന്നു നാഗചൈതന്യയുടെ മറുപടി.\nനാഗചൈതന്യയുടെ ഭാര്യയും തെന്നിന്ത്യൻ താരവുമായ സാമന്ത അക്കിനേനി, തന്റെ സോഷ്യൽ മീഡിയ ഹാൻഡിലുകളിൽ പേര് മാറ്റിയതോടെയാണ് ഇരുവരും വിവാഹമോചനത്തിലേക്ക് നീങ്ങുകയാണെന്ന ഗോസിപ്പ് പുറത്തുവന്നു തുടങ്ങിയത്. തെലുങ്കിലെ സൂപ്പർതാരം അക്കിനേനി നാഗാർജുനയുടെയും ആദ്യഭാര്യ ദഗ്ഗുബാട്ടി ലക്ഷ്മിയുടെയും മകനാണ് മുപ്പതിമൂന്നുകാരനായ നാഗ ചൈതന്യ അക്കിനേനി. 2017 ലാണ് നാഗ ചൈതന്യയും തെന്നിന്ത്യൻ താരമായ സാമന്തയും തമ്മിൽ വിവാഹിതരായത്. ഏഴുവർഷത്തോളം നീണ്ട പ്രണയത്തിനൊടുവിലായിരുന്നു ഇരുവരുടെയും വിവാഹം.\nRead More: തുടക്കത്തിൽ ഇത് അൽപ്പം വേദനാജനകമായിരുന്നു; സാമന്തയുമായുള്ള വിവാഹമോചന വാർത്തകളെക്കുറിച്ച് നാഗ ചൈതന്യ\nWeb Title: Samantha akkineni reacts to rumours that shes relocating to mumbai


Samsung Galaxy Note7to feature 3600mAh battery:7Reasons why You should wait for it! - Malayalam Gizbot\nസാംസങ്ങ് ഗാലക്‌സി 7ന്റെ ഞെട്ടിക്കുന്ന സവിശേഷതകള് പുറത്തിറങ്ങി!!\nPublished: Wednesday, June 29, 2016, 16:11 [IST]\nആഗോള വിപണിയില് കഴിഞ്ഞ ഒരു വര്‍ഷമായി സ്മാര്‍ട്ട്‌ഫോണുകള്‍ക്ക് സംഭവിച്ച മാറ്റങ്ങള് ഒരുപാടാണ്. ദക്ഷിണ കൊറിയന് സ്മാര്‍ട്ട്‌ഫോണ് കമ്പനിയായ സാംസങ്ങ് ആണ് ഇപ്പോള് വിപണിയില് ഒന്നാം സ്ഥാനം നേടിയിരിക്കുന്നത്. ഈ വര്‍ഷം 320 മില്ല്യന് സ്മാര്‍ട്ട്‌ഫോണുകള് വില്‍ക്കാന് സാധിക്കും എന്നാണ് കമ്പനി പറയുന്നത്.\nClick here for all samsung phones\nസാംസങ്ങ് ഇപ്പോള് പുതിയ ഒരു സ്മാര്‍ട്ട്‌ഫോണായ സാംസങ്ങ് ഗാലക്‌സി നോട്ട്7വിപണിയില് ഇറക്കാനുളള തിടുക്കത്തിനലാണ്.\nസ്മാര്‍ട്ട്‌ഫോണിനും മറ്റു ആക്‌സസറീസിനും 10,000രൂപ വരെ ക്യാഷ് ബാക്ക് ഓഫര്!!\nഓഗസ്റ്റില് ഈ ഫോണ് വിപണിയില് വരുമെന്നാണ് പ്രതീക്ഷിക്കുന്നത്.\nആദ്യം പറഞ്ഞിരുന്നത് സാംസങ്ങ് ഗാലക്‌സി നോട്ട് 7ന് 4000എംഎഎച്ച് ബാറ്ററിയാണെന്നാണ്. എന്നാല് ഇപ്പോള് പുതിയ റിപ്പോറര്‍ട്ട് അനുസരിച്ച് ഇതിന്റെ ബാറ്ററി 3600എംഎഎച്ച് ആണ്. ഇതിനു മുന്‍പിറങ്ങിയ സാംസങ്ങ് ഗാലക്‌സി നോട്ട് 5ന്റെ ബാറ്ററി 3000എംഎഎച്ച് ആയിരുന്നു, എന്നാല് അതിനെ വച്ച് നോക്കുമ്പോള് 20% ബാറ്ററി ശേഷി മെച്ചം തന്നെ.\nപുതിയ റിപ്പോര്‍ട്ട് പ്രകാരം ഗാലക്‌സി നോട്ട് 7ന് 5.7ഇഞ്ച് അമോലെഡ് ഡിസ്‌പ്ലേ, QHD 2K റിസൊല്യൂഷന്, അതായത് ഗാലക്‌സി നോട്ട് 5ന്റെ പോലെ തന്നെയാണ്.\nഉറപ്പില്ല, പുതിയ സ്മാര്‍ട്ട്‌ഫോണിന് ക്വല്‍കോം സ്‌നാപ്ഡ്രാഗണ് അല്ലെങ്കില് എക്‌സിനോസ് ചിപ്പ്‌സെറ്റാണ് പ്രതീക്ഷിക്കുന്നത്. എന്നാല് 6ജിബി റാം ആയിരിക്കും.\nസാംസങ്ങ് ഗാലക്‌സി നോട്ട് 7ന്റെ ഇന്റേര്‍ണല് സ്‌റ്റോറേജ് 64ജിബിയാണ്, എന്നാല് എസ്ഡി കാര്‍ഡ് ഉപയോഗിച്ച് അധികം കൂട്ടാം എന്നാണ് പറയുന്നത്.\nസാംസങ്ങ് ഗാലക്‌സി നോട്ട് 7ന്റെ ഫേസ് ഡിറ്റക്ഷന് ഡ്യുവല്-പിക്‌സല് ക്യാമറ 12എംപിയും, മുന് ക്യാമറ 5എംപിയുമാണ്.\nറിപ്പോര്‍ട്ട് പ്രകാരം സാംസങ്ങ് ഗാലക്‌സി നോട്ട്7IP68 സര്‍ട്ടിഫൈഡ് ആണ്. ഇതിന് വാട്ടര് റെസിസ്റ്റന്റ്/ ഡസ്റ്റ് റെസിസ്റ്റന്റ് സവിശേഷതകള് ഉണ്ട്. ഇതില് 3.2 ഫീറ്റ് വാട്ടര് ആയാല് 30മിനിറ്റ് വരെ ഫോണ് കേടാകാതെ നില്‍ക്കും.\nസാംസങ്ങ് ഗാലക്‌സി നോട്ട് 7ന്റെ ഏറ്റവും പുതിയ സവിശേഷതയാണ് ഐറിസ് സ്‌കാനര്. ഇതു കാരണം നിങ്ങള്‍ക്ക് മൊബൈല് പേയ്‌മെന്റ് ഉപഭോക്താവിനെ സ്ഥിരീകരിക്കാനും, അതു കൂടാതെ സിവൈസ് അണ്‍ലോക്ക് ചെയ്യാനും എളുപ്പമായിരിക്കും.\nനിങ്ങളുടെ വൈഫൈ മറ്റുളളവര് മോഷ്ടിക്കുന്നുണ്ടോ?\nഅശ്ലീല വീഡിയോകള് കാണുമ്പോള് ഫേസ്ബുക്ക് ലോഗ് ഔട്ട് ചെയ്യുക!!!\nകൂടുതല് വായിക്കാന്: സിം ഇല്ലാതെ ഫോണില് വാട്ട്‌സാപ്പ് എങ്ങനെ ഉപയോഗിക്കാം?\nSamsung is all set to unveil its much awaited Galaxy Note7smartphone in its Note series of top-of-the-line devices.\nStory first published: Wednesday, June 29, 2016, 16:11 [IST]


കൊണ്ടംവള്ളി പാടശേഖരത്തിൽ നെൽക്കൃഷി വ്യാപനം: തടയണ നിർമിക്കാൻ 45 ലക്ഷം | Paddy cultivation in Kondamvally paddy field: Rs 45 lakh\nപാടശേഖരത്തിനുകുറുകെ ഫാം റോഡ് നിർമാണം പാതിവഴിയിലാണ്\nകൊണ്ടംവള്ളി പാടശേഖരം കെ. ദാസൻ എം.എൽ.എ.യും ജലസേചനവകുപ്പ് ഉദ്യോഗസ്ഥരും സന്ദർശിക്കുന്നു\nകൊയിലാണ്ടി: ചെങ്ങോട്ടുകാവ് ഗ്രാമപ്പഞ്ചായത്തിലെ വിസ്തൃതമായ കൊണ്ടംവള്ളി പാടശേഖരത്തിൽ നെൽക്കൃഷി വ്യാപിപ്പിക്കാനുള്ള പദ്ധതി ഉടൻ ആരംഭിക്കും. കൊണ്ടംവള്ളി പാടശേഖരത്തിലെ ജലക്രമീകരണത്തിന് 45 ലക്ഷം രൂപ ചെലവിൽ തോടിന്റെയും മൂന്ന് വി.സി.ബി.കളുടെയും നിർമാണം ഉടൻ ആരംഭിക്കുമെന്ന് കെ. ദാസൻ എം.എൽ.എ. അറിയിച്ചു.\nകുറുവങ്ങാട്, മേലൂർ, എളാട്ടേരി, ഞാണംപൊയിൽ, ചേലിയ എന്നീ വിവിധ പ്രദേശങ്ങൾ അതിരിടുന്ന 80 ഹെക്ടർവരുന്ന കൊണ്ടംവള്ളി പാടശേഖരത്തിൽ വെള്ളക്കെട്ടുമൂലം വലിയൊരുഭാഗത്ത് കൃഷിചെയ്യാൻ പറ്റാത്ത അവസ്ഥയാണ് നിലനിന്നിരുന്നത്. പദ്ധതി നിലവിൽ വരുന്നതോടെ കൃഷി സാധ്യമാകുമെന്ന് എം.എൽ.എ. പറഞ്ഞു.\nപന്തലായനി ബ്ലോക്ക് പഞ്ചായത്ത് മെമ്പർ ഗീത കാരോൽ, ഇറിഗേഷൻ ഉദ്യോഗസ്ഥർ, കൊണ്ടംവള്ളി പാടശേഖരസമിതി ഭാരവാഹികൾ എന്നിവരോടൊപ്പം എം.എൽ.എ. പാടശേഖരം സന്ദർശിച്ചു. ഇപ്പോൾ അനുമതിയായ പ്രവൃത്തികൾ ആരംഭിച്ചാലുടൻ നെൽക്കൃഷി വ്യാപിപ്പിക്കുന്നതിനുള്ള പദ്ധതികളെക്കുറിച്ച് ആലോചിക്കാൻ പാടശേഖരസമിതി, കർഷകർ, തൊഴിലാളികൾ, ബ്ലോക്ക് പഞ്ചായത്ത് ഭാരവാഹികൾ എന്നിവരെ പങ്കെടുപ്പിച്ച് വിപുലമായ യോഗം വിളിച്ചുചേർക്കുമെന്ന് എം.എൽ.എ. അറിയിച്ചു.\nപാടശേഖരത്തിനുകുറുകെ ഫാം റോഡ് നിർമാണം പാതിവഴിയിലാണ്. ചെങ്ങോട്ടുകാവ് ഗ്രാമപ്പഞ്ചായത്തും പന്തലായനി ബ്ലോക്ക് പഞ്ചായത്തും 10 ലക്ഷം രൂപ വീതം ഫണ്ട് വകയിരുത്തിയാണ് ഫാം റോഡ് നിർമിക്കുന്നത്. ഫാം റോഡിന്റെ പകുതിനിർമാണം പൂർത്തിയായി. ഈ റോഡിനുകുറുകെയാണ് പാടശേഖരത്തിലെ ജലക്രമീകരണത്തിന് ഉതകുംവിധം മൂന്ന് വി.സി.ബി.കൾ നിർമിക്കുന്നത്. ജലസേചനവകുപ്പിന്റെ മേൽനോട്ടത്തിലാണ് വി.സി.ബി.കൾ നിർമിക്കുക.\nഎളാട്ടേരി പുത്തൻപുര ഭാഗത്തുനിന്നാരംഭിച്ച ഫാം റോഡ് കൊണ്ടംവള്ളി കുളത്തിനുസമീപമാണ് എത്തുക. ഈ റോഡ് യാഥാർഥ്യമാകുന്നതോടെ മേലൂർ-എളാട്ടേരി പ്രദേശങ്ങൾ തമ്മിൽ എളുപ്പം ബന്ധപ്പെടാൻകഴിയും. കൊണ്ടംവള്ളി ക്ഷേത്രവുമായി ബന്ധപ്പെട്ട പരമ്പരാഗതമായ വഴിയും ഇതോടെ പുനരുദ്ധരിക്കപ്പെടും. ജലക്രമീകരണം ഇല്ലാത്തതാണ് കൊണ്ടംവള്ളി പാടശേഖരത്തിൽ നെൽക്കൃഷിക്ക് തിരിച്ചടിയാവുന്നത്. ജലക്രമീകരണത്തിനായി കൊണ്ടംവള്ളി വെന്തോടുമുതൽ പുലച്ചേരിവരെ മൂന്നരക്കിലോമീറ്റർ ദൈർഘ്യത്തിൽ തോടുനിർമിച്ചിട്ടുണ്ട്. ഈ തോട് നവീകരിക്കാനും പദ്ധതിയുണ്ട്.\nമുമ്പൊക്കെ മൂന്നുതവണ ഈ പാടശേഖരത്തിൽ നെൽക്കൃഷി ചെയ്തിരുന്നു. എന്നാൽ, കനാൽവെള്ളം വരുന്നതിലെ കൃത്യതയില്ലായ്മയും മറ്റും കാരണം ഇപ്പോൾ മകരക്കൃഷിമാത്രമേ ചെയ്യുന്നുള്ളൂ. അതും പാടശേഖരത്തിന്റെ കാൽഭാഗത്തുമാത്രം. ബാക്കിഭാഗങ്ങൾ പുല്ലുനിറഞ്ഞ് കൃഷിയിറക്കാൻ കഴിയാത്ത സാഹചര്യമാണുള്ളത്. വേനൽക്കാലത്ത് പ്രദേശവാസികൾ വ്യാപകമായി പച്ചക്കറിക്കൃഷി ചെയ്തിരുന്നു. വീട്ടമ്മമാർ സംഘമായിട്ടും ഒറ്റയ്ക്കും പച്ചക്കറിക്കൃഷി ചെയ്തു നല്ലവിളവെടുപ്പ് നടത്തിയിരുന്നു. എന്നാൽ, കനാൽവെള്ളം കൃത്യമായി വരാത്തതുകാരണം പച്ചക്കറിക്കൃഷിയും കുറഞ്ഞു.


Janmabhumi| മമത ബാനര്‍ജിയുടെ വിവാഹം ഞായറാഴ്ച; വരന് സോഷ്യലിസം; ചടങ്ങുകള് മാര്‍ക്സിസത്തിന്റെയും ലെനിനിസത്തിന്റെയും സാന്നിധ്യത്തില്\nJune 11, 2021, 01:11 p.m.\n1991 ല് സോവിയറ്റ് യൂണിയന് പിരിഞ്ഞപ്പോള് കമ്മ്യൂണിസം അവസാനിച്ചതായി റിപ്പോര്‍ട്ടുകള് പുറത്തു വന്നപ്പോള് എ. മോഹന്റെ ഭാര്യ ഗര്‍ഭിണിയായിരുന്നു, എന്റെ ആദ്യത്തെ കുട്ടിക്ക് ഒരു മകനാണെങ്കില് കമ്മ്യൂണിസം എന്ന് പേരിടാന് ഞാന് തീരുമാനിച്ചു.\nചെന്നൈ: മാര്‍ക്സിസത്തിന്റെയും ലെനിനിസത്തിന്റെയും സാന്നിധ്യത്തില് മമത ബാനര്‍ജി സോഷ്യലിസത്തെ കല്യാണം കഴിക്കുകയാണ്. ഞായറാഴ്ചയാണ് വിവാഹം. പേരുകളെല്ലാം കൗതുകമാകുന്ന ഈ വിവാഹം തമിഴ്നാട്ടിലെ സേലം ജില്ലയിലാണ്. ജൂണ് 13 ന് രാവിലെ7മണിയോടെ സേലം ജില്ലാ സിപിഎം യൂണിറ്റ് സെക്രട്ടറി എ മോഹന്റെ മകന് എ എം സോഷ്യലിസം, കോണ്‍ഗ്രസ് പ്രവര്‍ത്തകനായ കെ പളനിസാമിയുടെ മകളായ മമത ബാനര്‍ജിയെ വിവാഹം കഴിക്കുന്നത്. വരന്റെ സഹോദരന്‍മാരായ കമ്മ്യൂണിസം, ലെനിനിസം എന്നിവയുടെ സാന്നിധ്യത്തിലാണ് സോഷ്യലിസം മമത ബാനര്‍ജിയെ താലി ചാര്‍ത്തുന്നത്.\nബിഎ ഇംഗ്ലീഷ് ലിറ്ററേച്ചര് ബിരുദധാരിയാണ് മമത ബാനര്‍ജി. അഖിലേന്ത്യാ തൃണമൂല് കോണ്‍ഗ്രസ് രൂപീകരിക്കുന്നതിന് മുമ്പ് ഒരു കാലത്ത് കോണ്‍ഗ്രസ് പാര്‍ട്ടിയുടെ ഭാഗമായിരുന്ന ഫയര്‍ബ്രാന്‍ഡ് പശ്ചിമ ബംഗാള് രാഷ്ട്രീയക്കാരിയോടുള്ള ആരാധനമൂത്താണ് പിതാവ് മകള്‍ക്ക് മമത ബാനര്‍ജി എന്ന പേരു നല്‍കിയത്. 1991 ല് സോവിയറ്റ് യൂണിയന് പിരിഞ്ഞപ്പോള് കമ്മ്യൂണിസം അവസാനിച്ചതായി റിപ്പോര്‍ട്ടുകള് പുറത്തു വന്നപ്പോള് എ. മോഹന്റെ ഭാര്യ ഗര്‍ഭിണിയായിരുന്നു, എന്റെ ആദ്യത്തെ കുട്ടിക്ക് ഒരു മകനാണെങ്കില് കമ്മ്യൂണിസം എന്ന് പേരിടാന് ഞാന് തീരുമാനിച്ചു. ലെനിന്റെ സ്മരണയ്ക്കായി എന്റെ രണ്ടാമത്തെ മകന് ലെനിനിസം എന്ന് പേരിട്ടു. കമ്യൂണിസം നിലനില്‍ക്കാന് സോഷ്യലിസം ആവശ്യമായിരുന്നെന്നും മൂന്നാമത്തെ മകന് സോഷ്യലിസം എന്ന് പേര് നല്‍കുകയായിരുന്നെന്നും മോഹന്.\nപീപ്പിള്‍സ് വെല്‍ഫെയര് ഫ്രണ്ടിന്റെ സ്ഥാനാര്‍ത്ഥിയായി 2016 ല് മോഹന് തമിഴ്നാട് നിയമസഭാ തെരഞ്ഞെടുപ്പില് മത്സരിച്ചപ്പോള് മൂന്ന് മക്കളും പിതാവിനായി പ്രചാരത്തിലുണ്ടായിരുന്നു. തിരഞ്ഞെടുപ്പ് സത്യവാങ്മൂലത്തിലാണ് മക്കളുടെ വ്യക്തിത്വം വെളിപ്പെടുത്തിയോതെടെയാണ് ഇവരുടെ പേരുകള് മാധ്യമശ്രദ്ധ നേടിയത. കമ്മ്യൂണിസം പ്രാക്ടീസ് ചെയ്യുന്ന അഭിഭാഷകനാണ്, സഹോദരങ്ങളായ സോഷ്യലിസം, ലെനിനിസം എന്നിവ സേലത്ത് ഒരു വെള്ളി ആഭരണ നിര്‍മ്മാണ യൂണിറ്റ് നടത്തുന്നു. മൂന്ന് സഹോദരങ്ങളില് ഏറ്റവും ഇളയവനാണ് സോഷ്യലിസം. കമ്മ്യൂണിസവും ലെനിനിസവും വിവാഹിതരാണ് കമ്യൂണിസത്തിന് മാര്‍ക്‌സിസം എന്നൊരു മകനുണ്ട്.


നന്ദി വേണോ അതോ നന്നി മതിയോ? | Madhyamam\nHomechevron_rightCulturechevron_rightArticleschevron_rightനന്ദി വേണോ അതോ നന്നി...\ndate_range 28 April 2016 11:33 AM GMT\nനന്ദി വേണോ അതോ നന്നി മതിയോ?\nഎഴുതുന്നതുപോലെ വായിക്കാതിരിക്കുന്ന ഒരു പ്രവണത മലയാളികള്‍ക്കുണ്ട്. പറയുന്നതുപോലെ എഴുതാതിരിക്കുക എന്ന് ഇത് തിരിച്ചും പറയാം. ഇങ്ങനെ എഴുത്തിലും ഉച്ചാരണത്തിലും വ്യത്യാസം വരുന്നതിന് കാരണങ്ങള് പലതാണ്. ജലം, ജയലളിത, ജയ് ജയ് എന്നൊക്കെ എഴുതിയാലും ജെലം, ജെയലളിത, ജെയ് ജെയ് എന്നൊക്കെയാണ് ഉച്ചരിക്കുന്നത്. അകാരോച്ചാരണത്തെക്കാള് അധ്വാനക്കുറവും സ്വാഭാവികതയും മലയാളിയുടെ എകാരോച്ചാരണത്തിനുള്ളതുകൊണ്ടാണ് ഇങ്ങനെ സംഭവിക്കുന്നത്. അതൊക്കെ കൃത്യം അകാരമായിത്തന്നെ ഉച്ചരിച്ചാലും വിലക്ഷണതയാണ് അനുഭവപ്പെടുക. അതായത് ആ തെറ്റ് എഴുത്തിനൊന്ന് ഉച്ചാരണത്തില് മറ്റൊന്ന് എന്ന മട്ടില് മലയാളികള് അംഗീകരിച്ചതാണെന്നര്‍ഥം.\nനന്ദി, കുന്ദംകുളം, കുഴല്‍മന്ദം തുടങ്ങിയ പദങ്ങള് നാം നന്നി, കുന്നംകുളം, കുഴല്‍മന്നം എന്നിങ്ങനെയാണ് ഉച്ചരിക്കാറ്. എന്താണ് ഇങ്ങനെ എഴുത്തും ഉച്ചാരണവും വേറെയാകുന്നതിന്‍െറ അടിസ്ഥാനം? സാധാരണ പറഞ്ഞുവരാറുള്ളത് മലയാളിയുടെ അനുനാസികഭ്രമമാണെന്നാണ്. വന്താന് തുടങ്ങിയ തമിഴ് രൂപങ്ങള് മലയാളത്തിലത്തെുമ്പോള് ആദ്യം വന്നാന് എന്നും പിന്നീട് വന്നു എന്നും ആകുന്നതിനെയാണ് ഈ അനുനാസികഭ്രമംകൊണ്ട് സൂചിപ്പിക്കുന്നത്. മലനാട്ടില് സംസാരിച്ചിരുന്ന തമിഴ് മലയാളമായി പരിണമിക്കാനുള്ള പ്രധാന കാരണങ്ങളിലൊന്നായി ഇതു വിലയിരുത്തപ്പെടുന്നു. ഇങ്ങനെ അനുനാസികാതിപ്രസരം വരാത്ത പദങ്ങളെയും ഉച്ചാരണത്തില് അനുനാസികമാക്കി ഉച്ചരിക്കാനുള്ള മലയാളിയുടെ ശീലമാണ് നന്ദിയെ നന്നിയും കുന്ദംകുളത്തെ കുന്നംകുളവും ആക്കുന്നത് എന്നാണ് പറഞ്ഞുവരാറുള്ളത്. എന്നാല്, നന്ദിയുടെ കാര്യത്തില് ഇത് ശരിയല്ല. സന്തോഷം എന്ന അര്‍ഥത്തില് സംസ്കൃതത്തില് ഒരു നന്ദിയുണ്ട്. മലയാളികള് കൃതജ്ഞത എന്ന അര്‍ഥത്തിലാണ് നന്ദി പ്രയോഗിക്കുന്നത്. ഇതിനു സമാനമായി തമിഴില് നന്‍റി എന്ന രൂപമാണുള്ളത്.\nനന്‍റി പരിണമിച്ച് നന്നി എന്നുതന്നെയാണ് ആവേണ്ടത്. അതായത് മലയാളത്തിലുള്ള നന്ദി ഉച്ചരിക്കുമ്പോഴല്ല, എഴുതുമ്പോഴാണ് തെറ്റിക്കുന്നത്. മലയാളത്തില് കാണുന്ന നന്ദി എന്ന പദം ചരിത്രപരമായി സാധുതയില്ലാത്ത മായാപദം (Ghost word) ആണെന്നാണ് ടി.ബി. വേണുഗോപാലപ്പണിക്കര് അഭിപ്രായപ്പെടുന്നത് (ഭാഷാവലോകനം: 2006: പേജ് 19). സമാനമായ മറ്റു രൂപങ്ങളുടെ മാതൃക തെറ്റായി അനുകരിച്ചാണ് നന്ദി എന്നൊരു രൂപം നാം ഉണ്ടാക്കിയെടുത്തത്. കന്നി, പുന്ന തുടങ്ങിയ വാക്കുകളില് കാണുന്ന ന്ന വര്‍ത്സ്യമായ ന ഇരട്ടിച്ചതാണ് (പനയിലെ ന). കുന്നംകുളം, കുഴല്‍മന്നം തുടങ്ങിയ വാക്കുകളിലെ ന്ന കാരം വര്‍ത്സ്യമല്ല ദന്ത്യമാണ് (നമ്മള് എന്ന പദത്തിലെ ന) എന്നു കാണിക്കാനാണ് അവയെ ന്ദ ആക്കുന്നത്. അതായത് കുന്നംകുളം, കുഴല്‍മന്നം തുടങ്ങിയ ഉച്ചാരണം ശരിയാണെന്നര്‍ഥം.\nഅങ്ങനെയാണെങ്കില് ഇന്ദിര, ചന്ദനം തുടങ്ങിയ പദങ്ങളോ? ഇവ സംസ്കൃതത്തില്‍നിന്നു വന്നിട്ടുള്ള പദങ്ങളാണ്. അവ എഴുതുന്നതുപോലത്തെന്നെ ഉച്ചരിക്കണം.\nപക്ഷേ, മലയാളിയുടെ അനുനാസികപ്രിയം അവയെയും ഇന്നിര, ചന്നനം എന്നിങ്ങനെ മാറ്റിത്തുടങ്ങിയിരിക്കുന്നു.


ബിസിനസ് ആപുമായി വാട്‌സ്ആപ് | arabianewspaper.com Arabia Newspaper Malayalam\nബിസിനസ് സംരംഭകര്‍ക്കും വാണിജ്യ സ്ഥാപനങ്ങള്‍ക്കും ഉപഭോക്താക്കളുമായി സംവദിക്കാന് ഉപകരിക്കുന്ന ബിസിനസ് ആപുമായി വാട്‌സ് ആപ് രംഗത്ത്. വാട്‌സ്ആപ് ലോഗോയ്ക്കുള്ളില് ബിസിനസ് എന്ന വാക്കിന്റെ ആദ്യ അക്ഷരമായ ബി ആലേഖനം ചെയ്തിട്ടുണ്ട്.\nവാട്‌സ് ആപ് ബിസിനസ് അക്കൗണ്ട് നമ്പര് വേണ്ടവര് ആപ്പിക്കേഷന് ഡൗണ് ലോഡ് ചെയ്യണം. രജിസ്‌ട്രേഷന് നടത്തുമ്പോള് നിലവിലെ വാട്‌സ്ആപ് അക്കൗണ്ട് ബിസിനസ് അക്കൗണ്ടായി മാറ്റാവുന്നതാണ്.\nഎന്നാല്, നിലവിലുള്ള വാട്‌സ്ആപ് ഡിലീറ്റ് ചെയ്ത ശേഷം വേണം പുതിയ ആപ് ഡൗണ്‍ലോഡ് ചെയ്യാന്. വാട്‌സ്ആപ് ബിയില് ഓട്ടോ റെസ്‌പോണ്‍സ് എന്ന സംവിധാനം ഉള്ളത് ചോദ്യങ്ങള്‍ക്ക് ഓട്ടോ മാറ്റിക് മറുപടികള് നല്‍കാന് സഹായിക്കും.\nസെറ്റിംഗ്‌സ് വിഭാഗത്തില് ഇതിനുള്ള ഓപഷനുകള് ലഭ്യമാണ്. സന്ദേശങ്ങള് തങ്ങളുടെ ഗ്രൂപ്പിലുള്ളവര്‍ക്ക് അയച്ചു കഴിഞ്ഞാല് ആരൊക്കെ വായിച്ചു എന്നതിന്റെ റിപ്പോര്‍ട്ടും ലഭ്യമാകും. ഡ്യുവല് സിം കാര്‍ഡ് ഇടാവുന്ന മൊബൈല് ഫോണ് ഉള്ളവര്‍ക്ക് ബിസിനസ് ആപും പേഴ്‌സണല് ആപും ഒരുമിച്ച് ഉപയോഗിക്കാനുമാകും.


പെർഫെക്ട് ഓകെ മച്ചാനും അശ്വിൻ ഭാസ്‌കറും വേറെ ലെവൽ!! ഇന്ത്യ കടന്ന് പെർഫെക്ട് ഓകെ തരംഗമാകുന്നു.!! | Tasty Recipes\nBy Editor J Last updated Dec 6, 2021\nകൊവിഡ് തുടങ്ങിയ കാലത്ത് സോഷ്യൽമീഡിയയിൽ ഏറെ വൈറലായ ഒരു വീഡിയോയായിരുന്നു നൈസലിന്‍റെ ‘പെര്‍ഫെക്ട് ഓകെ’ വീഡിയോ. ‘‘ ഹായ് എന്താ പരിപാടി ? സുഖല്ലേ… പെർഫക്ട്..ഓക്കെ… ആൻഡിറ്റീസ് റ്റൂ ആൻഡ്ദ റ്റാൻ ആൻഡ്ദ കൂൻ ആൻഡ്ദ പാക്ക്..ഒക്കേ? ’’ എന്ന കോഴിക്കോടുകാരൻ നൈസലിന്റെ ഡയലോഗ് ചുരുങ്ങിയ കാലം കൊണ്ടാണ് ഏറെ വൈറലായി മാറിയത്.\nരസകരമായ രീതിയിൽ ഇംഗ്ലീഷ് വാക്കുകള് പറയുന്ന നൈസലിന്‍റെ വീഡിയോ പിന്നെ ഡിജെ മിക്‌സിങ് സോങ് ആക്കി മാറ്റി. പെര്‍ഫെക്റ്റ് ഓക്കെയെ കൂടുതല് പെര്‍ഫെക്റ്റ് ആക്കിയത് അശ്വിൻ ഭാസ്‌കറായിരുന്നു. കോഴിക്കോടുകാരൻ തന്നെയായ അശ്വിൻ ഭാസ്കര് ഈ വീഡിയോ റാപ് സ്റ്റൈലില് അവതരിപ്പിച്ചതോടെ നൈസലിന് വീണ്ടും ആരാധകർ കൂടുകയായിരുന്നു.\nസോഷ്യൽ മീഡിയയിൽ തരംഗമായിരുന്നു അശ്വിൻ ഭാസ്‌കറിന്റെ പെർഫെക്ട് ഓകെ. നിരവധി സിനിമാതാരങ്ങളും മറ്റും പെർഫെക്ട് ഓകെ അനുകരിച്ച് എത്തിയിരുന്നു. ഇപ്പോൾ ഇന്ത്യ കടന്ന് ലോകത്തിൽ തന്നെ തരംഗമായി മാറുകയാണ് അശ്വിൻ ഭാസ്‌കറിന്റെ പെർഫെക്ട് ഓകെ. ലണ്ടനിലെ പ്രശസ്ത മ്യൂസിഷ്യനും ഡാൻസറുമായ Shady Shae അശ്വിൻ ഭാസ്‌കറിന്റെ പെർഫെക്ട് ഓകെയെ റിയാക്ട് ചെയ്‌ത് എത്തിയിരിക്കുകയാണ്.\nലണ്ടൻ വരെ എത്തിയിരിക്കുകയാണ് പെർഫെക്റ്റ് ഓകെ മച്ചാൻ ഇപ്പോൾ. അർത്ഥമോ ഗ്രാമറോ ഒന്നും നോക്കാതെയുള്ള ഈ ഇംഗ്ലീഷ് വാക്കുകൾ ലോകത്തിൽ തന്നെ ഫേമസ് ആയികൊണ്ടിരിക്കുന്നു. പെർഫെക്റ്റ് ഓകെ വീഡിയോ ഇപ്പോളും സോഷ്യല് മീഡിയയില് തരംഗം തന്നെയാണ്. മലയാളികളുടെ നിരവധി വീഡിയോകൾ Shady Shae ഇതിനോടകം റിയാക്ട് ചെയ്‌ത് എത്തിയിട്ടുണ്ട്.\nനെയിൽ പോളീഷും ലേശം ഫെവിക്കോളും ഉണ്ടോ.? നമ്മുടെ ഫെവിക്കോളും നെയിൽ പോളീഷും കൊണ്ട് ഒരു കിടിലൻ സൂത്രം.!!


'ജോസഫ് പറഞ്ഞതിനെക്കുറിച്ച് അറിയില്ല'; താനും എന്‍സിപിയും എല്‍ഡിഎഫില് തന്നെയെന്ന് മാണി സി കാപ്പന് | Mani C Kappan says he do not know what joseph said about him\n'ജോസഫ് പറഞ്ഞതിനെക്കുറിച്ച് അറിയില്ല'; താനും എന്‍സിപിയും എല്‍ഡിഎഫില് തന്നെയെന്ന് മാണി സി കാപ്പന്\nkottayam, First Published Dec 29, 2020, 8:14 PM IST\nതദ്ദേശതെരഞ്ഞെടുപ്പോടെ പാലായിൽ ശക്തിയാർജിച്ച ജോസ് കെ മാണി വിഭാഗത്തിന് ശക്തമായി തിരിച്ചടി നൽകാൻ തങ്ങളുടെ പാല സീറ്റ് തന്നെ വിട്ടുനൽകുകയാണ് പി ജെ ജോസഫ്.\nകോട്ടയം: പാലായിൽ മാണി സി കാപ്പൻ യുഡിഎഫ് സ്ഥാനാർത്ഥിയാകുമെന്ന പി ജെ ജോസഫിന്‍റെ പ്രസ്‍താവനയ്ക്ക് മറുപടിയുമായി മാണി സി കാപ്പന്. ജോസഫ് പറഞ്ഞതിനെ കുറിച്ച് അറിയില്ലെന്നായിരുന്നു മാണി സി കാപ്പന്‍റെ പ്രതികരണം. പാലാ സീറ്റ് ജോസഫ് വിഭാഗം മാണി സി കാപ്പന് വിട്ടുനൽകും. എൻസിപിയായി തന്നെ കാപ്പൻ മത്സരിക്കുമെന്നുമായിരുന്നു ജോസഫിന്‍റെ പ്രതികരണം. ജോസഫിന്‍റെ വാദം നിഷേധിക്കാതിരുന്ന കാപ്പൻ എൻസിപിയും താനും നിലവിൽ എൽഡിഎഫിൽ തന്നെയാണെന്ന് പ്രതികരിച്ചു.\nതദ്ദേശതെരഞ്ഞെടുപ്പോടെ പാലായിൽ ശക്തിയാർജിച്ച ജോസ് കെ മാണി വിഭാഗത്തിന് ശക്തമായി തിരിച്ചടി നൽകാൻ തങ്ങളുടെ പാല സീറ്റ് തന്നെ വിട്ടുനൽകുകയാണ് പി ജെ ജോസഫ്. ഇന്നലെ മാണി സി കാപ്പനെ യുഡിഎഫിലേക്ക് ക്ഷണിച്ച ജോസഫ്, ഇന്ന് കാപ്പൻ പാലായിൽ യുഡിഎഫ് സ്ഥാനാർത്ഥിയാകുമെന്ന് ഉറപ്പിക്കുന്നു. ജോസഫ് പറഞ്ഞതിനെ കുറിച്ച് അറിയില്ലെന്നായിരുന്നു മാണി സി കാപ്പന്‍റെ പ്രസ്താവന. ജോസഫ് കുടുംബ സുഹൃത്താണെന്ന പറഞ്ഞ കാപ്പൻ പക്ഷേ ജോസഫിന്‍റെ വാദം നിഷേധിച്ചില്ല. ജോസഫ് പറഞ്ഞതിനോട് പ്രതികരിക്കാനില്ലെന്ന നിലപാടിലാണ് എൻസിപി സംസ്ഥാന നേതൃത്വം.\nഅതേസമയം മാണി സി കാപ്പൻ പാലായിൽ മത്സരിച്ചേക്കുമെന്ന സൂചന കോൺഗ്രസ് നേതാക്കൾ പ്രാദേശിക തലത്തിൽ പങ്കുവയ്ക്കുന്നുണ്ട്. അനൗദ്യോഗികമായി യുഡിഎഫ് നേതാക്കളും കാപ്പൻ ക്യാമ്പും ചർച്ചകൾ നടത്തിയതായാണ് വിവരം. ജോസ് കെ മാണി വിഭാഗത്തെ യുഡിഎഫിൽ നിന്ന് അടർത്തിയെടുത്തതിന് പകരമായി എൽഡിഎഫിൽ നിന്നൊരു ഘടകകക്ഷിയെ കൊണ്ടുവരാൻ കോൺഗ്രസിലെ മുതിർന്ന നേതാക്കൾ ഇടപെട്ടുള്ള ചർച്ചകളും പുരോഗമിക്കുന്നുണ്ട്. കാപ്പൻ എൽഡിഎഫ് വിടുകയാണെങ്കിൽ സംസ്ഥാന എൻസിപിയിൽ പിള‍ർപ്പുണ്ടായേക്കും.\nLast Updated Dec 29, 2020, 10:02 PM IST


These things must be taken care of when preparing for the day; Things to know about wedding day | ആ ദിനം അണിഞ്ഞൊരുങ്ങുമ്പോൾ ഈ കാര്യങ്ങൾ ശ്രദ്ധിക്കണം ; കല്യാണ ദിനം അറിഞ്ഞിരിക്കേണ്ട കാര്യങ്ങൾ - Malayalivartha.com Widgets Magazine\n10 SEPTEMBER 2019 06:33 PM IST\nവിവാഹം ഏവരുടെയും സ്വപ്നമാണ്. പെൺകുട്ടികളെ സംബന്ധിച്ചും പരുഷന്മാരെ സംബന്ധിച്ചും വ്യത്യസ്തവും പ്രാധാന്യമുള്ളതുമായ ദിനങ്ങൾ. കല്യാണത്തിന് പങ്കെടുക്കാൻ വരുന്ന ഓരായിരം പേരുടെ കണ്ണുകൾ രണ്ടു വ്യക്തികളിൽ മാത്രം പതിയുന്ന ദിനം. കല്യാണ ദിനത്തിൽ പയ്യനെക്കാൾ ഏവരും ശ്രദ്ധിക്കുന്നത് കല്യാണ പെണ്ണിനെ തന്നെയാണ്. കൂടുതൽ ആകർഷണീയാരായിരിക്കുന്നതും കല്യാണ പെണ്ണ് തന്നെയായിരിക്കും. ജീവിതത്തിന്റെ നിർണ്ണായകമായ ആ ദിനത്തിൽ എന്നത്തേയും പോലെഅല്ല വളരെ വ്യത്യസ്തമായി തന്നെയിരിക്കാൻ ഏവരും ശ്രമിക്കും. കല്യാണ ദിനത്തിൽ അണിഞ്ഞൊരുങ്ങുമ്പോൾ ശ്രദ്ധിക്കേണ്ടുന്ന കാര്യങ്ങളാണ് ഇനി പറയാൻ പോകുന്നത്.\nകല്യാണത്തിന് ഒരു മാസം മുന്‍പെങ്കിലും ഭക്ഷണത്തിലും ആരോഗ്യത്തിലും കൃത്യമായ ചിട്ടയോടെയുള്ള ഒരുക്കങ്ങള് തുടങ്ങിയിരിക്കണം. വിവാഹ ശേഷമുള്ള റിസപ്ഷന് രാത്രിയിലായാലും പകലായാലും കോന്‍ട്യൂര് മേക്കപ്പ് തന്നെയാണ് നല്ലത്. മുഖത്തെ കുറവുകള് മറയ്ക്കാന് മാത്രമല്ല, ഭംഗി ഹൈലൈറ്റ് ചെയ്യാന് കൂടിയുള്ള കഴിവ് കോന്‍ട്യൂറിങ്ങിനുണ്ട്. വസ്ത്രങ്ങള് പേസ്റ്റല് ഷേഡുകള് ആണെങ്കില് ആഭരണങ്ങളില് സിംപിള് ഡയമണ്ടോ പ്രഷ്യസ് സ്റ്റോണ്‍സോ വാങ്ങുക . മുടി സ്‌ട്രെയ്റ്റ്‌നിങ്, സ്മൂതിങ് ഇവ ചെയ്ത് അലസമായി അഴിച്ചിടുന്നതെല്ലാം പഴയ രീതികൾ ആയിരിക്കുന്നു. വണ് സൈഡ് കേളും, വണ് സൈഡ് പുട്ട് അപ്പുമാണ് ഇപ്പോഴത്തെ സ്റ്റൈൽ. വിവാഹ ദിവസം ഒരുങ്ങുമ്പോള് ശ്രദ്ധിക്കേണ്ടുന്നത് തലേദിവസം ചെയ്ത മേക്കപ്പ് പൂര്‍ണമായി തുടച്ചു മാറ്റുകയെന്നതാണ്. കണ്ണിന്റെ കോണുകളിലും ചെവിയുടെ അരികുകളിലെല്ലാം ഉള്ള പഴയ മേക്കപ്പ് മായ്ച്ച് കളയുക . ഇത് പുതിയ മേക്കപ്പുമായി ചേര്‍ന്ന് ഒലിച്ചിറങ്ങാതിരിക്കാനാണ്. അതുകൊണ്ട് മേക്കപ്പ് റിമൂവറും തണുത്ത വെള്ളവുമുപയോഗിച്ച് കണ്ണുകളും മുഖവും വൃത്തിയാക്കിയെന്ന് ഉറപ്പ് വരുത്തണം. ബ്ലഷ്, ഐ മേക്കപ്പ്, ലിപ്‌സ്, ഹെയര് എന്നിവയെല്ലാം ബേസിക് മേക്കപ്പിന് ശേഷം മാത്രം ശ്രദ്ധിക്കേണ്ടവയാണ്.\nകല്യാണ ദിവസം ഇപ്പോള് കൂടുതല് പേരും ഇഷ്ടപ്പെടുന്നത് പുട്ട്‌അപ് ഹെയര് സ്‌റ്റൈലാണ്. താലി കെട്ടാനുള്ള എളുപ്പവും അതാണ്. നീളത്തില് മുടി പിന്നിയിടുന്ന രീതി എല്ലാവരും ഉപേക്ഷിക്കുകയാണ്. പുട്ട്‌അപ് ചെയ്ത മുടിയില് പൂ വയ്ക്കുന്ന രീതികളിലാണ് പരീക്ഷണങ്ങളത്രയും. വട്ടത്തി ല് പൂ വച്ച് കെട്ടിന്റെ നടുവിലായി സ്വര്‍ണ നെക്ലേസോ ലോക്കറ്റോ വയ്ക്കാവുന്നതാണ്. കല്യാണം കഴിക്കാൻ പോകുന്ന പെൺകുട്ടികൾ സണ്‍സ്‌ക്രീനും പുരട്ടി വെയിൽ കൊള്ളാം എന്നാണ് ചിന്തയെങ്കില് അതു വേണ്ട. വെയിലേല്‍ക്കാതിരിക്കാനാണ് കൂടുതല് ശ്രദ്ധിക്കേണ്ടത്. രാവിലെ 10 മുതല് വൈകിട്ട് അഞ്ചു മണിവരെയുള്ള സമയം നേരിട്ട് സൂര്യപ്രകാശം കൊള്ളാതിരിക്കാൻ ശ്രദ്ധിക്കണം. സ്ഥിരമായി ഉപയോഗിക്കുന്ന മോയ്‌സ്ചറൈസര്, ഹെയര് ഓയില്, സോപ്പ്, മേക്കപ്പ് സാധനങ്ങള് തുടങ്ങിയവയ്ക്ക് പകരം പുതിയവ ഉപയോഗിക്കരുത്. വിവാഹ ദിവസം കൂടുതല് വെളുത്തിരിക്കാം, കണ്ണിന് താഴത്തെ കറുപ്പകറ്റാം എന്നീ ചിന്തകളോടെ പുതിയ സൗന്ദര്യ വര്‍ധകങ്ങള് ഉപയോഗിച്ചാല് അവയുടെ പരിണിത ഫലം ഊഹിക്കാൻ കഴിയില്ല.\nആഭരണം: ലൈറ്റ് വെയ്റ്റ് ആഭരണങ്ങള് വേണം കല്യാണത്തിണ് അണിയാൻ. മൂന്നോ നാലോ മാലയാണ് ഇപ്പോഴത്തെ കല്യാണത്തിന് ഉപയോഗിക്കുന്നത്. അരപ്പട്ട മൂടുന്ന വിധം മാലകള് അണിയുന്നത് ഒഴിവാക്കുക. പതിവായി ധരിക്കുന്ന ചെരിപ്പിന്റെ ഡിസൈനര് വേര്‍ഷന് വേണം വിവാഹനാളിലും അണിയാന്. സ്ഥിരമായി ഫ്‌ലാറ്റ് ചെരിപ്പുകള് ഇടുന്നവര് വിവാഹത്തിന് ഹൈഹീല്‍സ് ഉപയോഗിക്കരുത്. വിവാഹ ദിവസം സാരിയുടെ അതേ കളറിനൊപ്പം ഗോള്‍ഡന് ടച്ച് കൂടിയുള്ള നെയില് പോളിഷ് ചെയ്യാം.ഏറ്റവും നല്ല നിറങ്ങള് വേണം വിവാഹ ദിവസം ലിപ്സ്റ്റിക്കിനായി തിരഞ്ഞെടുക്കാന്. അതുവരെ പരിചിതമല്ലാത്ത കളറുകള് ചിലപ്പോള് ആതവിശ്വാസത്തെ തകർക്കും.സന്തോഷമുള്ള മനസ്സിലേ സന്തോഷത്തോടെയുള്ള ചിരി വരികയുള്ളൂ. വിവാഹം നിശ്ചയിക്കുന്നതു മുതല് മനസ്സിനെ എപ്പോഴും സന്തോഷത്തോടെ നിലനിര്‍ത്താൻ ശ്രദ്ധിക്കുക.എല്ലാ ദിവസത്തേക്കാളും നൂറുമടങ്ങ് കൂടുതല് സന്തോഷത്തോടെ ആയിരിക്കണം വിവാഹദിനത്തില് ആയിരിക്കേണ്ടുന്നത്.


4malayalees - കോഴിയെയും വെറുതെവിട്ടില്ല: തട്ടിക്കൊണ്ടുപോയി ലൈംഗികമായി പീഡിപിച്ച 14കാരന് അറസ്റ്റില്\nകോഴിയെയും വെറുതെവിട്ടില്ല: തട്ടിക്കൊണ്ടുപോയി ലൈംഗികമായി പീഡിപിച്ച 14കാരന് അറസ്റ്റില്\nപഞ്ചാബ്: കോഴിയെ തട്ടിക്കൊണ്ടുപോയി പീഡിപ്പിച്ചു. സംഭവത്തില് 14 കാരനെ അറസ്റ്റ് ചെയ്തു. പാകിസ്ഥാനിലെ ലാഹോറില് ജലാപൂര് ഭാട്യാന് സ്വദേശിയായ അന്‍സാര് ഹുസൈനാണ് അറസ്റ്റിലായത്. അയല്‍വാസിയാണ് പരാതി നല്‍കിയത്.\nനവംബര് 11 ന് ആണ് കേസിനാസ്പദമായ സംഭവം. അന്‍സാര് തന്റെ കോഴിയെ തട്ടിക്കൊണ്ടു പോയി പീഡിപ്പിച്ചു കൊന്നു എന്നാണ് മന്‍സാബ് നല്‍കിയ പരാതി.\nപോലീസ് നടത്തിയ പരിശോധനയില് പീഡനം സ്ഥിരീകരിച്ചു. അമിതമായ ലൈംഗിക ആസക്തി കാരണമാണ് ഇപ്രകാരം ചെയ്തു പോയതെന്ന് അന്‍സാര് പറഞ്ഞു. പ്രകൃതി വിരുദ്ധമായ കുറ്റത്തിനും കോഴിയെ കൊന്നതിനുമാണ് 14 കാരനെതിരെ കേസെടുത്തിരിക്കുന്നത്.\n40 വര്‍ഷം വായ്പയടച്ചയാള് എങ്ങനെ കള്ളനാകും ; മല്യയെ ന്യായീകരിച്ച് ഗഡ്കരി\nരാജസ്ഥാന് തിരഞ്ഞെടുപ്പില് സച്ചിന് പൈലറ്റ് തിളങ്ങിയപ്പോള് ആളുകള് തിരഞ്ഞത് സച്ചിന്റെ ഭാര്യയെ കുറിച്ച് !\nലോക രാജ്യങ്ങള് സന്ദര്‍ശിക്കാന് പ്രധാനമന്ത്രി നാലു വര്‍ഷം കൊണ്ട് ചിലവാക്കിയത് 2000 കോടി\nറഫാല് കരാര് സുതാര്യം ; അന്വേഷണം വേണ്ടെന്ന് സുപ്രീം കോടതി ; എല്ലാ ഹര്‍ജികളും തള്ളി\nമുഖാമുഖം കണ്ടിട്ടും രാഹുലിനോട് മിണ്ടാതെ മോദി ; രാഹുലിനെ അഭിനന്ദിച്ച് ബിജെപി മന്ത്രിമാര്\nസച്ചിന് വേണ്ടി ജനം തെരുവിലിറങ്ങി ; പാര്‍ട്ടി പ്രവര്‍ത്തകരോട് ശാന്തരാകാന് അഭ്യര്‍ത്ഥിച്ച് സച്ചിന് പൈലറ്റ്\nപിഞ്ചു കുഞ്ഞിന് നേരെ പിതാവിന്റെ ക്രൂര ബലാത്സംഗം, ഭാര്യ പുറത്തുപോകുന്ന തക്കംനോക്കി പീഡനം, അമ്മയോട് പറയുമെന്ന് കുഞ്ഞ് പറഞ്ഞപ്പോള് കൊന്നുകളയുമെന്ന ഭീഷണി\nപ്രായപൂര്‍ത്തിയാകാത്ത പെണ്‍കുട്ടികളുമായി ലൈംഗിക ബന്ധത്തിലേര്‍പ്പെട്ട പുരുഷന്മാര്‍ക്ക് 100 തവണ ചാട്ടവാറടി, പിന്നീട് സംഭവിച്ചത്\nപാക്കിസ്ഥാന് ഇസ്ലാമിക രാഷ്ട്രമെന്ന് സ്വയം പ്രഖ്യാപിച്ചത് പോലെ ഇന്ത്യ ഒരു ഹിന്ദു രാഷ്ട്രമാകേണ്ടതായിരുന്നു ; വിവാദ പരാമര്‍ശവുമായി മേഘാലയ ഹൈക്കോടതി ജഡ്ജി\nനിങ്ങളുടെ മുഖ്യമന്ത്രിയാരാകണം ; 7.3 ലക്ഷം പ്രവര്‍ത്തകര്‍ക്ക് രാഹുലിന്റെ ഫോണെത്തി ; ജനകീയ വോട്ടെടുപ്പ് നടത്തി മുഖ്യമന്ത്രിയേയും തിരഞ്ഞെടുക്കാന് രാഹുല്‍ഗാന്ധി


| പതിനേഴാം ലോക്‌സഭയ്‌ക്ക് ഇന്നു തുടക്കം | Mangalam\nMonday, June 17, 2019 Last Updated 28 Min 8 Sec ago English Edition\nന്യൂഡല്‍ഹി: പതിനേഴാം ലോക്‌സഭയുടെ ആദ്യസമ്മേളനം ഇന്നുമുതല്. ബി.ജെ.പി. നേതൃത്വത്തിലുള്ള എന്.ഡി.എ. സഖ്യം വന്‍ഭൂരിപക്ഷത്തോടെ അധികാരം നിലനിര്‍ത്തിയശേഷമുള്ള പുതിയ ലോക്‌സഭയുടെ തുടക്കമാണിന്ന്. ആദ്യരണ്ടുദിനം 542 അംഗങ്ങളുടെ സത്യപ്രതിജ്‌ഞയായിരിക്കും. രണ്ട് ആംഗ്ലോ ഇന്ത്യന് പ്രതിനിധികളെ രാഷ്‌ട്രപതി നാമനിര്‍ദേശം ചെയ്യും.\nപ്രോടെം സ്‌പീക്കറായിരിക്കും അംഗങ്ങളുടെ സത്യപ്രതിജ്‌ഞയ്‌ക്കു മേല്‍നോട്ടം വഹിക്കുക. പാര്‍ലമെന്റിലെ ഏറ്റവും മുതിര്‍ന്ന അംഗമായ മഹാരാഷ്‌ട്രയിലെ തിക്കാമാര്‍ജ് ലോക്‌സഭാ മണ്ഡലത്തില്‍നിന്നുള്ള എം.പിയും മുന്‍കേന്ദ്രമന്ത്രിയുമായ വീരേന്ദ്രകുമാര് ആയിരിക്കും പ്രോടെം സ്‌പീക്കര്. പാര്‍ലമെന്റ്‌് സമ്മേളനം തുടങ്ങുംമുമ്പ് ഇന്നുരാവിലെ രാഷ്‌ട്രപതിഭവനില്‍വച്ച് പ്രോംടെം സ്‌പീക്കറായി വീരേന്ദ്രകുമാര് സത്യപ്രതിജ്‌ഞ ചെയ്യും. കേരളത്തില്‍നിന്നുള്ള കൊടുക്കുന്നില് സുരേഷും ഒഡീഷയില്‍നിന്നുള്ള ഭര്‍തൃഹരി മഹ്‌താബും അടക്കമുള്ള മുതിര്‍ന്ന അംഗങ്ങളുടെ സമിതി സത്യപ്രതിജ്‌ഞാ നടപടികളില് വീരേന്ദ്രകുമാറിന് പിന്തുണയേകും.\nസ്‌പീക്കര് തെരഞ്ഞെടുപ്പ് 19ന് ആയിരിക്കും. 20ന് പാര്‍ലമെന്റിന്റെ സംയുക്‌തസമ്മേളനത്തില് പ്രസിഡന്റിന്റെ അഭിസംബോധന. പുതിയ സ്‌പീക്കര് ആരാകും എന്ന കാര്യത്തില് കൃത്യമായ സൂചനകളൊന്നുമില്ല. കഴിഞ്ഞതവണത്തെ സ്‌പീക്കറായിരുന്ന സുമിത്രമഹാജന് ഇക്കുറി മത്സരിച്ചിട്ടില്ല. അതിനുമുമ്പത്തെ യു.പി.എ. സര്‍ക്കാരിന്റെ കാലത്തും വനിതയായിരുന്നു സ്‌പീക്കര്, മീരാ കുമാര്. വീണ്ടും ഒരു വനിതയാണു സ്‌പീക്കറാകുന്നതെങ്കില് ബി.ജെ.പിയുടെ മുതിര്‍ന്ന അംഗം മനേകാ ഗാന്ധിക്കായിരിക്കും സാധ്യത.\nപുതിയ ധനമന്ത്രി നിര്‍മലാ സീതാരാമന് ജൂലൈ നാലിന് ബജറ്റ് അവതരിപ്പിക്കും. തെരഞ്ഞെടുപ്പിനു മുമ്പ് അവതരിപ്പിച്ചത് വോട്ട് ഓണ് അക്കൗണ്ടായതിനാല് ഇക്കുറി സമ്പൂര്‍ണബജറ്റ് ആയിരിക്കും അവതരിപ്പിക്കുക.\nപ്രധാനമന്ത്രി നരേന്ദ്രമോഡി അധ്യക്ഷനായും പ്രതിരോധമന്ത്രി രാജ്‌നാഥ് സിങ് ഉപാധ്യക്ഷനായും ബി.ജെ.പി. പാര്‍ലമെന്ററി പാര്‍ട്ടി പുനസംഘടിപ്പിച്ചിട്ടുണ്ട്. രാജ്യസഭയില് സാമൂഹികനീതിവകുപ്പ് മന്ത്രി തവര്‍ചന്ദ് ഗെലോട്ട് ആണ് സഭാനേതാവ്. റെയില്‍വേമന്ത്രി പിയൂഷ് ഗോയല് ഉപനേതാവും. കഴിഞ്ഞമോഡി സര്‍ക്കാരിന്റെ കാലത്ത് രാജ്യസഭാ നേതാവായിരുന്ന അരുണ് ജയ്‌റ്റ്‌ലി ആരോഗ്യകാരണങ്ങളാല് മന്ത്രിസഭയില് അംഗമായിട്ടില്ല. അതേസമയം സോണിയാഗാന്ധിയെ അധ്യക്ഷയായി തെരഞ്ഞെടുത്തതൊഴിച്ചാല് മുഖ്യപ്രതിപക്ഷമായ കോണ്‍ഗ്രസ് പാര്‍ലമെന്റിലെ ഔദ്യോഗിക ചുമതലക്കാരെ ഇതുവരെ നിശ്‌ചയിച്ചിട്ടില്ല.


പക്ഷി പ്രേമികളുടെ നല്ല മനസ് • Suprabhaatham\nപക്ഷി പ്രേമികളുടെ നല്ല മനസ്\nകുമ്പള: കൊടുംചൂടില് നാടും നഗരവും വെന്തുരുകുമ്പോള് കുടിവെള്ള ക്ഷാമം രൂക്ഷമാവുകയാണ്. കുടിവെള്ളം തേടി വന്യമൃഗങ്ങളും പക്ഷികളും നാട്ടിലിറങ്ങി തുടങ്ങിയിരിക്കുന്നു. എന്നാല് സംസ്ഥാനത്തെ പ്രധാന പക്ഷിസങ്കേതങ്ങളിലൊന്നായ കിദൂര് പക്ഷി സങ്കേതത്തില് പക്ഷികളും വന്യമൃഗങ്ങളും കുടിവെള്ളം കിട്ടാതെ വലയില്ല. പക്ഷി സങ്കേതത്തിനകത്ത് തനതായുള്ള പള്ളങ്ങളില് വെള്ളം നിറച്ചുവയ്ക്കുകയാണ് കിദൂര് പക്ഷി പ്രേമി കൂട്ടായ്മയുടെ നേതൃത്വത്തില് കുട്ടികളും നാട്ടുകാരും.\nകിദൂര് പക്ഷി സങ്കേതത്തില് നിരവധി പക്ഷികളും മൃഗങ്ങളും അധിവസിക്കുന്നുണ്ട്. പക്ഷികള് വെള്ളം കിട്ടാതെ വലയുന്നുണ്ടെന്ന് കണ്ടെത്തിയതിനെ തുടര്‍ന്നാണ് വെള്ളം പക്ഷി സങ്കേതത്തിനകത്ത് സംഭരിക്കുന്നതിനെ കുറിച്ച് പക്ഷിപ്രേമികള് ആലോചിച്ചത്. ടാങ്കുകളില് വെള്ളം ശേഖരിച്ച് വയ്ക്കാമെന്ന് തീരുമാനിച്ചെങ്കിലും അത് പ്രായോഗികമല്ലെന്ന് കണ്ടെത്തി. അപ്പോഴാണ് പക്ഷി സങ്കേതത്തിനകത്ത് മുന്‍കാലങ്ങളില് വെള്ളം കെട്ടിനിന്നിരുന്ന നിരവധി പള്ളങ്ങള് അനാഥവാസ്ഥയിലുണ്ടെന്ന് കണ്ടെത്തിയത്. തുടര്‍ന്നാണ് ഏതാനും പള്ളങ്ങളില് കഴിഞ്ഞ ദിവസം വെള്ളം നിറച്ചത്. കിദൂര് പക്ഷി സങ്കേതത്തോട് ചേര്‍ന്ന് താമസിക്കുന്ന അബ്ദുല് റഹ്മാന്റെ വീട്ടിലെ കിണറില്‍നിന്ന് പൈപ്പ് ഉപയോഗിച്ചാണ് പള്ളങ്ങളില് വെള്ളം നിറച്ചത്. പള്ളങ്ങളില് വെള്ളം നിറയ്ക്കുന്നതിന്റെ ഉദ്ഘാടനം കുമ്പള പഞ്ചായത്ത് പ്രസിഡന്റ് എന്. പുണ്ടരീകാക്ഷ നിര്‍വഹിച്ചു.


വർക്കല എസ്ആർ മെഡിക്കൽ കോളേജിലെ വിദ്യാർത്ഥികളെ മറ്റ് സ്വാശ്രയ മെഡിക്കൽ കോളേജുകളിലേക്ക് മാറ്റാൻ അനുമതി | Central gvt gave permission to transfer medical students of Varkala SR to other self financing medical colleges\nവർക്കല എസ്ആർ മെഡിക്കൽ കോളേജിലെ വിദ്യാർത്ഥികളെ മറ്റ് സ്വാശ്രയ മെഡിക്കൽ കോളേജുകളിലേക്ക് മാറ്റാൻ അനുമതി\nVarkala, First Published 28, Dec 2019, 4:53 PM\nകോളേജില് അധ്യാപകരോ, ആവശ്യത്തിന് സൗകര്യങ്ങളോ ഇല്ലെന്ന വിദ്യാർത്ഥികൾ പരാതിപ്പെട്ടിരുന്നു\nആരോഗ്യ സർവ്വകലാശാല പ്രൊ വൈസ് ചാൻസിലറിന്‍റെ നേതൃത്വത്തില് പരിശോധന നടത്തിയിരുന്നു\nതിരുവനന്തപുരം: വർക്കല എസ്ആർ മെഡിക്കൽ കോളേജിലെ വിദ്യാർത്ഥികളെ മറ്റ് സ്വാശ്രയ മെഡിക്കൽ കോളേജുകളിലേക്ക് മാറ്റാൻ തീരുമാനം. മെഡിക്കൽ കോളേജിൽ മതിയായ സൗകര്യങ്ങളില്ലെന്ന് ആരോഗ്യസർവ്വകലാശാലയുടെ പരിശോധനയിൽ തെളിഞ്ഞ സാഹചര്യത്തിലാണിത്. കുട്ടികൾക്ക് മറ്റ് സ്വാശ്രയ കോളേജുകളിൽ പ്രവേശനത്തിന് അനുമതി നൽകി. ഇതിനുള്ള പ്ലാൻ സമർപ്പിക്കാൻ സംസ്ഥാന സർക്കാരിന് കേന്ദ്രസർക്കാർ നിർദ്ദേശം നൽകി.\nആരോഗ്യ സർവ്വകലാശാല പ്രൊ വൈസ് ചാൻസിലറിന്‍റെ നേതൃത്വത്തിലാണ് വർക്കല എസ്ആർ മെഡിക്കൽ കോളേജില് പരിശോധന നടത്തിയത്. കോളേജില് അധ്യാപകരോ, ആവശ്യത്തിന് സൗകര്യങ്ങളോ ഇല്ലെന്ന വിദ്യാർത്ഥികളുടെ പരാതിയുടെ അടിസ്ഥാനത്തിലായിരുന്നു ആരോഗ്യസർവ്വകലാശാല പ്രോ വിസി തന്നെ നേരിട്ടെത്തി പരിശോധിച്ചത്. പരിശോധനാസംഘത്തിന്‍റെ കണ്ണിൽ പൊടിയിടാൻ, പണം നൽകി പുറത്ത് നിന്ന് ജീവനക്കാരെയും രോഗികളെയും എത്തിക്കുന്നതിന്‍റെ ദൃശ്യങ്ങൾ വിദ്യാർത്ഥികൾ ഫേസ്ബുക്ക് വഴി പുറത്തുവിട്ടിരുന്നു.\nഎംസിഐ പരിശോധനയ്ക്ക് മുമ്പും ഇത്തരത്തിൽ തട്ടിപ്പ് നടത്തിയതായി ആരോപണമുയർന്നിരുന്നു. 2016ൽ പ്രവേശനം ലഭിച്ച എംബിബിഎസ് വിദ്യാർത്ഥികളാണ് കോളേജ് മാറ്റം ആവശ്യപ്പെട്ട് ഹൈക്കോടതിയെ സമീപിച്ചത്. മുഖ്യമന്ത്രിയെയും ആരോഗ്യമന്ത്രിയെയും കണ്ട് പരാതിയും നൽകിയിരുന്നു. ഇതിനെ തുടർന്നാണ് ആരോഗ്യ സർവകലാശാല സംഘം പരിശോധന നടത്തിയത്.\nവർക്കല എസ്ആർ മെഡിക്കൽ കോളേജ്


ഇവന്റ് മാനേജ്‌മെന്റ് ആരോപണം: തെളിവ് ആവശ്യപ്പെട്ട് ചന്ദ്രപ്പന് സി.പി.ഐ.എമ്മിന്റെ കത്ത്\nഇന്ത്യയുടെ എതിര്‍പ്പ് അവഗണിച്ചു; ഡൗ കെമിക്കല്‍സ് സ്‌പോണ്‍സര് സ്ഥാനത്ത് തുടരും\nThursday 16th February 2012 4:30pm\nThursday 16th February 2012 4:00pm\nതിരുവനന്തപ്പുരം: സി.പി.ഐ.എം സംസ്ഥാന സമ്മേളനം നടത്തിയത് ഇവന്റ് മാനേജ്‌മെന്റ് ഗ്രൂപ്പാണെന്ന ആരോപണത്തില് ഉറച്ചു നില്‍ക്കുന്നുണ്ടെങ്കില് തെളിവ് നല്‍കണമെന്നാവശ്യപ്പെട്ട് സി.കെ ചന്ദ്രപ്പനും ബിനോയ് വിശ്വത്തിനും സി.പി.ഐഎം കത്തയച്ചു. സി.പി.ഐ.എം സംസ്ഥാന സമ്മേളനത്തിന്റെ സ്വാഗത സംഘമാണ് കത്തയച്ചിരിക്കുന്നത്.\nസി.പി.ഐ.എമ്മിന് ഐ.ടു.ഐ എന്ന സ്ഥാപനവുമായി ബന്ധമില്ല. ഇക്കാര്യം ആ കമ്പനി തന്നെ വ്യക്തമാക്കിയതാണെന്ന് കത്തില് പറയുന്നു. പ്രസ്താവന എത്രയും പെട്ടെന്ന് പിന്‍വലിക്കണം. അന്തസില്ലാത്ത നിലപാട് പിന്‍വലിച്ചില്ലെങ്കില് നിയമനടപടി സ്വീകരിക്കുമെന്ന മുന്നറിയിപ്പും കത്തില് ഉണ്ട്.\nആരുടെയോ ദുര്‍ബോധത്തിന്റെ ഫലമായി വ്യാജ നിര്‍മ്മിതിയുടെ അഴുക്കു ചാലില് വീഴുകയായിരുന്നു ബിനോയ് വിശ്വമെന്ന് സംസ്ഥാന സമ്മേളനത്തിന്റെ സ്വാഗത സംഘം ചെയര്‍മാന് എം. വിജയകുമാര് കുറ്റപ്പെടുത്തി. അടിസ്ഥാനമില്ലാത്ത ആരോപണങ്ങള് പിന്‍വലിക്കാന് ഈ സാഹചര്യത്തില് തയ്യാറാകണമെന്നും അദ്ദേഹം ആവശ്യപ്പെട്ടു.\nവിവാദ പ്രസ്താവന പിന്‍വലിക്കണമെന്ന് നേരത്തെ സി.കെ ചന്ദ്രപ്പനോടും ബിനോയ് വിശ്വത്തോടും സി.പി.ഐ.എം നേതാക്കള് ആവശ്യപ്പെട്ടിരുന്നു. സ്വാഗത സംഘം ചെയര്‍മാന് എം. വിജയകുമാര്, കണ്‍വീനര് കടകംപള്ളി സുരേന്ദ്രന് എന്നിവരുടെ പേരിലാണു കത്തയച്ചിരിക്കുന്നത്.


THANAL MARAM (തണൽ മരം): ജൈവവൈവിധ്യത്തിന്റെ കലവറയായി അടുക്കത്ത് മോലോത്തുംകാവ്\nജൈവവൈവിധ്യത്തിന്റെ കലവറയായി അടുക്കത്ത് മോലോത്തുംകാവ്\nകാസര്‍കോട്,കുണ്ടംകുഴി: ജൈവവൈവിധ്യത്തിന്റെ കലവറയായ കാവുകള് നശിക്കുമ്പോഴും നാടിന് മാതൃകയായി നിലകൊള്ളുകയാണ് അടുക്കത്ത് മോലോത്തുംകാവ്. ആരാധനാലയങ്ങള് കോണ്‍ക്രീറ്റ് വനങ്ങളായി മാറുന്ന ഇന്നത്തെ കാലഘട്ടത്തില് അതില്‍നിന്ന് വ്യത്യസ്തത പുലര്‍ത്തുന്ന ക്ഷേത്രമാണ് കുണ്ടംകുഴി അടുക്കത്ത് ഭഗവതിക്ഷേത്രം.\n11.80 ഏക്കര് വിസ്തീര്‍ണമാണ് അടുക്കത്ത് കാവിനുള്ളത്. അടുക്കത്ത് ഭഗവതിക്ഷേത്രത്തിന്റെ ചുറ്റും പ്രകൃതിദത്തമായ നിബിഡ വനമാണ്. സമീപത്തായി ആമക്കുളവുമുണ്ട്.\nഅത്യപൂര്‍വ ഔഷധച്ചെടികളും വള്ളിപ്പടര്‍പ്പുകളും വന് മരങ്ങളും നിറഞ്ഞതാണ് മോലോത്തുംകാവ്. മുന്നൂറിലേറെ ഔഷധസസ്യങ്ങളാണ് ഇവിടെയുള്ളത്. സര്‍പ്പഗന്ധി, കുറുന്തോട്ടി, ശവംനാറിച്ചെടി, ഏകനായകം, കുറിഞ്ഞി, മധുരക്കുറിഞ്ഞി, കൂവളം, ഓരില, തഴുതാമ, കാട്ടുചെക്കി, ഓരിലത്താമര, ഈന്ത്, മരമഞ്ഞള്, വാതംകൊല്ലി, കൃഷ്ണതുളസി, ആടലോടകം തുടങ്ങി നിരവധി ചെടികളാണ് കാവിലുള്ളത്.\nഓരിലത്താമര ഉപയോഗിച്ച് ലോഹ ദണ്ഡുകള്‍പോലും വളയ്ക്കുവാന് കഴിയുമെന്ന് അടുക്കത്ത് ക്ഷേത്ര മേല്‍ശാന്തി ദാമോദര ഭട്ട് പറയുന്നു.\nകാവില് അപൂര്‍വയിനം പക്ഷികളും ഇഴജന്തുക്കളും ആമകളും ഉണ്ട്. ചര്‍മരോഗവുമായി ബന്ധപ്പെട്ട് നിരവധി ഭക്തര് അടുക്കത്ത് ഭഗവതിക്ഷേത്രത്തില് ദര്‍ശനത്തിനായി വരുന്നുണ്ട്.\n120-ല് ഏറെ പ്രായമുള്ള ആമകള് കാവിലുണ്ടെന്ന് ക്ഷേത്രക്കമ്മിറ്റി അംഗം ശങ്കരനാരായണ ഭട്ട് പറയുന്നു.\nകാവിന്റെ ചാറ്റുമായി വ്യാപിച്ചുകിടക്കുന്ന മഴവെള്ളം കാവിനെ നിരവധി ജീവികളുടെ ആവാസകേന്ദ്രമാക്കുന്നു. നൂറുകണക്കിന് ആമകള് നിവസിക്കുന്ന മോലോത്തുംകാവില് ആമകളെ കാണുന്നതിനായി മാത്രം നിരവധിയാളുകള് എത്തിച്ചേരുന്നുണ്ട്.\nക്ഷേത്രത്തിന് ചുറ്റുമായി വ്യാപിച്ചുകിടക്കുന്ന കാവിന്റെ സംരക്ഷണവും പ്രാധാന്യവും കണക്കിലെടുത്താണ് മലബാര് ദേവസ്വം ബോര്‍ഡ് പത്തുലക്ഷം രൂപ കാവിന് നല്‍കാന് തീരുമാനിച്ചത്. ഇതിനകം 20,000 രൂപ ലഭിച്ചു. ബാക്കിയുള്ള തുക ഉപയോഗിച്ച് കാവ് സംരക്ഷിക്കുന്ന പ്രവര്‍ത്തനങ്ങള് നടത്താമെന്നാണ് കമ്മിറ്റി കരുതുന്നത്.\n07 Aug 2011 Mathrubhumi Kasargaod News\nPosted by തണല്‍മരം at 1:58 PM


കനത്ത മഴ, ജലനിരപ്പ് ഉയരുന്നു; ഇടുക്കിയിലെ രണ്ട് ഡാമുകൾ ഇന്ന് തുറക്കും -Idukki Heavy Rain Kallarkutty Pambla Dam Shutter Opens\nസംസ്ഥാനത്ത് കൂടുതൽ ഡാമുകൾ തുറക്കുന്നു, ജാഗ്രതാ നിർദേശം\nUpdated: May 30, 2020 9:40:42 am\nഇടുക്കി: ഇടുക്കി ജില്ലയിലെ കല്ലാർകുട്ടി, പാംബ്ല ഡാമുകളുടെ ഷട്ടറുകൾ ഇന്ന് രാവിലെ പത്തിനു തുറക്കും. രണ്ട് ഡാമിന്റെയും ഓരോ ഷട്ടർ 10 സെന്റിമീറ്റര് വീതം ഉയർത്തി വെള്ളം പുറത്തേക്ക് ഒഴുക്കും. യെല്ലോ അലർട്ട് ഉള്ളതിനാലുള്ള മുൻകരുതൽ നടപടിയായി ആണ് ഷട്ടറുകൾ ഉയർത്തുന്നത്. ഇരു ഡാമിന്റെയും കരകളിൽ ഉള്ളവർ ജാഗ്രത പാലിക്കണമെന്ന് അധികൃതർ അറിയിച്ചു. പെരിയാറിന്റെയും മുതിരപ്പുഴയാറിന്റെയും തീരത്തുള്ളവർ ജാഗ്രത പാലിക്കണം.\nവൃഷ്‌ടി പ്രദേശങ്ങളിൽ കനത്ത മഴ ലഭിക്കുന്നതിനാൽ ഡാമുകളിലെ ജലനിരപ്പ് ഇനിയും ഉയരും. സംസ്ഥാനത്ത് കഴിഞ്ഞ ഏതാനും ദിവസങ്ങളായി ഭേദപ്പെട്ട രീതിയിൽ മഴ ലഭിക്കുന്നുണ്ട്.\nRead Also: Horoscope Today May 30, 2020: നിങ്ങളുടെ ഇന്നത്തെ ദിവസം, രാശി ഫലം\nഇന്നലെ കേരളത്തിലെ ഒട്ടുമിക്ക ജില്ലകളിലും മഴ ലഭിച്ചു. തൊടുപുഴയിലാണ് ഏറ്റവും കൂടുതൽ മഴ ലഭിച്ചത്, 12 സെന്റിമീറ്റർ. ഇടുക്കി, പത്തനംതിട്ട, കൊല്ലം, കോട്ടയം, ആലപ്പുഴ, എറണാകുളം, മലപ്പുറം, തിരുവനന്തപുരം, പാലക്കാട്, വയനാട്, കണ്ണൂർ, കോഴിക്കോട്, തൃശൂർ ജില്ലകളിലെ വിവിധ ഇടങ്ങളിൽ മഴ പെയ്തു.\nWeb Title: Idukki heavy rain kallarkutty pambla dam shutter opens


ചര്‍മ്മ സംരക്ഷണത്തിനായി ഓട്‌സ്\nആരോഗ്യകരമായ ഭക്ഷണങ്ങളുടെ കൂട്ടത്തിലുള്ള ഒന്നാണ് ഓട്സ്. കലോറിയും കൊളസ്ട്രോളും വളരെ കുറഞ്ഞ ഭക്ഷണമാണിത്. ധാരാളം നാരുകള് അടങ്ങിയ ഓട്സ് കുട്ടികള്‍ക്കും മുതിര്‍ന്നവര്‍ക്കുമെല്ലാം ഒരുപോലെ കഴിക്കാവുന്ന ആരോഗ്യകരമായ ഒരു ഭക്ഷണമാണ്. ഹൃദയ പ്രശ്നങ്ങളുള്ളവര്‍ക്കും പ്രമേഹ രോഗികള്‍ക്കുമെല്ലാം ഇത് ഏറെ ആരോഗ്യകരമാണ്. അതുകൊണ്ടു തന്നെ അധിക ആളുകളും ഇന്ന് ഓട്‌സ് ശീലമാക്കി കഴിഞ്ഞു. എന്നാല് ആരോഗ്യ സംരക്ഷണത്തില് മാത്രമല്ല സൗന്ദര്യ സംരക്ഷണത്തിനും സഹായിക്കുന്ന ഒന്നാണ് ഓട്സ്. ഇതില് അടങ്ങിയിട്ടുള്ള വിറ്റാമിന് സി ചര്‍മ്മത്തിന് തിളക്കം നല്‍കുകയും ചര്‍മ്മത്തെ മൃദുവാക്കുകയും ചെയ്യുന്നു.\nകുളിക്കാനുള്ള ചൂടുവെള്ളത്തില് ഇത്തിരി ഓട്സ് ചേര്‍ത്താല് അത് വരള്‍ച്ചയില് നിന്നും ശരീരത്തെ സംരക്ഷിച്ച് മൃദുവാക്കാന് സഹായിക്കുന്നു. ഒരു ടീസ്പൂണ് ഓട്‌സ് പൊടിച്ചതും ഒരു ടീസ്പൂണ് ബേക്കിംഗ് സോഡയും അര ടീസ്പൂണ് നാരങ്ങാനീരും ചേര്‍ത്ത മിശ്രിതം ഉണ്ടാക്കി മുഖത്ത് പുരട്ടിയാല് മുഖത്തെ ചുളിവുകള് മാറി കിട്ടും. ഇവ പുരട്ടിയ ശേഷം അഞ്ച് മിനിറ്റ് നന്നായി മസാജ് ചെയ്യണം. ശേഷം ഇത് കഴുകിക്കളയാം. ഇതിലൂടെ മുഖത്തിന് നല്ല തിളക്കവും ലഭിക്കുന്നു.\nകൂടാതെ മുഖക്കുരുവിനെ പ്രതിരോധിക്കാനും ഏറെ സഹായകമായ ഒന്നാണ് ഓട്‌സ്. ഇതിനായി അരക്കപ്പ് ഓട്‌സ് അരക്കപ്പ് വെള്ളത്തോടൊപ്പം ചേര്‍ത്ത് നന്നായി തിളപ്പിക്കുക. ഈ മിശ്രിതം നന്നായി തണുത്ത ശേഷം മുഖത്ത് പുരട്ടുക. ഇരുപത് മിനിറ്റിന് ശേഷം കഴുകി കളയാം. മുഖക്കുരു മാറാന് ഇത് സഹായിക്കുന്നു. ഓട്‌സും തൈരും നാരങ്ങാനീരും ചേര്‍ത്ത മിശ്രിതം മുഖത്ത് പുരട്ടിയാല് മുഖത്തെ കറുത്ത പാടുകള് ഇല്ലാതാക്കാം. ചര്‍മ്മ സൗന്ദര്യം നിലനിര്‍ത്താന് ഏറെ ഉത്തമമാണ് ഓട്സ്.\nനയൻതാരയും, കുഞ്ചാക്കോ ബോബനും ഒരുമിച്ചെത്തുന്ന ത്രില്ലർ “നിഴൽ “


ഓര്‍മശക്തി വര്‍ധിപ്പിയ്ക്കാന് ഇതാ എളുപ്പവഴി – East Coast Daily Malayalam\nറംസി എന്ന യുവതി ആത്മഹത്യ ചെയ്ത സംഭവം; നടി ലക്ഷ്‌മി പ്രമോദിന് മുന്‍കൂ‍ര് ജാമ്യം\nബുദ്ധിശക്തിയും ഓര്‍മശക്തിയും വര്‍ധിപ്പിക്കാന് എന്തെല്ലാം പൊടിക്കൈകള് പരീക്ഷിച്ചു നോക്കാറുണ്ട് നമ്മള്. പലവിധത്തിലുമുള്ള മരുന്നുകളും ഒറ്റമൂലികളും വരെ നാം ആശ്രയിക്കാറുണ്ട്. എന്നാല് രസകരമായ ഒരു കാര്യം കേട്ടോളൂ. മണങ്ങള്‍ക്ക് ഓര്‍മശക്തി വര്‍ധിപ്പിക്കാന് സാധിക്കുമത്രേ. എല്ലാത്തരം മണങ്ങള്‍ക്കുമല്ല, ചില പ്രത്യേക വാസനകള്‍ക്ക് നമ്മുടെ തലച്ചോറിലെ സൂക്ഷ്മകോശങ്ങളെ ഉത്തേജിപ്പിച്ച് ഓര്‍മകളെ സജീവമാക്കി നിലനിര്‍ത്താന് കഴിയുമെന്നാണ് പുതിയ പഠനങ്ങള് അവകാശപ്പെടുന്നത്. സുഗന്ധപൂരിതമായ അന്തരീക്ഷത്തിലിരുന്നാണ് നിങ്ങള് ഒരു പുതിയ കാര്യം പഠിക്കാന് ശ്രമിക്കുന്നതെങ്കില് പരീക്ഷയിലും മെച്ചപ്പെട്ട പ്രകടനം കാഴ്ച വയ്ക്കാന് കഴിയുമത്രേ. ആരോഗ്യകരമായ ഉറക്കവും ഓര്‍മകളെ തിരിച്ചുവിളിക്കാന് അനിവാര്യമാണ്.\nസയന്റിഫിക് റിപ്പോര്‍ട്ട്‌സ് എന്ന ജേണലില് ആണ് ഇതു സംബന്ധിച്ച പഠനം പ്രസിദ്ധീകരിച്ചത്. ദിവസവും രാവിലെ ഉണരുന്നതുമുതല് ഉറങ്ങുന്നതുവരെ കാഴ്ചയിലൂടെയും കേള്‍വിയിലൂടെയും സ്പര്‍ശനത്തിലൂടെയും മറ്റും ആയിരക്കണക്കിനു ഡേറ്റയാണ് നമ്മുടെ തലച്ചോറില് എത്തിച്ചേരുന്നത്. ഇവയില് വളരെക്കുറച്ചുമാത്രം ദീര്‍ഘകാല മെമ്മറിയിലേക്കു സ്റ്റോര് ചെയ്യപ്പെടുന്നു. ബാക്കി താല്‍ക്കാലിക ഓര്‍മകളായാണ് തലച്ചോര് റജിസ്റ്റര് ചെയ്യുന്നത്. താല്‍ക്കാലിക മെമ്മറിയില് രേഖപ്പെടുത്തിയ ചില ഡേറ്റ ഉറക്കത്തില് ദീര്‍ഘകാല മെമ്മറിയിലേക്കു മാറ്റുന്ന പ്രവര്‍ത്തനവും തലച്ചോര് തന്നെയാണ് ഏകോപിപ്പിക്കുന്നത്. ഉറങ്ങുന്ന സമയത്ത് അഥവാ തലച്ചോറിന് ഏറ്റവുമധികം വിശ്രമം ലഭിക്കുന്ന സമയത്താണ് ഈ പ്രക്രിയ നടക്കുക. അതുകൊണ്ടാണ് പരീക്ഷത്തലേന്നും മറ്റും നന്നായി ഉറങ്ങണമെന്ന് പറയുന്നത്.\nപഠനത്തിന്റെ ഭാഗമായി ഒരു സംഘം വിദ്യാര്‍ഥികള്‍ക്ക് സുഗന്ധപൂരിതമായ അന്തരീക്ഷത്തില് പഠനം നടത്തുന്നതിന് അവസരം നല്‍കി. ഉറങ്ങുമ്പോഴും മുറിയില് സുഗന്ധം ചെറിയ തോതില് നിലനിര്‍ത്തി. ഇവര്‍ക്ക് തലേന്നു വായിച്ച വിവരങ്ങള് കൂടുതല് വ്യക്തതയോടെ ഹൃദിസ്ഥമാക്കുന്നതിനും ഓര്‍മിച്ചെടുക്കുന്നതിനും പിന്നീട് സാധിച്ചുവത്രേ. സുഗന്ധപൂരിതമായ അന്തരീക്ഷം പഠനവേഗതയെയും ത്വരിതപ്പെടുത്തുമത്രേ. എന്നു കരുതി കൃത്രിമമായ പെര്‍ഫ്യൂമുകള് മുറിയില് നിറച്ച് ശ്വസന സംബന്ധമായ ആരോഗ്യ പ്രശ്‌നങ്ങള് വരുത്തിവയ്ക്കരുതെന്നും ഡോക്ടര്‍മാര് മുന്നറിയിപ്പു നല്‍കുന്നു.\nhealth tips memory power\nപാചക വാതക വില കൂട്ടിയതിനെതിരെ ബിജെപി നേതാക്കളുടെ രോഷപ്രകടനം സോഷ്യല് മീഡിയയില് അരങ്ങ് തകര്‍ക്കുന്നു ... എന്നാല് ഇതൊന്നുമറിയാതെ ശോഭാ സുരേന്ദ്രനും കൂട്ടരും : ശോഭ സുരേന്ദ്രന് പങ്ക് വെയ്ക്കുന്ന ആ വീഡിയോ കാണാം\nനിർഭയ കേസ് വീണ്ടും മാറ്റിവെച്ചു\nSep 29, 2020, 03:15 am IST\nSep 29, 2020, 03:10 am IST


സ്വര്‍ണ്ണം ഇന്നത്തെ വില ഇങ്ങനെ.. - BIGNEWSLIVE | Latest Malayalam News\nമുംബൈ: ഉത്സവകാലത്തിനുശേഷം വിവാഹ സീസണ് ആരംഭിച്ചതോടെ സ്വര്‍ണ്ണത്തോടൊപ്പം സ്വര്‍ണ്ണവിലയ്ക്കും തിളക്കമേറുകയാണ്.\nകഴിഞ്ഞ കുറേ ദിവസങ്ങളായി സ്വര്‍ണവിലയില് കാര്യമായ മാറ്റമില്ലാതെ തുടരുകയാണ്. ഈ മാസത്തിന്റെ തുടക്കത്തില് സ്വര്‍ണ വിലയില് കാര്യമായ മാറ്റം രേഖപ്പെടുത്തിയിരുന്നില്ലെങ്കിലും ഉയര്‍ന്ന നിരക്കില് തന്നെയാണ് ഇപ്പോള് വ്യാപാരം പുരോഗമിക്കുന്നത്. അതേസമയം, രാജ്യാന്തര വിപണിയില് ഇന്ന് സ്വര്‍ണ്ണത്തിന്റെ വില 10 ഗ്രാമിന് 20 രൂപ കൂടി.\nകേരളത്തില് ഇന്ന് ഒരു പവന് (8 ഗ്രാം) സ്വര്‍ണ്ണം 24,640 ലെത്തി നില്‍ക്കുന്നു. അതേസമയം, മുംബൈയില് ഒരു പവന് (10 ഗ്രാം) സ്വര്‍ണ്ണത്തിന് 32,380 രൂപയാണ്.\nTags: Businessgold rategold rate increasedgold rate today\nഒരു വര്‍ഷത്തിനകം 35,000 കോടിയുടെ കടം തീര്‍ത്തു; തിരിച്ചടവ് മറ്റുസഹായങ്ങള് കൈപ്പറ്റാതെയെന്നും അനില് അംബാനി\nഎടിഎം ഉപയോഗത്തിന് സര്‍വ്വീസ് ചാര്‍ജ് ഈടാക്കണോ? തീരുമാനിക്കാന് പ്രത്യേക സമിതിയെ നിയോഗിച്ച് റിസര്‍വ് ബാങ്ക്\nയുഎഇയില് കാണാതായ നാലുവയസുകാരനെ പോലീസ് സുരക്ഷിതമായി രക്ഷിതാക്കള്‍ക്ക് കൈമാറി\nബ്യൂട്ടിപാര്‍ലര് വെടിവെപ്പ് കേസ് ; അന്വേഷണ ചുമതല ഇനി ക്രൈംബ്രാഞ്ചിന്\n‘പഴയ കാര്യങ്ങള് തുറന്നു പറയുന്നതില് യാതൊരു അര്‍ത്ഥവും ഇല്ല, ഇഷ്ടമില്ലാത്ത രീതിയില് ആരെങ്കിലും പെരുമാറിയാല് അന്നേ ചെരിപ്പൂരി അടിക്കണമായിരുന്നു’ മീ ടുവിനെതിരെ ഷക്കീല


മോഷ്ടിച്ചു കൊണ്ട് പോയ കാറിനുള്ളില് കുഞ്ഞ് ; കുഴപ്പത്തിലായ കള്ളന് ചെയ്തത് ഇങ്ങനെ | baby|car|stolen|thief\nകുഞ്ഞിനെ തനിച്ചിരുത്തിയതിന് പോലീസില് അറിയിക്കുമെന്ന് അമ്മയെ ഭീഷണിപ്പെടുത്തുകയും ചെയ്തു\nJan 19, 2021, 03:27 pm IST\nഒറിഗോണ് : മോഷ്ടിച്ച് കൊണ്ടു പോയ കാറിനുള്ളില് ഒരു കുഞ്ഞിനെ കണ്ടതോടെ ആകെ അങ്കലാപ്പിലായി കള്ളന്. പിന്നീട് നടന്നത് വിചിത്രമായ സംഭവങ്ങളായിരുന്നു. അമേരിക്കയിലെ ഒറിഗോണ് എന്ന സ്ഥലത്തുള്ള ബേസിക്‌സ് മീറ്റ് മാര്‍ക്കറ്റിലാണ് നാടകീയ സംഭവങ്ങള് അരങ്ങേറിയത്. ക്രിസ്റ്റല് ലിയറി എന്ന അമ്മ മാര്‍ക്കറ്റില് സാധനം വാങ്ങാന് പോയപ്പോള് കുഞ്ഞിനെ കാറിനുള്ളില് ഇരുത്തിയിട്ടാണ് പോയത്.\nകാറിന്റെ എന്‍ജിന് സ്റ്റാര്‍ട്ടാക്കി നിര്‍ത്തിയിരുന്നു. ഈ അവസരം നോക്കി കള്ളന് കാര് ഓടിച്ച് പോവുകയായിരുന്നു. കുറേദൂരം പോയപ്പോഴാണ് കാറിനുള്ളില് കുഞ്ഞിനെ കണ്ടത്. ഇതോടെ നല്ലവനായ കള്ളന് തിരികെ എത്തി കുഞ്ഞിനെ അതിന്റെ അമ്മയെ തന്നെ ഏല്‍പ്പിയ്ക്കുകയായിരുന്നു. മാത്രമല്ല, കുഞ്ഞിനെ കാറില് തനിച്ച് ഇരുത്തി പോയതിന് അമ്മയെ കണക്കിന് ശകാരിക്കുകയും ചെയ്തു.\nകുഞ്ഞിനെ തനിച്ചിരുത്തിയതിന് പോലീസില് അറിയിക്കുമെന്ന് അമ്മയെ ഭീഷണിപ്പെടുത്തുകയും ചെയ്തു. ശേഷം അതേ കാര് ഓടിച്ച് കള്ളന് മുങ്ങുകയും ചെയ്തു. മോഷണത്തിനിടെ കള്ളന് കുഞ്ഞിനെ ഒരു തരത്തിലും പരിക്കേല്‍പ്പിച്ചിരുന്നില്ല. ഇനി ഒരിക്കലും താന് കുഞ്ഞിനെ തനിച്ചാക്കില്ലെന്നാണ് ഈ അമ്മ പറയുന്നത്. അതേസമയം, കള്ളനും കാറിനുമായി പോലീസ് അന്വേഷണം ആരംഭിച്ചു. 2013 മോഡല് ഹോണ്ട പൈലറ്റ് കാറാണ് മോഷണം പോയത്.\nbaby car stolen thief\nവൃദ്ധമാതാപിതാക്കളുടെ വീട്ടില് കള്ളന് കയറിയത് മകള് ഫോണിലൂടെ കണ്ടു: നൈറ്റിയിട്ട കള്ളനെ 1കിമീ ഓടിച്ചുപിടിച്ച് പൊലീസ്\nറോഡ് മുറിച്ച് കടക്കുന്നതിനിടെ കാൽനട യാത്രക്കാരന് കാറിടിച്ച് ദാരുണാന്ത്യം\nJan 13, 2022, 07:30 pm IST


St. James - SYRO CALENDAR\nഗലീലിയിലെ മീന്‍പിടുത്തക്കാരനായിരുന്ന സെബദിയുടെ മക്കളിലൊരുവനായിരിന്നു വിശുദ്ധ യാക്കോബ്. ‘ഇടിമുഴക്കത്തിന്റെ മകന്’ എന്നും പേരിലാണ് വിശുദ്ന് അറിയപ്പെടുന്നത്. യാക്കോബ് നാമധാരികളായ മറ്റുള്ളവരില് നിന്നും തിരിച്ചറിയുവാനായി വിശുദ്ധന് ‘വലിയ യാക്കോബ്’ എന്ന പേരിലും അറിയപ്പെടുന്നു. വിശുദ്ധ പത്രോസിനും, വിശുദ്ധ യോഹന്നാനുമൊപ്പം യാക്കോബിനും യേശുവിന്റെ രൂപാന്തരീകരണത്തിന് സാക്ഷ്യം വഹിക്കുവാനുള്ള ഭാഗ്യം ഉണ്ടായി. പിന്നീട് യേശുവിന്റെ ഗെത്സമന് തോട്ടത്തിലെ കഠിനയാതനയുടെ സമയത്തും വിശുദ്ധനുണ്ടായിരുന്നു. ഹേറോദ് അഗ്രിപ്പായുടെ ഉത്തരവനുസരിച്ച് 42 അല്ലെങ്കില് 43-ല് ജെറുസലേമില് വെച്ച് വിശുദ്ധനെ തലയറുത്ത് കൊലപ്പെടുത്തുകയാണുണ്ടായത്. ഈ വിശുദ്ധന്റെ തിരുശേഷിപ്പുകള് തങ്ങളുടെ പക്കല് ഉണ്ട് എന്ന് ഒമ്പതാം നൂറ്റാണ്ടു മുതല് സ്പെയിന് അവകാശപ്പെട്ടിരുന്നു. എന്നാല് ഇതിന്റെ തെളിവ് വിശ്വാസികളുടെ ഭക്തിയില് കവിഞ്ഞതായി ഒന്നുമില്ല.\nമധ്യകാലഘട്ടങ്ങളില് കോമ്പോസ്റ്റെല്ലായിലെ വിശുദ്ധ യാക്കോബിന്റെ ദേവാലയത്തിലേക്ക് തീര്‍ത്ഥാടകരുടെ ഒഴുക്കായിരുന്നു. വിശുദ്ധനാട് കഴിഞ്ഞാല് ക്രിസ്തീയലോകത്ത് ഏറ്റവും കൂടുതല് പ്രസിദ്ധവും, തീര്‍ത്ഥാടകര് എത്തിയിരുന്നതും ഇവിടെയായിരുന്നു. കൊമ്പോസ്റ്റെല്ലായിലേക്കുള്ള തീര്‍ത്ഥാടനത്തിനുള്ള പാതകളുടെ ഒരു ശ്രംഖല തന്നെ യൂറോപ്പില് സൃഷ്ടിക്കപ്പെട്ടു. നിരവധി ദേവാലയങ്ങളേയും, തീര്‍ത്ഥാടക കേന്ദ്രങ്ങളെയും ബന്ധിപ്പിച്ചു കൊണ്ടുള്ളതായിരുന്നു ആ പാത, അവയില് ചിലത് ഇപ്പോഴും ഉണ്ട്. സ്പെയിനില് വിശുദ്ധന് അറിയപ്പെട്ടിരുന്നത് കുതിരക്കാരുടേയും, പടയാളികളുടേയും മാധ്യസ്ഥനായ ‘എല് സെനോര് സാന്റിയാഗോ’ ആയിട്ടായിരുന്നു. സ്പെയിനിലെ സാന്റിയാഗോ ഡെ കൊമ്പോസ്റ്റെല്ലായിലുള്ള വിശുദ്ധ യാക്കോബിന്റെ പ്രസിദ്ധമായ ദേവാലയം നൂറ്റാണ്ടുകളോളം ഒരു പ്രസിദ്ധമായ തീര്‍ത്ഥാടന കേന്ദ്രമായിരുന്നു.\nവലിയ യാക്കോബും അദ്ദേഹത്തിന്റെ സഹോദരനായിരുന്ന വിശുദ്ധ യോഹന്നാനും, പത്രോസ്-അന്ത്രയോസ് എന്നീ സഹോദരന്‍മാരുമായി ആഴമായ സൌഹൃദമുണ്ടായിരുന്നു. ഗലീലി നദിയുടെ വടക്കന് തീരപ്രദേശത്തുള്ള ബത്സയിദായിലായിരുന്നു ഇവര് താമസിച്ചിരുന്നത്. വിശുദ്ധ യാക്കോബ് യേശുവിനെ ആദ്യമായി കണ്ടത് എവിടെയായിരിന്നുവെന്നും എപ്രകാരമായിരിന്നുവെന്നും എന്നീ കാര്യങ്ങളൊന്നും നമുക്കറിയില്ല; എന്നാല് ഒരു പഴയ ഐതിഹ്യമനുസരിച്ച് യേശുവിന്റെ അമ്മയായ മറിയത്തിന്റെ സഹോദരിയായിരുന്നു വിശുദ്ധ യാക്കോബിന്റെ അമ്മയായിരുന്ന സലോമി. ആയതിനാല് വിശുദ്ധ യാക്കോബിന് യേശുവിനെ ചെറുപ്പം മുതലേ അറിയുമെന്ന് അനുമാനിക്കുന്നു.\nപത്രോസിനും, യോഹന്നാനുമൊപ്പം യാക്കോബും യേശുവിനോട് ഏറ്റവും അടുത്തവരുടെ വലയത്തില് ഉണ്ടായിരുന്ന ആളാണ്. യേശുവിന്റെ രൂപാന്തരീകരണത്തിന് സാക്ഷ്യം വഹിച്ചിട്ടുള്ളയാളാണ് വിശുദ്ധന്. കൂടാതെ യേശുവിന്റെ നിരവധി അത്ഭുത പ്രവര്‍ത്തനങ്ങള്‍ക്ക് വിശുദ്ധ യോക്കോബ് സാക്ഷ്യം വഹിച്ചിട്ടുണ്ട്. ഗത്സമന് തോട്ടത്തിലേക്ക് യേശു പോയപ്പോള് വിശുദ്ധ യാക്കോബും യേശുവിനെ അനുഗമിച്ചിരുന്നു. യേശുവിന്റെ മരണത്തിനു ശേഷം യാക്കോബ് സുവിശേഷ പ്രഘോഷണത്തില് സജീവമായി. ഉയിര്‍പ്പിന് ശേഷം ഏതാണ്ട് പന്ത്രണ്ടോളം വര്‍ഷങ്ങള്‍ക്കുള്ളില് തന്നെ വിശുദ്ധന്, അക്കാലത്തെ രാഷ്ട്രീയ കുതന്ത്രങ്ങള്‍ക്കിരയാവുകയും, രാജാവായിരുന്ന ഹെറോദ് അഗ്രിപ്പായുടെ നിര്‍ദ്ദേശപ്രകാരം വിശുദ്ധനെ പിടികൂടി വധിക്കുകയും ചെയ്‌തു. ഇതിനു ശേഷം വിശുദ്ധ പത്രോസിനേയും ബന്ധിതനാക്കുകയുണ്ടായി. പുതുതായി ഉണ്ടായ ക്രിസ്തു മതം ജൂതമതത്തിനൊരു വെല്ലുവിളിയാകുമെന്ന് മുന്‍കൂട്ടി കണ്ട് കൊണ്ട് ക്രിസ്ത്യന് നേതാക്കളെ ഇല്ലായ്മ ചെയ്യുവാനുള്ള അഗ്രിപ്പായുടെ ഒരു പദ്ധതിയുടെ ഭാഗമായിരുന്നു വിശുദ്ധ യാക്കോബിന്റെ മരണം.\n“നിങ്ങളും ഇതേ കാസയില് നിന്നും കുടിക്കും” എന്ന് പറഞ്ഞത് വഴി തന്റെതുപോലെ തന്നെയായിരിക്കും അവരുടേയും അന്ത്യമെന്ന് യേശു പ്രവചിക്കുകയായിരുന്നു. തന്റെ രാജ്യത്തില് ഈ സഹോദരന്‍മാരുടെ സ്ഥാനം തന്റെ ഇടതും വലതുമായിരിക്കുമെന്ന് യേശു അവരോടു പറഞ്ഞിട്ടുണ്ട്. അപ്പസ്തോലന്‍മാരില് വിശുദ്ധ യാക്കോബിന്റെ മരണമാണ് ബൈബിളില് രേഖപ്പെടുത്തപ്പെട്ടിയിട്ടുള്ള ഏക മരണം. ആ തിരഞ്ഞെടുക്കപ്പെട്ട പന്ത്രണ്ട് പേരില് തന്റെ ഗുരുവിനായി ജീവന് ബലികഴിക്കുവാനുള്ള ആദ്യത്തെ ഭാഗ്യം ലഭിച്ചത് വിശുദ്ധ യാക്കോബിനാണ്.


ഉസൈന് ബോള്‍ട്ട് ജര്‍മന് ഫുട്‌ബോള് ക്ലബില് ചേരുന്നു\n14 Nov 2016 3:06 PM GMT\nലോകത്തിലെ ഏറ്റവും വേഗത കൂടിയ ഓട്ടകാരനായ ഉസൈന് ബോള്‍ട്ട് ജര്‍മന് ഫുട്‌ബോള് ക്ലബില് ചേരുന്നു. ജമൈക്കന് സ്പ്രിന്ററായ ബോള്‍ട്ട് ജര്‍മന് ഫുട്‌ബോള് ക്ലബായ ബൊറൂസിയ ഡോര്‍ട്ട്മണ്ടിനൊപ്പം പരിശീലനം തുടങ്ങി കഴിഞ്ഞുവെന്ന് ക്ലബ് ചീഫ് എക്‌സിക്യൂട്ടീവ് ഹാന്‍സ് ജോക്കിം വാറ്റ്‌സ്‌കെ സ്ഥിരീകരിച്ചു.\nബോള്‍ട്ടിന്റെ സ്‌പോണ്‍സറായ ജര്‍മന് കമ്പനിയായ പ്യൂമയാണ് ബൊറൂസിയ ഡോര്‍മണ്ടിലേക്കും താരത്തെ നയിച്ചത്. ക്ലബിന്റെ സ്‌പോണ്‍സറു കൂടിയായ പ്യൂമയുടെ പ്രസിഡന്റ് ജോര്‍ജ് ഗുള്‍ഡെന്, ബൊറൂസിയയുമായി ചര്‍ച്ച നടത്തിയിരുന്നു.\nബോള്‍ട്ട് ക്ലബിനൊപ്പം പരിശീലിക്കുന്നത് അഭിമാനമുള്ളകാര്യമാണ്, എന്നാല് മത്സരങ്ങള്‍ക്ക് ബോള്‍ട്ടിനെ കളിപ്പിക്കുന്ന കാര്യം തീരുമാനിച്ചിട്ടില്ലെന്നും വാറ്റ്‌സ്‌കെ പറഞ്ഞു. ബോള്‍ട്ടിനെ ക്ലബില് എത്തിച്ചത്തിന്റെ പിന്നില് യതൊരു മാര്‍ക്കറ്റിങ്ങ് താല്‍പര്യങ്ങളില്ലെന്നും അദ്ദേഹം അറിയിച്ചു.\nഓഗസ്റ്റില് ലണ്ടനില് നടക്കുന്ന ലോക ചാമ്പ്യന്‍ഷിപ്പോടെ വിരമിക്കുമെന്ന ബോള്‍ട്ട് പ്രഖ്യാപിച്ചിട്ടുണ്ട്. മൂന്ന് ഒളിമ്പിക്‌സുകളിലൂടെ9സ്വര്‍ണമെഡലുകളാണ് ബോള്‍ട്ട് കരസ്ഥമാക്കിയിരിക്കുന്നത്.


ദല്‍ഹിയില് കെട്ടിടം തകര്‍ന്ന് രണ്ട് പേര് മരിച്ചു\nWednesday9October 2013 6:45 pm IST\nന്യൂദല്‍ഹി: ദല്‍ഹിയില് മൂന്ന് നില കെട്ടിടം തകര്‍ന്ന് രണ്ട് പേര് മരിച്ചു. ബാരാ ഹിന്ദു റാവു പ്രദേശത്തിന് സമീപമാണ് അപകടം. ബുധനാഴ്ച്ച രാവിലെ 7.30 ഓടെയാണ് സംഭവം. ഒരാള്‍ക്ക് ഗുരുതരമായി പരിക്കേറ്റു. നിരവധി പേര് ഇപ്പോഴും കെട്ടിടത്തിനുള്ളില് കുടുങ്ങി കിടക്കുന്നതായാണ് റിപ്പോര്‍ട്ട്. രക്ഷാപ്രവര്‍ത്തനത്തിനായി ദുരന്തനിവാരണ സംഘവും അഗ്നിശമനസേന വിഭാഗവും അപകടസ്ഥലത്തെത്തി. 150 വര്‍ഷം പഴക്കമുള്ള കെട്ടിടമാണ് തകര്‍ന്ന് വീണതെന്ന് പോലീസ് പറഞ്ഞു. കെട്ടിടത്തില് പരിശോധന നടത്തണമെന്നാവശ്യപ്പെട്ട് ഏതാനും ദിവസങ്ങള്‍ക്ക് മുന്‍പ് മുന്‍സിപ്പല് കോര്‍പ്പറേഷന് അധികൃതര്‍ക്ക് കത്ത് നല്‍കിയിരുന്നതായും പോലീസ് പറഞ്ഞു. എന്നാല് അധികൃതര് നടപടികളൊന്നും എടുത്തിരുന്നില്ല. പരിക്കേറ്റവരെ സമീപത്തെ ഗംഗാറാം ആശുപത്രിയില് പ്രവേശിപ്പിച്ചു. സംഭവവുമായി ബന്ധപ്പെട്ട് കെട്ടിടത്തിന്റെ ഉടമകളെ അറസ്റ്റു ചെയ്തു.\nദല്‍ഹിയില് കെട്ടിടം തകര്‍ന്ന് ഒരാള് മരിച്ചു\nനാഗ്‌പൂരില് കെട്ടിടം തകര്‍ന്ന് രണ്ട് പേര് മരിച്ചു\nനിര്‍മ്മാണത്തിലിരുന്ന കെട്ടിടം തകര്‍ന്ന് 12 പേര് മരിച്ചു\nലാഹോറില് ഫാക്ടറി കെട്ടിടം തകര്‍ന്ന് 18 പേര് മരിച്ചു\nദല്‍ഹിയില് കെട്ടിടം തകര്‍ന്ന് അഞ്ച് മരണം\nദല്‍ഹിയില് കെട്ടിടം തകര്‍ന്ന് 8 പേര് മരിച്ചു


മലയാളികള്‍ക്ക് ഓണം ജീവിതത്തിന്റെ ഭാഗം തന്നെയാണ്. ഏത് ആകുലതകളും മറന്ന് മലയാളി എല്ലാ ഓണക്കാലവും ആഘോഷ ദിനങ്ങളാക്കുന്നു. അല്ലെങ്കില് അങ്ങനെ കരുതാനെങ്കിലും ശ്രമിക്കുന്നു. പഴയ മാവേലിക്കാലത്തിന്റെ സ്മരണകളില് മലയാളി തന്റെ നല്ല മനസിനെ തിരിച്ചു പിടിക്കാനും നിലനിര്‍ത്താനും പരിശ്രമിക്കുന്നു. ഇത്തരം ശ്രമങ്ങളാണ് മലയാളിയുടെ നന്മയായി എന്നും കരുതുന്നത്. മാവേലിക്കാലം ഒരു പക്ഷെ ഒരു സങ്കല്‍പമാകാം. യാഥാര്‍ഥ്യമാകാം. എങ്ങനെയൊക്കെ ആയാലും അത്തരമൊരു കാലം തിരിച്ചുവരും എന്നു കരുതുക വയ്യ. എങ്കിലും ആ ഓര്‍മകളില് നാം മനസിലുള്ള അല്‍പ നന്മയെ സ്ഫുടം ചെയ്‌തെടുക്കുന്നുവെന്നാണ് സത്യം.\nഈ ഓണക്കാലം മദ്യ-വിദ്യാഭ്യാസ വിവാദങ്ങളാല് മുഖരിതമാണ്. കേരളത്തില് പലപ്പോഴും ഇത്തരം വിവാദങ്ങള് ഉയരുന്നത് പതിവുതന്നെയാണ്. അത്തരം വിവാദങ്ങള് പല ഘട്ടങ്ങളിലും ആരോഗ്യകരം തന്നെയായിരുന്നു. പക്ഷെ ഇക്കാലത്ത്, ഈ ചര്‍ച്ചകളും വിവാദങ്ങളും കത്തിപ്പടരുമ്പോള് അതിന്റെയൊക്കെ അടിസ്ഥാനമായി മതവും ജാതിയും ഉയര്‍ന്നുവരുന്നു എന്നതാണ് യാഥാര്‍ഥ്യം. മദ്യം വേണമോ വേണ്ടയോ എന്നത് ഒരു ജാതിയുടേയോ മതത്തിന്റെയോ അടിസ്ഥാനത്തില് ചര്‍ച്ച ചെയ്യേണ്ട ഒന്നാണോ. ഒരു വിദ്യാഭ്യാസ സ്ഥാപനം അനുവദിക്കേണ്ടത് ജാതിയുടെയും മതത്തിന്റെയും വീതം വയ്പ്പുകളില് ആകേണ്ടതാണോ.\nഇതൊക്കെയും ചില ഉദാഹരണങ്ങള് മാത്രം. ഇന്ന് ഏതൊരു രാഷ്ട്രീയ നേതൃത്വവും മത നേതാക്കളെ ഭയക്കേണ്ടിവരുന്ന എന്ന ദുരന്തത്തിലെത്തിയിരിക്കുന്നു. എതിരുപറയുന്നവന്റെ രാഷ്ട്രീയ അന്ത്യംകുറിക്കാന് പോലും ശക്തിയുള്ളവരാകുന്നു മതനേതൃത്വം. ജാതി സംഘടനകളാകട്ടെ അവകാശങ്ങള് പങ്കെട്ടെടുക്കുന്നു. രാഷ്ട്രീയ മുദ്രാവാക്യങ്ങളേക്കാള് കരുത്തും ക്രോധവും സമുദായ മുദ്രാവാക്യങ്ങള്‍ക്ക് വരുന്നത് ഭീതിയോടെ മാത്രമേ കാണാന് കഴിയൂ.\nമാവേലി നാടുവാണിടും കാലം മാനുഷ്യരെല്ലാരും ഒന്നു പോലെ എന്നു പാടാന് പറ്റാതെ ഈ ഓണക്കാലത്ത് നാവു പോലും വരണ്ടു പോകുന്നു. എങ്കിലും ഈ ഓണക്കാലം മാവേലി ഓര്‍മകള് കൊണ്ടു നിറയ്ക്കാം. ഒരു പക്ഷെ മനസില് ബാക്കിയുള്ള നന്മകള് ഒരു നിമിഷമെങ്കിലും തിളങ്ങി നില്‍ക്കട്ടെ...


അദ്ധ്യാപകനായിരിക്കെ അറുപതോളം വിദ്യാർത്ഥിനികളെ ലൈംഗികമായി ഉപദ്രവിച്ചു; കെ വി ശശികുമാർ കസ്റ്റഡിയിൽ – Kerala Times\nഅദ്ധ്യാപകനായിരിക്കെ അറുപതോളം വിദ്യാർത്ഥിനികളെ ലൈംഗികമായി ഉപദ്രവിച്ചു; കെ വി ശശികുമാർ കസ്റ്റഡിയിൽ\nലപ്പുറം: അദ്ധ്യാപകനായിരിക്കെ അറുപതോളം വിദ്യാർത്ഥിനികളെ ലൈംഗികമായി ഉപദ്രവിച്ചുവെന്ന പരാതിയിൽ മലപ്പുറം നഗരസഭയിലെ സിപിഎം കൗൺസിലർ കെ വി ശശികുമാറിനെ പൊലീസ് കസ്റ്റഡിയിലെടുത്തു. പൂർവവിദ്യാർത്ഥികൾ നൽകിയ പരാതിയിലാണ് നടപടി. ഒളിവിൽ പോയ ശശികുമാറിനെ കനത്ത പ്രതിഷേധത്തിനൊടുവിലാണ് പിടികൂടിയത്.\nഅദ്ധ്യാപകനായി ജോലി ചെയ്യുന്ന സമയത്ത് ശശികുമാർ പെൺകുട്ടികളെ ലൈംഗികമായി ഉപദ്രവിക്കുകയും ലൈംഗിക ചുവയോടെ സംസാരിക്കുകയും ചെയ്തുവെന്നാണ് പരാതിയിൽ പറയുന്നത്. സ്കൂളിൽ നിന്നും വിരമിച്ചതിന് പിന്നാലെ അദ്ധ്യാപകജീവിതവുമായി ബന്ധപ്പെട്ട് ഇയാൾ ഫേസ്ബുക്കിൽ ഒരു കുറിപ്പെഴുതിയിരുന്നു.\nഇതിന് താഴെയാണ് ആദ്യത്തെ ആരോപണം ഉയരുന്നത്. പരാതിയും ആരോപണവും ഉയർന്ന സമയത്ത് ശശികുമാർ ആത്മഹത്യയ്‌ക്ക് ശ്രമിച്ചിരുന്നതായും പറയുന്നുണ്ട്. കഴിഞ്ഞ മാര്‍ച്ചിലാണ് ശശികുമാര് സ്കൂളില് നിന്ന് വിരമിച്ചത്. ആരോപണങ്ങൾക്ക് പിന്നാലെ ഇയാൾ നഗരസഭാ അംഗത്വം രാജിവച്ചിരുന്നു. സിപിഎമ്മിന്റെ ബ്രാഞ്ച് കമ്മിറ്റിയിൽ നിന്നും ഇയാളെ സസ്‌പെൻഡ് ചെയ്തു.\nഅറുപതോളം വിദ്യാർത്ഥിനികളെ പല കാലങ്ങളിലായി ലൈംഗികമായി പീഡിപ്പിച്ചിട്ടുണ്ടെന്നാണ് സ്കൂളിലെ പൂർവ വിദ്യാർത്ഥി കൂട്ടായ്‌മ പറയുന്നത്. 2019ൽ സ്കൂൾ അധികൃതരോട് വിദ്യാർത്ഥിനികൾ പരാതിപ്പെട്ടെങ്കിലും വേണ്ട നടപടികൾ അദ്ധ്യാപകരുടെ ഭാഗത്തു നിന്നും ഉണ്ടായിട്ടില്ലെന്നും പരാതിയിൽ പറയുന്നു. ശശികുമാറിനെ അറസ്റ്റ് ചെയ്യണമെന്നാവശ്യപ്പെട്ട് മഹിളാ കോൺഗ്രസ്, വനിതാ ലീഗ്, യൂത്ത് കോൺഗ്രസ് എന്നിവർ മാർച്ച് നടത്തിയിരുന്നു.\nട്രാന്‍സ്പോര്‍ട്ട് ബസ് തട്ടിയെടുത്ത് രക്ഷപ്പെട്ട ജയില് പുള്ളിക്കുവേണ്ടി തിരച്ചില് തുടരുന്നു


തങ്ക‌അങ്കി ഘോഷയാത്ര ആരംഭിച്ചു :: Janmabhumi Daily\nFriday 23 December 2011 2:46 pm IST\nആറന്‍മുള: ശബരിമല ധര്‍മശാസ്താവിനു മണ്ഡലപൂജയ്ക്കു ചാര്‍ത്താനുള്ള തങ്കഅങ്കിയും വഹിച്ചു കൊണ്ടുള്ള ഘോഷയാത്ര ഇന്നു രാവിലെ 7.20 ന് ആറന്‍മുള പാര്‍ഥസാരഥി ക്ഷേത്രത്തില് നിന്നാരംഭിച്ചു. പുലര്‍ച്ചെ ക്ഷേത്രം മേല്‍ശാന്തിയുടെ നേതൃത്വത്തില് പൂജകള് നടത്തിയ ശേഷമാണു ഘോഷയാത്ര ആരംഭിച്ചത്. പുലര്‍ച്ചെ അഞ്ചു മണി മുതല് ഭക്തര്‍ക്കു തങ്കഅങ്കി ദര്‍ശിക്കാനുള്ള സംവിധാനം ഒരുക്കിയിരുന്നു. ഇരുപത്തിയഞ്ചംഗ സായുധ പോലീസ് തങ്കഅങ്കിയെ അകമ്പടി സേവിക്കുന്നുണ്ട്. മൂന്നു ദിവസങ്ങളില് വിവിധ ക്ഷേത്രങ്ങളില് സ്വീകരണം ലഭിച്ച ശേഷം 26 ന് ഉച്ചയ്ക്കു ഘോഷയാത്ര പമ്പയിലെത്തും. പമ്പ ഗണപതി ക്ഷേത്രത്തില് എഴുന്നള്ളിച്ച് തങ്കഅങ്കി തീര്‍ത്ഥാടകര്‍ക്ക് ദര്‍ശനത്തിനായി വയ്ക്കും. വൈകിട്ട് നാല് മണിയോടെ പേടകത്തില് അടക്കം ചെയ്‌ത് അയ്യപ്പസേവാവസംഘം പ്രവര്‍ത്തകര് ശിരസിലേന്തി ശബരിമലയ്ക്ക് തിരിക്കും. നീലിമല, അപ്പാച്ചിമേട് വഴി ശരംകുത്തിയില് എത്തുന്ന ഘോഷയാത്രയെ ദേവസ്വം ജീവനക്കാര് സ്വീകരിച്ച് സോപാനത്തേക്ക് ആനയിക്കും. പതിനെട്ടാംപടി കയറി എത്തുന്ന തങ്ക അങ്കി നേരേ ശ്രീകോവിലില് കൊണ്ടുപോയി വിഗ്രഹത്തില് ചാര്‍ത്തി ദീപാരാധന നടത്തും. 27 ന് മണ്ഡലപൂജയ്ക്കായും തങ്കഅങ്കി വിഗ്രഹത്തില് ചാര്‍ത്തും. തുടര്‍ന്നു ദീപാരാധന. ഉച്ചയ്ക്ക് ഒന്നിനും ഒന്നരയ്ക്കും ഇടയ്ക്കുള്ള മേടംരാശി മുഹൂര്‍ത്തത്തിലാണ് മണ്ഡലപൂജ. തിരുവിതാംകൂര് മഹാരാജാവ് ശ്രീ ചിത്തിര തിരുനാള് 1973 ല് ഭഗവാനു സമര്‍പ്പിച്ച 420 പവന് തൂക്കം വരുന്ന തങ്കഅങ്കി ആറന്‍മുള പാര്‍ഥസാരഥി ക്ഷേത്രത്തിലാണു സൂക്ഷിച്ചിരിക്കുന്നത്.\nവിദ്യാധിരാജ ജ്യോതിപ്രയാണ ഘോഷയാത്ര ആരംഭിച്ചു\nചേനപ്പാടി പാളത്തൈര് ഘോഷയാത്ര ഇന്ന്\nഓണത്തിന്റെ വരവറിയിച്ച് ലെസ്ബികളുടെ ഘോഷയാത്ര


അറിയാം മഞ്ഞള്‍ചായയുടെ ആരോഗ്യ ഗുണങ്ങള് - Blog | Musiqin.com\nമണ്ണിനടിയിലെ പൊന്ന് എന്നാണല്ലോ മഞ്ഞളിനെക്കുറിച്ച് പലരും പറയാറ്. ഒരര്‍ത്ഥത്തില് ഇത് ശരിയാണെന്ന് പറയാം. ആരോഗ്യ സംരക്ഷണത്തിന്റെ കാര്യത്തില് പൊന്നിന്റെ പകിട്ടുണ്ട് മഞ്ഞളിന്. മഞ്ഞളില്ലാത്ത വീടുകള് പോലും അപൂര്‍വ്വമാണ്. മഞ്ഞള് ചായയും ഇന്ന് പലര്‍ക്കും പരിചിതമാണ്. ഗ്രീന് ടീ, ജിഞ്ചര് ടീ, ബ്ലൂ ടീ എന്നിവയുടെ ഗണത്തിലാണ് മഞ്ഞള് ചായയുടെയും സ്ഥാനം. ആരോഗ്യകാര്യത്തില് മഞ്ഞള്‍ചായ ഏറെ മുന്നിലാണ്.\nമഞ്ഞള്‍ചായ ഉണ്ടാക്കുന്നതിനായ് അല്പം മഞ്ഞളും ഇഞ്ചിയും വെള്ളത്തിലിട്ട് തിളപ്പിക്കണം. ഇഞ്ചിക്ക് പകരം കറുവപട്ടയോ പുതിന ഇലയോ ചേര്‍ക്കുന്നതും നല്ലതാണ്. മധുരം ആവശ്യമുള്ളവര്‍ക്ക് വേണമെങ്കില് ഒരല്പം മധുരവും ചേര്‍ക്കാം. മഞ്ഞള് ചായയുടെ ചില ആരോഗ്യഗുണങ്ങളെ പരിചയപ്പെടാം.\nശരീരഭാരം കുറയ്ക്കാന്- ശരീരത്തില് അമിതമായി അടിഞ്ഞുകൂടുന്ന ചീത്ത കൊളസ്ട്രോളിനെ നിര്‍വീര്യമാക്കാന് മഞ്ഞള് ചായ സഹായിക്കും. മഞ്ഞളില് ധാരാളം പോളിഫിനോകളുകള് അടങ്ങിയിട്ടുണ്ട്. ശരീരത്തിലെ ദോഷകരമായ ടോക്സിനുകള് നീക്കം ചെയ്യാന് ഇവ സഹായിക്കും. അതുകൊണ്ടുതന്നെ മഞ്ഞള് ചായ കുടിക്കുന്നത് ശരീരഭാരം കുറയ്ക്കാന് സഹായിക്കും. മഞ്ഞല് ചായ കുടിച്ചതുകൊണ്ട് മാത്രം ശരീരഭാരം കുറയണമെന്നില്ല. കൃത്യമായ വ്യായാമവും ശീലമാക്കണം.\nദഹനപ്രശ്നങ്ങള് അകറ്റാന്- ദഹനപ്രശ്‌നം ഇക്കാലത്ത് പലരേയും അലട്ടാറുണ്ട്. ഇത്തരം പ്രശ്നങ്ങള്‍ക്കും മഞ്ഞള്‍ചായ ഉത്തമപരിഹാരമാണ്. മഞ്ഞള് ചായയില് അല്‍പം പുതിന ഇലയോ തുളസി ഇലയോ ചേര്‍ത്ത് കുടിക്കുന്നത് ദഹനസംബന്ധമായ പ്രശ്നങ്ങളെ ഒരു പരിധി വരെ അകറ്റാന് സഹായിക്കും.\nകരളിന്റെ ആരോഗ്യത്തിന് പ്രതിരോധശേഷിക്കും- കരള്‍സംബന്ധമായ അസുഖങ്ങളെ ചെറുക്കാനും മഞ്ഞള് ചായ ശീലമാക്കുന്നത് നല്ലതാണ്. ഫാറ്റി ലിവര് പോലുള്ള രോഗാവസ്ഥയെ ചെറുക്കാന് ഇത് സഹായിക്കുന്നു. അതുപോലെതന്നെ മനുഷ്യശരീരത്തിലെ രോഗപ്രതിരോധ ശേഷി മെച്ചപ്പെടുത്താനും മഞ്ഞള് ചായ സഹായിക്കുന്നു.\nTags: Health benefits of turmeric tea\nഭക്ഷണശീലം ആരോഗ്യകരമാക്കാന് ശ്രദ്ധിക്കാം ചില കാര്യങ്ങള്


ബംഗാളിൽ അഞ്ചാംഘട്ട വോട്ടെടുപ്പ്; 78.36 ശതമാനം പോളിങ് | Bengal Election 5th Phase | Manorama News\nബംഗാളിൽ അഞ്ചാംഘട്ട വോട്ടെടുപ്പ്; 78.36 ശതമാനം പോളിങ്\nമനോരമ ലേഖകൻ April 17, 2021 11:07 PM IST\nഅഞ്ചാം ഘട്ട വോട്ടിങ്ങിനായി ബർധ്മാൻ സൗത്തിലെ 263ാം ബൂത്തിലെത്തിയ വോട്ടർമാർ. (Image Courtesy - ANI)\nകൊൽക്കത്ത∙ ബംഗാളിൽ 45 മണ്ഡലങ്ങളിലേക്കായി നടക്കുന്ന അഞ്ചാം ഘട്ട വോട്ടെടുപ്പിൽ 78.36 ശതമാനം പോളിങ്. വോട്ടെടുപ്പ് ആരംഭിച്ചപ്പോൾ നാദിയ, നോർത്ത് 24 പർഗാനസ് എന്നിവിടങ്ങളിൽ സംഘർഷം ഉണ്ടായി. മറ്റിടങ്ങളിൽ സമാധാനപരമായാണു തിരഞ്ഞെടുപ്പ് നടക്കുന്നത്. ബംഗാളില് മണൽ മാഫിയ, ഭൂമാഫിയ ഭരണമാണു നടക്കുന്നതെന്ന് പ്രധാനമന്ത്രി നരേന്ദ്ര മോദി ആരോപിച്ചു.\nതൃണമൂൽ ഭരണത്തില് അസൻസോളിൽ മാഫിയ രാജാണു നടക്കുന്നത്. നമ്മൾ ഇതിന് അവസാനം കുറിക്കണം. നിങ്ങളുടെ വോട്ടുകൾ ഇത് അവസാനിപ്പിക്കുമെന്നും പ്രധാനമന്ത്രി നരേന്ദ്ര മോദി അസൻസോളിൽ പറഞ്ഞു. 853 കമ്പനി കേന്ദ്രസേനയെയാണ് ബംഗാളിൽ തിരഞ്ഞെടുപ്പിനായി വിന്യസിച്ചിരിക്കുന്നത്. മുഖ്യമന്ത്രി മമതാ ബാനർജിയുടെ ഫോൺ ചോർത്തിയെന്ന പരാതിയിൽ തൃണമൂൽ നേതാക്കൾ തിരഞ്ഞെടുപ്പ് കമ്മിഷനു പരാതി നൽകി.\nഅതേസമയം ആറാം ഘട്ട തിരഞ്ഞെടുപ്പ് നടക്കുന്ന ആംദൻഗ, നോർത്ത് 24 പർഗാനസ് ജില്ലകളിൽ കേന്ദ്രമന്ത്രി അമിത് ഷാ റോഡ് ഷോ നടത്തി. ബിജെപി പ്രവർത്തകര് നടത്തിയ കല്ലേറിൽ തൃണമൂൽ കോൺഗ്രസിന്റെ രണ്ട് പ്രവർത്തകർക്കു പരുക്കേറ്റതായി ടിഎംസി നേതാവ് സുജിത് ബോസ് പരാതിപ്പെട്ടു.


വാർത്ത - കോസ്മെറ്റിക് പാക്കേജിംഗ് റീസൈക്കിൾ ചെയ്യുന്നത് വളരെ ബുദ്ധിമുട്ടായിരിക്കുന്നത് എന്തുകൊണ്ട്?\nനിലവിൽ, ലോകമെമ്പാടുമുള്ള പ്ലാസ്റ്റിക് പാക്കേജിംഗിന്റെ 14% മാത്രമാണ് പുനരുപയോഗം ചെയ്യുന്നത്-തരംതിരിക്കലും പുനരുപയോഗ പ്രക്രിയയും മൂലമുണ്ടാകുന്ന മാലിന്യങ്ങൾ കാരണം 5% വസ്തുക്കൾ മാത്രമാണ് വീണ്ടും ഉപയോഗിക്കുന്നത്. ബ്യൂട്ടി പാക്കേജിംഗ് പുനരുപയോഗം ചെയ്യുന്നത് സാധാരണയായി കൂടുതൽ ബുദ്ധിമുട്ടാണ്. വിംഗ്സ്ട്രാന്റ് വിശദീകരിക്കുന്നു: “പല പാക്കേജിംഗും മിശ്രിത വസ്തുക്കളാൽ നിർമ്മിച്ചതാണ്, അതിനാൽ റീസൈക്കിൾ ചെയ്യുന്നത് ബുദ്ധിമുട്ടാണ്.” സാധാരണയായി പ്ലാസ്റ്റിക്, അലുമിനിയം നീരുറവകൾ ഉപയോഗിച്ച് നിർമ്മിച്ച പമ്പ് ഹെഡ് ഒരു സാധാരണ ഉദാഹരണമാണ്. “ചില പാക്കേജുകൾ ഉപയോഗപ്രദമായ വസ്തുക്കൾ വേർതിരിച്ചെടുക്കാൻ കഴിയാത്തത്ര ചെറുതാണ്.”\nലോകമെമ്പാടും റീസൈക്ലിംഗ് സ facilities കര്യങ്ങൾ വളരെയധികം വ്യത്യാസപ്പെട്ടിരിക്കുന്നതിനാൽ സൗന്ദര്യവർദ്ധക കമ്പനികൾക്ക് അനുയോജ്യമായ പരിഹാരം കണ്ടെത്താൻ പ്രയാസമുണ്ടെന്ന് REN ക്ലീൻ സ്കിൻ‌കെയറിന്റെ എക്സിക്യൂട്ടീവ് ഡയറക്ടർ അർന ud ഡ് മെയ്‌സെല്ലെ ചൂണ്ടിക്കാട്ടി. “നിർഭാഗ്യവശാൽ, പാക്കേജിംഗ് പൂർണ്ണമായും പുനരുപയോഗം ചെയ്യാൻ കഴിയുമെങ്കിലും, അത് പുനരുപയോഗം ചെയ്യാൻ 50% മാത്രമേ സാധ്യതയുള്ളൂ,” ലണ്ടനിൽ ഞങ്ങളുമായി ഒരു സൂം അഭിമുഖത്തിൽ അദ്ദേഹം പറഞ്ഞു. അതിനാൽ, ബ്രാൻഡിന്റെ ശ്രദ്ധ പുനരുപയോഗിക്കാവുന്ന പാക്കേജിംഗിൽ നിന്ന് റീസൈക്കിൾ ചെയ്ത പ്ലാസ്റ്റിക് പാക്കേജിംഗിലേക്ക് മാറി. “കുറഞ്ഞത് കന്യക പ്ലാസ്റ്റിക് ഉണ്ടാക്കരുത്.”\nഅതിന്റെ സിഗ്‌നേച്ചർ ഉൽപ്പന്നമായ എവർകാം ഗ്ലോബൽ പ്രൊട്ടക്ഷൻ ഡേ ക്രീമിലേക്ക് ഇൻഫിനിറ്റി റീസൈക്ലിംഗ് സാങ്കേതികവിദ്യ പ്രയോഗിക്കുന്ന ആദ്യത്തെ ചർമ്മസംരക്ഷണ ബ്രാൻഡായി REN ക്ലീൻ സ്കിൻ‌കെയർ മാറി, അതായത് ചൂടാക്കലും അമർത്തിയും പാക്കേജിംഗ് ആവർത്തിച്ച് പുനരുജ്ജീവിപ്പിക്കാൻ കഴിയും. “ഈ പ്ലാസ്റ്റിക്കിൽ 95% റീസൈക്കിൾ മെറ്റീരിയലുകൾ അടങ്ങിയിരിക്കുന്നു, അതിന്റെ സവിശേഷതകളും സവിശേഷതകളും കന്യക പ്ലാസ്റ്റിക്കുകളിൽ നിന്ന് വ്യത്യസ്തമല്ല,” മെയ്‌സെല്ലെ വിശദീകരിച്ചു. “ഇത് അനിശ്ചിതമായി പുനരുപയോഗം ചെയ്യാമെന്നതാണ് പ്രധാനം.” നിലവിൽ, മിക്ക പ്ലാസ്റ്റിക്കുകളും ഒന്നോ രണ്ടോ തവണ മാത്രമേ പുനരുപയോഗിക്കാൻ കഴിയൂ.\nതീർച്ചയായും, “ഇൻഫിനിറ്റി റീസൈക്ലിംഗ്” പോലുള്ള സാങ്കേതികവിദ്യകൾക്ക് യഥാർത്ഥത്തിൽ പുനരുപയോഗം ചെയ്യുന്നതിന് ഉചിതമായ സൗകര്യങ്ങൾ നൽകാൻ പാക്കേജിംഗ് ആവശ്യമാണ്. ഇൻ-സ്റ്റോർ റീസൈക്ലിംഗ് പ്രോഗ്രാമുകളിലൂടെ പാക്കേജിംഗ് ശേഖരണത്തിൽ കെയ്‌ൽസ് പോലുള്ള ബ്രാൻഡുകൾ മുൻകൈയെടുക്കുന്നു. “ഞങ്ങളുടെ ഉപഭോക്താക്കളുടെ പിന്തുണയ്ക്ക് നന്ദി, 2009 മുതൽ ഞങ്ങൾ ലോകമെമ്പാടും 11.2 ദശലക്ഷം ഉൽപ്പന്ന പാക്കേജുകൾ പുനരുപയോഗിച്ചു. 2025 ഓടെ 11 ദശലക്ഷം പാക്കേജുകൾ പുനരുപയോഗം ചെയ്യാൻ ഞങ്ങൾ പ്രതിജ്ഞാബദ്ധരാണ്,” കീഹലിന്റെ ആഗോള ഡയറക്ടർ ലിയോനാർഡോ ഷാവേസ് ന്യൂയോർക്കിൽ നിന്നുള്ള ഒരു ഇമെയിലിൽ എഴുതി.\nജീവിതത്തിലെ ചെറിയ മാറ്റങ്ങൾ ബാത്ത്റൂമിൽ റീസൈക്ലിംഗ് ട്രാഷ് കാൻ സ്ഥാപിക്കുന്നത് പോലുള്ള പുനരുപയോഗ പ്രശ്നം പരിഹരിക്കാനും സഹായിക്കും. “സാധാരണയായി, കുളിമുറിയിൽ ഒരു ചവറ്റുകുട്ട മാത്രമേയുള്ളൂ, അതിനാൽ എല്ലാവരും എല്ലാ ചവറ്റുകുട്ടകളും ഒരുമിച്ച് ചേർക്കുന്നു,” മെയ്‌സെല്ലെ പറഞ്ഞു. “കുളിമുറിയിൽ റീസൈക്കിൾ ചെയ്യാൻ എല്ലാവരേയും പ്രോത്സാഹിപ്പിക്കേണ്ടത് പ്രധാനമാണെന്ന് ഞങ്ങൾ കരുതുന്നു.”\nസിഫ്റ്ററിനൊപ്പം കോസ്മെറ്റിക് പൊടി കണ്ടെയ്നർ, കോസ്മെറ്റിക് ക്രീം കണ്ടെയ്നറുകൾ, ക്രീം ജാറുകൾ കോസ്മെറ്റിക് പാക്കേജിംഗ്, കോസ്മെറ്റിക് ക്രീം ഭരണി, ബ്ലാക്ക് ബോട്ടിൽ ജെൽ പോളിഷ്, ഐ ക്രീം ഭരണി,


ജൈവകൃഷിയില് വിജയം കൊയ്ത് സെബാസ്റ്റ്യനും കുടുംബവും\nകോടഞ്ചേരി: സമ്മിശ്ര കൃഷിയിലൂടെ വിജയഗാഥ രചിക്കുകയാണ് കോടഞ്ചേരി സ്വദേശി സെബാസ്റ്റിയന്. ദീര്‍ഘകാല വിളകള്‍ക്കൊപ്പം എല്ലാ വിധ പച്ചക്കറികളും സെബാസ്റ്റ്യന്റെ പുരയിടത്തില് സമൃദ്ധമായി വളരുന്നുണ്ട്. ചെറുപ്രായം മുതല് കാര്‍ഷിക വൃത്തിക്കായി ജീവിതം മാറ്റിവെച്ച സെബാസ്റ്റിയന് എന്ന ബേബി മൂന്ന് ഏക്കര് ഭൂമിയില് റബര്, തെങ്ങ്, കമുക് തുടങ്ങിയ ദീര്‍ഘകാല വിളകള്‍ക്കൊപ്പമാണ് കപ്പ, ചേന, ചേമ്പ് തുടങ്ങിയവയും പച്ചക്കറികളും വിളയിക്കുന്നത്.\nകേരളീയ കാലാവസ്ഥക്ക് അനുയോജ്യമല്ലെന്ന് പറയപ്പെടുന്ന കോളി ഫഌവര്, കാബേജ്, കാരറ്റ് എന്നിവയും ഇവിടെ വളരുന്നുണ്ട്. പയര്, വെണ്ട, പാവക്ക, കോവക്ക, നിത്യ വഴുതന, തക്കാളി തുടങ്ങിയവക്കെല്ലാം ജൈവ വളങ്ങളും ജൈവ കീടനാശിനികളും മാത്രമാണ് ഉപയോഗിക്കുന്നത്. അതിനാല് തന്നെ ആവശ്യക്കാര് സെബാസ്റ്റ്യനെ തേടിയെത്തും. ഭാര്യ ഡെന്നീസും രണ്ട് മക്കളും കാര്‍ഷിക വൃത്തിയില് സെബാസ്റ്റ്യന് സഹായത്തിനുണ്ട്. കോടഞ്ചേരി കൃഷി ഓഫീസര് ശബീര് അഹമ്മദിന്റെ നേതൃത്വത്തിലുള്ള ഉദ്യോഗസ്ഥര് ഉപദേശ നിര്‍ദ്ദേങ്ങളുമായി ഇവര്‍ക്കൊപ്പമുള്ളതിനാല് കാര്‍ഷിക വൃത്തിയില് നിന്നും ഇവര് വിജയം കൊയ്‌തെടുക്കുകയാണ്.


IPl 2020: rohit sharma will open for mumbai indians against csk | ഐപിഎല്: മുംബൈയുടെ ഓപ്പണര് ആരാകും? ഹിറ്റ്മാന് തുടക്കമിടും, ഒപ്പമിറങ്ങുന്നത് ദക്ഷിണാഫ്രിക്കന് താരം - Malayalam Oneindia\nദുബായ്: മുംബൈക്ക് വേണ്ടി ആരാകും ഓപ്പണര് ആവുക. ഐപിഎല്ലിലെ ആദ്യ മത്സരത്തിനിറങ്ങുമ്പോള് ടീമിനെ അലട്ടിയിരുന്ന പ്രശ്‌നമാണിത്. സൂര്യകുമാര് യാദവിനെ ഓപ്പണറാക്കുമോ എന്നായിരുന്നു അറിയാനുണ്ടായിരുന്നത്. എന്നാല് മുംബൈക്ക് പറയാനുള്ളത് സന്തോഷവാര്‍ത്തയാണ്. ഹിറ്റ്മാന് രോഹിത് ശര്‍മയാണ് മുംബൈ ഇന്ത്യന്‍സിന് വേണ്ടി ഇന്നിംഗ്‌സ് ഓപ്പണ് ചെയ്യുക. വലിയൊരു ഇടവേളയ്ക്ക് ശേഷം രോഹിത് ഓപ്പണ് ചെയ്യാന് പോകുന്നു എന്ന നേട്ടവും മുംബൈക്ക് ഇന്ത്യന്‍സിനുണ്ട്. ഒപ്പമിറങ്ങുന്നത് ദക്ഷിണാഫ്രിക്കന് ക്വിന്റണ് ഡികോക്കായിരിക്കും. പരിശീലന ചിത്രം പങ്കുവെച്ച് മത്സരത്തിനായി ഒരുങ്ങി കഴിഞ്ഞെന്നും രോഹിത് വെളിപ്പെടുത്തി.\nയുഎഇയില് മുമ്പ് ഐപിഎല് നടത്തിയപ്പോള് തകര്‍ന്നടിഞ്ഞ ചരിത്രമാണ് മുംബൈയ്ക്കുള്ളത്. തുടര്‍ച്ചയായ അഞ്ച് മത്സരങ്ങളാണ് അന്ന് മുംബൈ തോറ്റത്. ഈ അഞ്ചും ആദ്യത്തെ മത്സരങ്ങളായിരുന്നു. ആറ് വര്‍ഷത്തിന് ശേഷം ഈ തോല്‍വി ടീമിനെ വീണ്ടും അലട്ടുമോ എന്ന ഭയം ചില താരങ്ങള്‍ക്കുണ്ട്. എന്നാല് രോഹിത് ഇതൊക്കെ തള്ളിക്കളഞ്ഞു. അന്ന് തന്റെ ടീം പരിചയസമ്പത്തില്ലാത്തവരായിരുന്നു. ആ ടീമില് കളിച്ച മൂന്ന് പേര് മാത്രമേ ഇപ്പോഴുള്ളൂ. ഇത്തവണ മുംബൈ കരുത്തുറ്റ ടീമാണെന്നും രോഹിത് പറഞ്ഞു. അതേസമയം മുംബൈ ടീമിന്റെ ഹിറ്റ്മാന് രോഹിത് ശര്‍മയെ കാത്ത് ഒരപൂര്‍വ റെക്കോര്‍ഡ് കാത്തിരിക്കുന്നുണ്ട്. വിരാട് കോലിക്ക് മാത്രമുള്ള റെക്കോര്‍ഡാണിത്.\nചെന്നൈക്കെതിരെ ഏറ്റവുമധികം റണ്‍സടിച്ച താരമെന്ന നേട്ടമാണിത്. ബെംഗളൂരു റോയല് ചലഞ്ചേഴ്‌സിന്റെ ക്യാപ്റ്റനാണ് വിരാട് കോലി 747 റണ്‍സടിച്ചിട്ടുണ്ട് ധോണിയുടെ ടീമിനെതിരെ. നാളെ ഇത് മറികടക്കാനുള്ള അവസരം രോഹിത്തിന് ഉണ്ടാവും. 27 മത്സരങ്ങളില് നിന്ന് 705 റണ്‍സാണ് ചെന്നൈക്കെതിരെ രോഹിത്തിന്റെ സമ്പാദ്യം. നാളെ 43 റണ്‍സടിച്ചാല് കോലിയുടെ ആ റെക്കോര്‍ഡ് രോഹിത്ത് സ്വന്തമാക്കും. ചെന്നൈക്കെതിരെ മികച്ച റെക്കോര്‍ഡുകള് രോഹിത്തിന്റെ പേരിലുണ്ട്. സിഎസ്‌കെയ്‌ക്കെതിരെ ഐപിഎല്ലില് ഏറ്റവും കൂടുതല് മത്സരങ്ങള് നയിച്ചത് രോഹിത്താണ്. 16 മത്സരങ്ങള്. ഇതില് പത്തും വിജയങ്ങളാണ്.\nകഴിഞ്ഞ തവണത്തെ ഫൈനലില് ചെന്നൈയെ ഒരു റണ്‍സിനാണ് മുംബൈ പരാജയപ്പെടുത്തിയത്. നാല് കിരീടങ്ങള് ഇപ്പോള് മുംബൈയുടെ പേരിലുണ്ട്. ഐപിഎല്ലില് ഏറ്റവുമധികം കിരീടം നേടുന്ന ടീമും മുംബൈയാണ്. ചെന്നൈക്കെതിരെ കളിക്കുന്നത് താന് ആസ്വദിക്കാറുണ്ടെന്ന് രോഹിത് പറഞ്ഞു. എന്നാല് ഏതൊരു കളിയേയും പോലെ തന്നെ പ്രാധാന്യത്തോടെയാണ് ഈ മത്സരത്തെയും കാണുന്നത്. ചെന്നൈ ഞങ്ങള്‍ക്ക് മറ്റ് ടീമുകളെ പോലെ എതിരാളികള് മാത്രമാണ്. അതേസമയം ടൂര്‍ണമെന്റിലെ ഏറ്റവും കൂടുതല് ആരാധകരുള്ള ടീമുകള് തമ്മിലാണ് പോരാട്ടമെന്ന് ഹര്‍ദിക് പാണ്ഡ്യയും വ്യക്തമാക്കി.\nipl 2020 ipl mumbai indians chennai super kings rohit sharma ഐപിഎല് മുംബൈ ഇന്ത്യന്‍സ് ചെന്നൈ സൂപ്പര് കിംഗ്‌സ് രോഹിത് ശര്‍മ\nIPl 2020: rohit sharma will open for mumbai indians against csk


കുട്ടികളുടെ വിദ്യാഭ്യാസത്തെക്കുറിച്ച് ഈ വിശുദ്ധര് പറയുന്നത് കേള്‍ക്കാം | Catholic Church News Malayalam\nHome Articles കുട്ടികളുടെ വിദ്യാഭ്യാസത്തെക്കുറിച്ച് ഈ വിശുദ്ധര് പറയുന്നത് കേള്‍ക്കാം\nകുട്ടികളുടെ വിദ്യാഭ്യാസത്തെക്കുറിച്ച് ഈ വിശുദ്ധര് പറയുന്നത് കേള്‍ക്കാം\nവിദ്യാഭ്യാസത്തിന്റെ പ്രാധാന്യം നന്നായി മനസിലാക്കുന്നവരാണ് ഇന്നത്തെ തലമുറയിലെ മാതാപിതാക്കള്. അതുകൊണ്ടു തന്നെ മക്കളുടെ വിദ്യാഭ്യാസ കാര്യത്തില് ഒരു കുറവും ആരും വരുത്താറില്ല. പലപ്പോഴും അവരുടെ പഠനകാര്യത്തില് മാതാപിതാക്കള്‍ക്ക് ആകുലത കൂടുതലുമാണ്. എന്നാല്, വിദ്യാഭ്യാസത്തെക്കുറിച്ച് ഈ വിശുദ്ധര് പറയുന്ന ചില കാര്യങ്ങള് മാതാപിതാക്കളുടെയും കുട്ടികളുടെയും ആകുലതയെ അകറ്റി അവര്‍ക്ക് കൂടുതല് വ്യക്തത രൂപപ്പെടുത്താന് സഹായിക്കും. അവയിലൂടെ ഒന്നു കടന്നുപോകാം…\n1. ‘അറിവിലൂടെയാണ് സ്‌നേഹം പിറവിയെടുക്കുന്നത്’ – വി. തോമസ് അക്വീനാസ്.\n2. ‘കത്തോലിക്കനെ സംബന്ധിച്ച് വിദ്യാഭ്യാസം എന്നത് മറ്റുള്ളവരിലേയ്ക്ക് ക്രിസ്തുവിനെ എത്തിക്കാൻ കൂടി ഉപകരിക്കുന്ന തരത്തിലുള്ളതാവണം’ – വി. ജോണ്‍പോള് രണ്ടാമന് മാര്‍പാപ്പ.\n3. ‘നല്ല സമൂഹത്തെ വേണമെന്നുണ്ടെങ്കില് യുവതലമുറയ്ക്ക് മികച്ച വിദ്യാഭ്യാസം നല്‍കുക’ – വി. ഡോണ് ബോസ്‌കോ.\n4. ‘ചെറുപ്രായത്തിലേ കുട്ടികളെ വിശ്വാസവും വിദ്യാഭ്യാസവും പകര്‍ന്ന് വളര്‍ത്തുക. അവരുടെ ജീവിതം സന്തോഷപൂരിതമായിരിക്കും’ – വി. ജോസഫ് കാലസാന്‍സ്.\n5. ‘മാതാപിതാക്കള്‍ക്ക് ഒരു ഉപദേശം നല്‍കാന് ഞാന് നിയോഗിക്കപ്പെട്ടാല് അവരുടെ മക്കളുടെ സുഹൃത്തുക്കളെ നിരീക്ഷിക്കാന് ഞാന് ആവശ്യപ്പെടും. കാരണം, നല്ല കൂട്ടുകാരില് നിന്നാണ് നല്ല വ്യക്തിത്വങ്ങള് രൂപപ്പെടുക’ – വി. എലിസബത്ത് ആന് സെറ്റന്.


mammootty's mamankam movie updates - Malayalam Filmibeat\n| Updated: Saturday, March 30, 2019, 10:47 [IST]\nമെഗാസ്റ്റാര് മമ്മൂട്ടിയുടെതായി അണിയറയില് ഒരുങ്ങുന്ന ചിത്രങ്ങള്‍ക്കായുളള കാത്തിരിപ്പിലാണ് ആരാധകര്. ഈ വര്‍ഷം കൈനിറയെ ചിത്രങ്ങളാണ് സൂപ്പര് താരത്തിന്റെതായി ഒരുങ്ങിക്കൊണ്ടിരിക്കുന്നത്. അന്യഭാഷ ചിത്രങ്ങളായ പേരന്‍പും യാത്രയും വിജയമായതിനു പിന്നാലെ നിരവധി സിനിമകള് മമ്മൂക്കയുടെതായി റിലീസിങ്ങിനൊരുങ്ങുന്നുണ്ട്.\nഇതില് മധുര രാജ വിഷുവിന് എത്തുമ്പോള് മറ്റു ചിത്രങ്ങള് പിന്നാലെയാണ് വരുന്നത്. മമ്മൂക്കയുടെ മാമാങ്കം ആരാധകര് പ്രതീക്ഷകളോടെ കാത്തിരിക്കുന്ന ചിത്രങ്ങളിലൊന്നാണ്. ചരിത്ര പശ്ചാത്തലത്തില് ഒരുങ്ങുന്ന സിനിമയുടെ ഷൂട്ടിംഗ് നിലവില് പുരോഗമിച്ചുകൊണ്ടിരിക്കുകയാണ്. ഇതിനിടെ ചിത്രത്തെ സംബന്ധിച്ച പുതിയ റിപ്പോര്‍ട്ടുകള് സമൂഹ മാധ്യമങ്ങളില് പുറത്തിറങ്ങിയിരുന്നു.\nനിലവില് കൊച്ചിയിലാണ് മമ്മൂക്കയുടെ മാമാങ്കത്തിന്റെ ഷൂട്ടിംഗ് പുരോഗമിച്ചുകൊണ്ടിരിക്കുന്നത്. ചിത്രത്തിന്റെ സെറ്റില് അടുത്തിടെ മമ്മൂക്ക ജോയിന് ചെയ്തിരുന്നു. മാമാങ്കത്തിന്റെ ബാക്കി ഭാഗങ്ങള് ചിത്രീകരിക്കാനായി 60 ദിവസത്തെ ഡേറ്റാണ് മമ്മൂക്ക നല്‍കിയിരുന്നത്. സംവിധായകന് സജീവ് പിള്ളയെ മാറ്റിക്കൊണ്ടായിരുന്നു എം പദ്കുമാര് ചിത്രം ഏറ്റെടുത്തിരുന്നത്. സിനിമയുടെതായി ചിത്രീകരിച്ച രംഗങ്ങള് നന്നായില്ലെന്ന കാരണം ചുണ്ടിക്കാണിച്ചുകൊണ്ടായിരുന്നു നിര്‍മ്മാതാവ് ആദ്യ സംവിധായകനെ മാറ്റിയിരുന്നത്.\nപഴശ്ശിരാജ പോലൊരു ചിത്രം\nചരിത്ര പശ്ചാത്തലത്തില് ഒരുങ്ങുന്ന ചിത്രം 12 വര്‍ഷത്തിലൊരിക്കല് തിരുന്നാവായ മണപ്പുറത്ത് നടക്കുന്ന മാമാങ്കം പ്രമേയമാക്കികൊണ്ടാണ് ഒരുക്കുന്നത്. സാമൂതിരിയെ വധിക്കാനായി പുറപ്പെടുന്ന ചാവേറുകളാണ് സിനിമയിലെ കേന്ദ്രകഥാപാത്രങ്ങള്. മാമാങ്കത്തില് ചാവേറായിട്ടാണ് മമ്മൂക്ക എത്തുന്നതെന്ന് റിപ്പോര്‍ട്ടുകള് വന്നിരുന്നു. പഴശ്ശിരാജ പോലൊരു ചിത്രമാണ് മെഗാസ്റ്റാറില് നിന്നും എല്ലാവരും പ്രതീക്ഷിക്കുന്നത്\nവമ്പന് താരനിരയാണ് സിനിമയില് അണിനിരക്കുന്നത്. നടന് ഉണ്ണി മുകുന്ദനും സിനിമയില് പ്രാധാന്യമുളള ഒരു കഥാപാത്രമായി എത്തുന്നുണ്ട്. അനു സിത്താര,പ്രാചി ദേശായി തുടങ്ങിയവരാണ് സിനിമയില് നായികാ വേഷത്തിലെത്തുന്നത്. അരവിന്ദ് സാമി,സുദേവ് നായര്,നീരജ് മാധവ്,മാളവിക മോഹന്ഡ തുടങ്ങിയവരാണ് മാമാങ്കത്തില് മറ്റു പ്രധാന വേഷങ്ങളിലെത്തുന്നത്. കാവ്യ ഫിലിംസിന്റെ ബാനറില് വേണു കുന്നപ്പിളളിയാണ് മമ്മൂക്കയുടെ മാമാങ്കം നിര്‍മ്മിക്കുന്നത്.\nരണ്ട് ഷെഡ്യൂളുകള് കൂടി\nഅതേസമയം സിനിമയ്ക്ക് ഇനി രണ്ട് ഷെഡ്യൂളുകള് കൂടിയാണ് ബാക്കിയുളളതെന്ന് നിര്‍മ്മാതാവ് വേണു കുന്നപ്പിളളി അറിയിച്ചിരുന്നു. നേരത്തെ സജീവ് പിളള ചിത്രീകരിച്ച കാല് മണിക്കൂറില് താഴെയുളള രംഗങ്ങള് ഒഴിച്ച് ബാക്കിയെല്ലാം വീണ്ടും ചിത്രീകരിക്കുകയായിരുന്നു. മാമാങ്കം സിനിമയുടെ പൂര്‍ണാവകാശം സജീവ് പിളള നിര്‍മ്മാതാവിന് കെമാറിയിട്ടുണ്ടെന്ന കാവ്യ ഫിലിംസിന്റെ വാദം അടുത്തിടെ കോടതി അംഗീകരിച്ചിരുന്നു.\nകണ്ണൂരിലും കൊച്ചിയിലുമായിട്ടാണ് സിനിമയുടെ ആദ്യ ഷെഡ്യൂളുകള് നടന്നിരുന്നത്. എന്നാല് അടുത്തിടെയാണ് ചിത്രത്തിന്റെ ഷൂട്ടിംഗില് മമ്മൂക്ക പങ്കെടുത്തത്. മെയ് മാസത്തോടെ ചിത്രീകരണം പൂര്‍ത്തിയാക്കി ഈ വര്‍ഷം തന്നെ തിയ്യേറ്ററുകളിലേക്ക് എത്തിക്കാനാണ് അണിയറ പ്രവര്‍ത്തകര് ശ്രമിക്കുന്നത്. ഓണം റിലീസായി മാമാങ്കം തിയ്യേറ്ററുകളിലേക്ക് എത്തുമെന്നും സ്ഥിരീകരിക്കാത്ത റിപ്പോര്‍ട്ടുകള് വന്നിരുന്നു.\nmammootty's mamankam movie updates


ബജറ്റ് ചോർന്നെന്നു ആരോപിച്ച് പ്രതിപക്ഷം ബജറ്റ് ബഹിഷ്‌കരിച്ചു | Kairali News | kairalinewsonline.com\nബജറ്റ് ചോർന്നെന്നു ആരോപിച്ച് പ്രതിപക്ഷം ബജറ്റ് ബഹിഷ്‌കരിച്ചു; പരാതി ഗൗരവമുള്ളതെന്നും സഭയിൽ പിന്നീട് വിശദീകരിക്കുമെന്നും മന്ത്രി ഐസക്; പ്രസക്തഭാഗങ്ങൾ നൽകുന്നത് സ്വാഭാവികമെന്നു മുഖ്യമന്ത്രി\nതിരുവനന്തപുരം: ബജറ്റ് ചോർന്നെന്നു ആരോപിച്ച് ബജറ്റ് അവതരണത്തിനിടെ സഭയിൽ പ്രതിപക്ഷബഹളം. ബജറ്റ് അവതരണത്തിനു മുമ്പുതന്നെ ബജറ്റ് ചോർന്നെന്നും വിവരങ്ങൾ സമൂഹമാധ്യമങ്ങളിൽ പ്രചരിച്ചെന്നും ആരോപിച്ചായിരുന്നു പ്രതിപക്ഷം ബഹളം വച്ചത്. പരിശോധിച്ച് നടപടി എടുക്കാം എന്നു സ്പീക്കർ ഉറപ്പ് നൽകിയിട്ടും അതു കേൾക്കാതെ സ്പീക്കറുടെ ഡയസിനു അടുത്ത് വരെ എത്തി ബഹളം വച്ചു. അതേസമയം, പരാതി ഗൗരവമുള്ളതാണെന്നും വിവരങ്ങൾ ശേഖരിച്ച ശേഷം സഭയിൽ കാര്യങ്ങൾ വിശദീകരിക്കുമെന്നു ധനമന്ത്രി തോമസ് ഐസക് അറിയിച്ചു. ഇതിൽ തൃപ്തരാകാതെ ബജറ്റ് ബഹിഷ്‌കരിച്ച് പ്രതിപക്ഷം സഭയിൽ നിന്ന് ഇറങ്ങിപ്പോയി.\nബജറ്റ് ചോർന്നെന്ന പരാതി ഗൗരവമുള്ളതാണെന്നു ധനമന്ത്രി അറിയിച്ചു. ഇക്കാര്യത്തിൽ ഇപ്പോൾ തന്റെ കയ്യിൽ വിശദാംശങ്ങൾ ഒന്നും ലഭ്യമല്ല. കാര്യം പരിശോധിച്ച ശേഷം ഇക്കാര്യം സഭയിൽ തന്നെ വിശദീകരിക്കുമെന്നും തോമസ് ഐസക് അറിയിച്ചു. ബജറ്റിന്റെ പ്രസക്തഭാഗങ്ങൾ മാധ്യമങ്ങൾക്കും മറ്റു അംഗങ്ങൾക്കും നൽകുന്നത് പതിവുള്ളതാണെന്നു മുഖ്യമന്ത്രി പിണറായി വിജയൻ വിശദീകരിച്ചു. അതിനപ്പുറത്തേക്ക് പ്രതിപക്ഷം ആരോപിക്കുന്ന തരത്തിൽ ഒന്നും നടന്നിട്ടില്ല. എന്നിരുന്നാലും ആരോപണം ഉയർന്ന അവസരത്തിൽ ഇക്കാര്യം പരിശോധിക്കുമെന്നും മുഖ്യമന്ത്രി വ്യക്തമാക്കി. സംഭവം പരിശോധിച്ച് നടപടി എടുക്കുമെന്നു സ്പീക്കർ ശ്രീരാമകൃഷ്ണനും വ്യക്തമാക്കി.\nബജറ്റ് ചോർന്നത് ധനമന്ത്രിയുടെ ഓഫീസിൽ നിന്നു തന്നെയാണെന്നു പ്രതിപക്ഷനേതാവ് രമേശ് ചെന്നിത്തല ആരോപിച്ചു. ബജറ്റ് അവതരണം ബഹിഷ്‌കരിച്ച പ്രതിപക്ഷം സഭയിൽ നിന്ന് ഇറങ്ങിപ്പോയി. പിന്നീട് നിയമസഭാ മീഡിയറൂമിൽ ബദൽ ബജറ്റ് അവതരിപ്പിച്ചു. ബജറ്റിന്റെ മാന്യത നഷ്ടപ്പെട്ടെന്നു പ്രതിപക്ഷം ആരോപിച്ചു.\nTags: Budget LeakDr.T.M Thomas IsaacOppositionState BudgetWalk Out


കൈമുക്ക് മനയിലെ ജ്യോതിഷരത്‌നം... - Nammude Kodakara\nകൊടകര: കേരളത്തിലെ വേദപണ്ഡിതരില് പ്രമുഖസ്ഥാനം വഹിക്കുന്നവരാണ് ഇരിങ്ങാലക്കുട ഗ്രാമത്തിലെ കൈമുക്ക് വൈദികര്. യജുര്‍വേദപാണ്ഡിത്യവും ജ്യോതിഷപാരമ്പര്യവും ഇവര്‍ക്ക് ഒരു സ്വന്തമാണ്. ദിവംഗതനായ ജ്യോതിഷചക്രവര്‍ത്തി കൈമുക്ക് വൈദികന് പരമേശ്വരന് നമ്പൂതിരിയുടെ അനുഗ്രഹീത ശിഷ്യനായിരുന്നു ഇന്നലെ അന്തരിച്ച കൈമുക്ക് വൈദികന് രാമന് അക്കിത്തിരിപ്പാട്. കൈമുക്കിന്റെ മഹാപാരമ്പര്യം കാത്തുസൂക്ഷിക്കുന്നതില് അക്കിത്തിരിപ്പാട് സദാ ജാഗരൂകനായിരുന്നു.\nപരശുരാമഋഷിനിര്‍ദ്ദിഷ്ടമായ വൈദീകപരമ്പരയാണ് കൈമുക്ക്മനയുടേത്. കേരളസംസ്‌കാരത്തിന് അടിത്തറ പാകിയ ഋഷി അഷ്ടവൈദ്യന്‍മാരേയും ആറ് വൈദികന്‍മാരേയും നാല് മാന്ത്രികന്‍മാരേയും2തന്ത്രികുടുംബങ്ങളേയും സ്ഥാപിച്ചുവെന്നാണ് ഐതിഹ്യം. അതില് ഇന്നും ഭംഗംവരാതെ നിലനില്‍ക്കുന്ന ഏകവൈദികപാരമ്പര്യമാണ് കൈമുക്ക്്. ഇവരുടെ പരമ്പരയിലെ മഹാന്‍മാരും ഐതിഹ്യവും അനവധിയാണ്. ശുചീന്ദ്രം കൈമുക്ക് എന്ന ചടങ്ങുമായി ബന്ധപ്പെട്ടാണ് ഈ ഇല്ലപ്പേരുതന്നെ ഉണ്ടായിട്ടുള്ളത്.\nഗുരുവായൂര് ഏകാദശിക്ക് ദ്വാദശി പണം സ്വീകരിക്കാന് നിയോഗമുള്ളവരില് അപൂര്‍വം ഒരാളായിരുന്നു അക്കിത്തിരിപ്പാട്. കുട്ടിക്കാലംമുതല്‍ക്കേ വേദവും സംസ്‌കൃതവും ജ്യോതിഷവും അഭ്യസിച്ചു. വൈദികക്രിയാഭാഗങ്ങളിലും വിജ്ഞാനം നേടി. എന്നാല് ജ്യോതിഷശ്രേഷ്ഠനായിട്ടാണ് ഇദ്ദേഹം അറിയപ്പെട്ടത്. പാണ്ഡിത്യവും കുലദൈവമായ വയലൂരപ്പന്റെ ഉപാസനാസിദ്ധിയും ഇരിങ്ങാലക്കുട സംഗമേശസ്വാമിയോടുള്ള നിതാന്തഭക്തികൊണ്ട് ജ്യോതിശാസ്ത്രരംഗത്ത്് ഇദ്ദേഹം കേരളത്തിനകത്തും പുറത്തും ഏറെ ശ്രദ്ധ നേടി. രാഷ്ട്രീയനേതാക്കളും കലാകാരന്‍മാരും ഉള്‍പ്പെടെയുള്ള പ്രതിഭകള് അക്കിത്തിരിപ്പാടിന്റെ വാക്കുകള്‍ക്ക് കാതോര്‍ത്തിരുന്നു.\nകൈമുക്ക് വൈദികന് രാമന് അക്കിത്തിരിപ്പാട് കൈതപ്രം ദാമോദരന് നമ്പൂതിരിക്കൊപ്പം\nവലിപ്പചെറുപ്പമില്ലാതെ നാനാജാതിമതസ്ഥരായ എല്ലാവര്‍ക്കും അദ്ദേഹം ഒരുപോലെ പ്രാപ്യനായിരുന്നു. തന്റെ വിശേഷയുക്തിപ്രയോഗങ്ങളും പരിഹാരനിര്‍ദേശങ്ങളുംകൊണ്ട് അദ്ഭുതങ്ങള്‍തീര്‍ത്ത ജ്യോതിഷിയായിരുന്നു അക്കിത്തിരിപ്പാട്. ഗുരുവായൂര് ശ്രീകൃഷ്ണക്ഷേത്രം, ചോറ്റാനിക്കര ദേവീക്ഷേത്രം, ശബരിമല ശ്രീധര്‍മശാസ്താക്ഷേത്രം,, ചെട്ടിക്കുളങ്ങര ഭഗവതിക്ഷേത്രം, , വര്‍ക്കല ജനാര്‍ദ്ദനക്ഷേത്രം, കണ്ണൂര് ചെറുകുന്ന് ക്ഷേത്രം, കൊട്ടാരക്കര ഗണപതിക്ഷേത്രം തുടങ്ങി പ്രമുഖക്ഷേത്രങ്ങളില് അഷ്ടമംഗലപ്രശ്നംവച്ച് നിര്‍ണായകതീരുമാനങ്ങള്‍ക്ക് നേതൃത്വം നല്‍കിയിട്ടുണ്ട്.\nഗാനഗന്ധര്‍വന് യോശുദാസിനെ പൊന്നാട അണിയിക്കുന്ന രാമന് അക്കിത്തിരിപ്പാട്\nകൊടകര മറ്റത്തൂര് കൈമുക്ക് മനയില് 2006 ല് സോമയാഗവും 2012 ല് അതിരാത്രവും നടത്തി വൈദികജ്ഞാനം പകര്‍ന്ന ജ്യോതിഷപണ്ഡിതനാണ്. വൈദികവിഷയങ്ങളില് സംശയം വരുന്നപക്ഷം അവസാനവാക്കായും അദ്ദേഹം നിലനിന്നുപോന്നു. സംഗീതം, അക്ഷരശ്ലോകം, വാദ്യകല മുതലായ കലാരൂപങ്ങളില് പ്രാവീണ്യമുണ്ടായിരുന്ന അക്കിത്തിരിപ്പാട് സഹൃദയനായ കലാസ്വാദകനും കൂടിയായിരുന്നു. ഒട്ടനവധി പ്രഗദ്ഭരുടെ പിറന്നാളുകള്‍ക്കും മറ്റു വിശേഷങ്ങള്‍ക്കും മംഗളപത്രം എഴുതുകയും അത് വേദിയില് ആലപിക്കുകയും പതിവായിരുന്നു.\nTotal Visits: 1,124,805


ഫെയ്സ് 'ഭുക്കി'കള് | Aksharamuttam | Special | Deshabhimani | Friday Nov 17, 2017\nമുഖത്തുനിന്നുതന്നെ ഭക്ഷണം കണ്ടെത്തി ജീവിക്കുന്ന 'ഫെയ്സ് ഭുക്ക്'. ഡെമോഡെക്സ് ഇനത്തില്‍പെട്ട രണ്ടിനം മൈറ്റുകളാണ് ഫെയ്സ് ഭുക്കികള്.\nവിജയകുമാര് ബ്ളാത്തൂര്Updated: Friday Nov 17, 2017\nചാഞ്ഞും ചെരിഞ്ഞും സെല്‍ഫിയെടുത്ത് ഫെയ്സ്ബുക്കിലിട്ട് അര്‍മാദിക്കുന്നവര്‍ക്ക് സ്വന്തം മുഖത്ത് വേറെയും ആള്‍ക്കാര് താമസക്കാരായുണ്ടെന്ന് അറിയാമോ? ഫെയ്സ് 'ഭുക്കി'കളായ ചിലയിനം മൈറ്റുകളാണിവ. നമ്മുടെ മുഖത്തുതന്നെ ജനിച്ച്, വളര്‍ന്ന്, ഭക്ഷിച്ച് ഇണചേര്‍ന്ന് അവസാനം അവിടെതന്നെ മരിച്ചുപോകുന്ന ആയിരക്കണക്കിന് കുഞ്ഞു ജന്തുക്കള്. ആര്‍ത്രോപോഡ വിഭാഗത്തിലെ തീരെ കുഞ്ഞുജീവികളാണ് ഈ എട്ടുകാലന് മൈറ്റുകള്. പേനും മൂട്ടയും ചിലന്തിയും ഒക്കെയാണ് ഇവരുടെ അടുത്ത ബന്ധുക്കള്. പേടിച്ച് വിറച്ച് ശക്തികൂടിയ ഫെയ്സ് വാഷ് വാങ്ങാന് ഓടേണ്ട. പാവങ്ങളെക്കൊണ്ട് പ്രത്യേകിച്ച് ഒരു കുഴപ്പവുമില്ല. ഇന്നും ഇന്നലെയും മനുഷ്യര്‍ക്കൊപ്പം കൂടിയതല്ല ഇവര്. പേനുകളെപ്പോലെ പരിണാമത്തിന്റെ ആദ്യകാലം മുതലേ ഇവരും നമുക്കൊപ്പമുണ്ട്. മനുഷ്യര് ചെന്നായകളെ മെരുക്കി (ചെന്നായകള് മനുഷ്യരെ മെരുക്കിയതാണോ എന്ന സംശയം ഇപ്പഴും ചിലര്‍ക്ക് ബാക്കിയുണ്ട്) നായകളാക്കി കൂടെ താമസിപ്പിക്കാന് തുടങ്ങിയ കാലം മുതല്. മുപ്പതിനായിരം കൊല്ലത്തിന്റെ സഹവാസ അധികാരം ഉള്ളപ്പോള് അത്രപെട്ടന്നൊന്നും അവര് നമ്മെ ഒഴിവാക്കി പോകില്ല. അല്ലെങ്കിലും എങ്ങോട്ട് പോകാന്?. മനുഷ്യമുഖത്തല്ലാതെ ജീവിക്കാന് അവര്‍ക്ക് സാധ്യവുമല്ല. അവരുടെ ആവാസഭൂമിയാണ് 'ചന്ദ്രനെപ്പോലെ വിളങ്ങുന്ന' നമ്മുടെ മുഖം.\n65 ഇനം ഡെമോഡെക്സ് മൈറ്റുകളുണ്ടെങ്കിലും രണ്ടിനമാണ് മനുഷ്യ ശരീരത്തില്, പ്രധാനമായും മുഖത്ത് താമസിക്കുന്നത്. ഒന്നാമന് മുഖത്തെ കുഞ്ഞ് ദ്വാരങ്ങളിലും രോമക്കുഴികളിലും തങ്ങാന് ഇഷ്ടപ്പെടുന്ന ഡെമോഡെക്സ് ഫോളിക്കുലോറം (Demodex folliculorum), എണ്ണമെഴുക്ക് സ്രവിപ്പിക്കുന്ന സെബേഷ്യസ് ഗ്രന്ഥികളുടെ ഉള്ളില് തൊലിയുടെ ആഴത്തില് കഴിയാന് ഇഷ്ടപ്പെടുന്ന ഡെമോഡെക്സ് ബ്ബ്രവിസ് (Demo dex brevis ) ആണ് രണ്ടാമന്. മറ്റു ശരീരഭാഗങ്ങളില്‍നിന്ന് വ്യത്യസ്തമായി മുഖം താമസിക്കാനുള്ള ഇടമാക്കി ഇവര് തിരഞ്ഞെടുത്തതിനുള്ള കൃത്യമായ വിശദീകരണം ഇല്ലെങ്കിലും കൂടുതല് സെബേഷ്യസ് ഗ്രന്ഥികള് മുഖത്താണ് ഉള്ളത് എന്നതാവാം കാരണം. മുഖം, കവിളുകള്, മൂക്ക്, പുരികം, കണ്‍പീലി, നെറ്റി എന്നിവിടങ്ങളിലാണ് കൂട്ടമായി ഇവരെ കാണുക. സ്തനങ്ങളിലും (കുഞ്ഞുങ്ങളിലേക്ക് ഇവരെ പകര്‍ന്നുകിട്ടുന്നത് ആദ്യമുലകുടിക്കിടയിലാകാം) ഗുഹ്യഭാഗങ്ങളിലുമൊക്കെ ഇവയുണ്ടെങ്കിലും എണ്ണം കുറവായിരിക്കും. എത്രയോ വര്‍ഷം മുമ്പേതന്നെ, 1842ല് ഫ്രഞ്ചുകാരനായ ബെര്‍ജെര് ഒരാളുടെ ചെവിക്കായത്തില് ഡെമോഡെക്സ് ഫോളിക്കുലോറത്തെ കണ്ടെത്തിയിരുന്നു. ഈ ജീവിയും നമ്മളും തമ്മിലുള്ള ബന്ധങ്ങള് ശാസ്ത്രലോകത്തിന്റെ അന്വേഷണങ്ങളില് അന്നേ ഉള്‍പ്പെട്ടിരുന്നെങ്കിലും നോര്‍ത്ത് കരോലിന സ്റ്റേറ്റ് യൂണിവേഴ്സിറ്റിയിലെ മെഗന് തോയെംസും സംഘവും 2014ല് നടത്തിയ ഒരു പഠനമാണ് വമ്പന് വിവരങ്ങള് പുറത്ത് വിട്ടത്. പരിശോധനയില് മനുഷ്യരില് 14% പേരുടെ മുഖത്തുനിന്നും ഫെയ്സ് മൈറ്റുകളെ കണ്ടുകിട്ടിയത് കൂടാതെ 18 വയസ്സുകഴിഞ്ഞ മുഴുവനാളുകളുടെ മുഖത്തും ഈ മൈറ്റുകളുടെ DNA സാന്നിധ്യം ഉണ്ടെന്ന് തെളിഞ്ഞു.\nആഫ്രിക്കയിലെയും അമേരിക്കയിലെയും ചൈനയിലെയും ഫെയ്സ് മൈറ്റുകളുടെ DNA ഘടനാ വ്യത്യാസങ്ങള് ഇവര് കണ്ടെത്തി. മനുഷ്യകുലം ആഫ്രിക്കയില്‍നിന്ന് ഏതുരീതിയിലാണ് ഏതൊക്കെ കാലത്താണ് മറ്റ് ഭൂഖണ്ഡങ്ങളിലേക്ക് സഞ്ചരിച്ചെത്തിയതെന്ന രഹസ്യങ്ങള് ചുരുളഴിക്കാന് ഈ പഠനങ്ങള് സഹായിക്കും. ഈ ജന്തു വാടക നല്‍കാതെ താമസിക്കാത്ത ഒരു മന്നവേന്ദ്രന്റെ മുഖവും, ലോകസുന്ദരി'പ്പൂമുഖ'വുമില്ല. ഭൂമിയിലെ സര്‍വ്വമനുഷ്യര്‍ക്കും ഒപ്പം ജീവിക്കുന്ന ആര്‍ത്രോപോഡ് എന്ന അംഗീകാരം ഡെമോഡെക്സ് വിഭാഗത്തിന് ലഭിച്ചു. മുഖത്ത് കണ്‍പീലികളുടെ രോമക്കുഴികള് ഇവരുടെ ഇഷ്ടവാസസ്ഥലമാണ്. ഒരോ കണ്‍പീലിയിലും ശരാശരി രണ്ട് മൈറ്റുകളെങ്കിലും താമസംകാണും. 0.1മുതല് 0.4മില്ലീമീറ്റര്‍വരെയാണ് സാധാരണയായി ഇവയുടെ നീളം. വിരയുടെ ആകൃതിയിലുള്ള നീണ്ട അര്‍ദ്ധതാര്യ ശരീരത്തിന് തല, കഴുത്ത്, ഉടല്, വാല് എന്നിങ്ങനെ കൃത്യമായ ഭാഗങ്ങളുണ്ട്. തലയ്ക്കും കഴുത്തിനും ഇടയില് നഖപ്പത്തികളുള്ള നാല് ജോഡി കുഞ്ഞുകാലുകളുണ്ടാകും. വാലടക്കം ശരീരം മുഴുവനും ശല്‍ക്കങ്ങള് നിറഞ്ഞതാണ്. 18മുതല് 24 ദിവസമാണ് ആയുസ്. മുട്ടവിരിഞ്ഞിറങ്ങുന്ന ലാര്‍വകള് കാഴ്ചയില് മുതിര്‍ന്ന മൈറ്റിനെപ്പോലെതന്നെയാണെങ്കിലും മൂന്നുജോഡി കാലുകളേ ഉണ്ടാകൂ. രാത്രിയാണ് ഒളിവിടങ്ങളില് നിന്ന് പുറത്തിറങ്ങി ഇണചേരുക, ഒരു പെണ്മൈറ്റ് ഒരു രോമക്കുഴിയില് 20-24 മുട്ടകള് ഇടും. കുഴികളില് തിങ്ങിഞെരുങ്ങിക്കഴിയുന്ന മുട്ട വിരിഞ്ഞ് ലാര്‍വ്വകള് ഉണ്ടായാല് അവ സെബേഷ്യസ് മെഴുക്കിന്റെ ഒഴുക്കില് നീങ്ങി രോമക്കുഴിയുടെ വക്കിലെത്തി ഒരാഴ്ചകൊണ്ട് വളര്‍ച്ച പൂര്‍ത്തീകരിക്കും.\nഇവര് എന്താണ് നമ്മുടെ മുഖത്തില് നിന്നും തിന്നുജീവിക്കുന്നത് എന്നത് അത്രകണ്ട് വ്യക്തമായിട്ടില്ല. തൊലിയിലെ ബാക്റ്റീരിയകളെ തിന്നാണ് ജീവിക്കുന്നതെന്നും, അതല്ല തൊലിയിലെ മൃതകോശങ്ങളാണ് ഭക്ഷണമെന്നും അഭിപ്രായമുണ്ട്. സെബേഷ്യസ് ഗ്രന്ഥിപുറപ്പെടുവിക്കുന്ന മെഴുക്ക് ശാപ്പിട്ട് ജീവിക്കുകയാണ് എന്നുകരുതുന്നവരും ഉണ്ട്. എന്തായാലും ഇവ പരസ്പരം തിന്നാറില്ല എന്നതുറപ്പാണ്. പ്രകാശം അത്രക്കങ്ങ് ഇഷ്ടമില്ലാത്തതിനാല് പകല് സമയങ്ങളില് രോമക്കുഴികളിലൊളിച്ചുനിന്ന് രാത്രി പുറത്തിറങ്ങി ഇണചേര്‍ന്ന് രോമക്കുഴികളുടെ വക്കില് മുട്ടയിടുന്നതാണ് ശീലം. നല്ലവലിപ്പമുള്ള മുട്ടകളാണ് ഇടുക. ഇത്രയും വലിയ മുട്ട ഇതിന്റെയുള്ളില്‍നിന്നും എങ്ങനെ പുറത്തുവന്നു എന്നമ്പരക്കും. തീറ്റയൊക്കെ കഴിഞ്ഞാല് ദഹനശേഷം വിസര്‍ജ്ജനം നടത്താന് മലദ്വാരമെന്ന സംവിധാനമില്ല പാവങ്ങള്‍ക്ക്. ജീവിതകാലം മുഴുവന് ആര്‍ജ്ജിച്ച മാലിന്യങ്ങളെല്ലാം ഉള്ളില്‍തന്നെ കെട്ടികിടക്കും. അവസാനം നമ്മുടെ കഴുകി വൃത്തിയാക്കി പൌഡറിട്ട് മിനുക്കിയ മുഖത്ത് വീര്‍ത്ത്പൊട്ടിത്തെറിച്ച് മലംമൊത്തം പരത്തി സ്വയം ചത്ത് തീരലാണ് രീതി.\n'കാക്കതൂറി. എന്നാ തോന്നുന്നത്' എന്നുപറഞ്ഞ് ലജ്ജയോടെ തുവാലയില് മുഖം തുടക്കാന്‍പോകുംമുമ്പ് ഇതാലോചിച്ചാല് നമ്മള് ചിരിച്ച്പോകും. സ്വതവേ ചില പ്രത്യേകതയുള്ള തൊലിക്കാരുടെ മുഖത്ത് ഈ മൈറ്റ് മലത്തില്‍നിന്നും പുറത്തുവന്ന ബാക്ടീരിയക്കൂട്ടവും ടോക്സിനുകളും ത്വക്രോഗങ്ങള്‍ക്കും ചുവന്ന പാടുകള്‍ക്കും തിണിര്‍പ്പിനും ഒക്കെ ചിലപ്പോള് കാരണമാകും.\nനമ്മുടെ അഹന്തയിലൊന്നും കാര്യമില്ല. 'ഞാന്' എന്നു ചിന്തിച്ച് ഞെളിഞ്ഞ് നടക്കുന്നതില് വലിയ സ്കോപ്പുമില്ല. നൂറുകണക്കിന് ഇനം ജീവികളുടെ വളര്‍ത്തുശാലയാണ് നമ്മുടെ ശരീരം. അന്നപഥത്തിലെ ചിലയിനം ബാക്ടീരിയകള് ഇല്ലെങ്കില് നാം തിന്നുന്ന ഭക്ഷണത്തിലെ അത്യാവശ്യ പോഷകങ്ങള് ദഹിപ്പിച്ച് ആഗിരണംചെയ്യാന് നമുക്കാകില്ല. അതായത് ആ ബാക്ടീരിയകള് നമ്മുടെ നിലനില്‍പ്പിന്റെ ഭാഗമാണ്. അവരില്ലെങ്കില് നമ്മളും ഇല്ല. ചിലപ്പോള് അവരുടെയൊക്കെ ഇഷ്ടത്തിന് ഡിസൈന് ചെയ്യപ്പെട്ട ഒരു യാനം മാത്രമാകാം മനുഷ്യശരീരം.\nദശലക്ഷക്കണക്കിന് മൈറ്റ്, ചെള്ള്, പേന്, കൃമി, വിര, ബാക്ടീരിയ, പ്രോട്ടോസോവ തുടങ്ങിയവയുടെ 'ആവാസഭൂമി'. ഉള്ളിലും പുറത്തും ഒക്കെയായി അവരും നമ്മോടൊപ്പം ആയിരക്കണക്കിന് വര്‍ഷമായി കൂടെത്തന്നെയുണ്ടായിരുന്നു. ഒരു കോളനിയിലെ വലിയേട്ടന്റെ പവറിനപ്പുറമുള്ള അധികാരമൊന്നും ശരീരത്തില് ഈ 'ഞാന്' അവകാശപ്പെടേണ്ടതില്ല. പരിണാമദശകളില് കൂടെകൂടിയ അവരുടെ ഇഷ്ടാനിഷ്ടങ്ങള്‍ക്കനുസരിച്ച് മനുഷ്യനും മാറിയിട്ടുണ്ട്. ഇനി അവര് നമ്മളെ കൊണ്ടുനടക്കുന്നതാണോ, അതോ നമ്മള് അവരെ കൊണ്ടുനടക്കുന്നതാണോ എന്ന കാര്യത്തിലേ തീര്‍പ്പാവാനുള്ളു? ഫെയ്സ്ബുക്കില് ചിത്രമിടുമ്പോള് ഓര്‍ത്തോളു ഇത് നമ്മുടെ മാത്രം മുഖമല്ല!


Echmuvodu Ulakam / എച്മുവോട് ഉലകം: ഒരു മധുരസ്വപ്നം\nവീടിനു തൊട്ടടുത്തായിരുന്നു നാഗമ്മാമിയുടെ വീട്. ആദ്യകാലങ്ങളില് ജാതിയുടെ ഏറ്റക്കുറച്ചിലും ഭ്രഷ്ടും കാരണം അവിടെ പോവാന് കഴിയുമായിരുന്നില്ല. പിന്നെ പതുക്കെപ്പതുക്കെ പോവാമെന്നു വന്നു.\nപുസ്തകങ്ങള് ഏറ്റവും വലിയ ബന്ധുക്കളായിത്തീര്‍ന്ന കൌമാരകാലമായിരുന്നു അത്. പതിനെട്ട് വയസ്സ് തികയുന്നതിനു മുന്‍പുള്ള കാലം. മുട്ടൊപ്പം നീണ്ട കരിനീലത്തലമുടിയുമായി ഞാന് ഒരു സുന്ദരീപ്പട്ടത്തില് തിളങ്ങിയിരുന്ന കാലം.\nഎന്താല്ലേ … മൊട്ടത്തലയുള്ള എന്റെ കിനാവുകള്\nഎന്നെങ്കിലും ഒരു വീടുണ്ടാക്കിയാല് …\nഈ മധുര സ്വപ്നത്തെ തിരിച്ചു വിളിക്കുമെന്ന്\nഎന്താല്ലേ … മൊട്ടത്തലയുള്ള എന്റെ കിനാവുകള്..!


വിവാദ ട്വീറ്റിന് പിന്നാലെ സി.എസ്.കെ ടീം ഡോക്ടര് പുറത്ത്\n'ശവപ്പെട്ടികളില് പിഎം കെയേഴ്‌സ് സ്റ്റിക്കറുണ്ടോ?' ട്വീറ്റിന് പിന്നാലെ ടീം ഡോക്ടര് പുറത്താക്കി സി.എസ്.കെ\nJun 17, 2020, 9:57 PM\nഇന്ത്യ ചൈന അതിര്‍ത്തിയില് സംഘര്‍ഷത്തെ തുടര്‍ന്ന് സൈനികര്‍ക്ക് ജീവത്യാഗമുണ്ടായ സംഭവത്തെ പരാമര്‍ശിച്ചായിരുന്നു ഡോ. മധു തോട്ടപ്പിള്ളിലിന്റെ ട്വീറ്റ്. കിഴക്കൻ ലഡാക്കിൽ നിയന്ത്രണ രേഖയോട് ചേർന്നുള്ള ഗൽവാൻ താഴ്വരയിൽ ചൈനയുമായുള്ള സംഘർഷത്തിൽ 20 ഇന്ത്യൻ സൈനികരാണ് വീരമൃത്യു വരിച്ചത്. ഇന്ത്യയുടെ തിരിച്ചടിയിൽ നാൽപതിലേറെ ചൈനീസ് സൈനികർ മരിച്ചതായി കേന്ദ്ര സർക്കാർ വൃത്തങ്ങളെ ഉദ്ധരിച്ച വാർത്താ ഏജൻസി എ.എൻ.ഐ. റിപ്പോർട്ട് ചെയ്തിരുന്നു. ഈ സംഭവുമായി ബന്ധപ്പെട്ടാണ് മധു ട്വീറ്റ് ചെയ്തത്.


കോഴഞ്ചേരി സ്വദേശി അമേരിക്കയില് വെടിയേറ്റ് മരിച്ച സംഭവം: 15കാരന് പിടിയില് - Keralabhooshanam Daily കോഴഞ്ചേരി സ്വദേശി അമേരിക്കയില് വെടിയേറ്റ് മരിച്ച സംഭവം: 15കാരന് പിടിയില്\nHome/NEWS/BREAKING NEWS/കോഴഞ്ചേരി സ്വദേശി അമേരിക്കയില് വെടിയേറ്റ് മരിച്ച സംഭവം: 15കാരന് പിടിയില്\nകോഴഞ്ചേരി സ്വദേശി അമേരിക്കയില് വെടിയേറ്റ് മരിച്ച സംഭവം: 15കാരന് പിടിയില്\nമെസ്‌കിറ്റ് സിറ്റിയിലെ ഗലോവയില് ബ്യൂട്ടി സ്റ്റോര് നടത്തിയിരുന്ന കോഴഞ്ചേരി ചെറുകോല് സ്വദേശി ചരുവേല് പുത്തന്‍വീട്ടില് സാജന് മാത്യു (സജി-56) യാണ് വെടിയേറ്റ് കൊല്ലപ്പെട്ടത്. പ്രാദേശിക സമയം ബുധനാഴ്ച ഉച്ചയോടെയാണ് സംഭവം. ഉച്ചയ്ക്ക് 1.40ഓടെ സ്റ്റോറിലേക്ക് അതിക്രമിച്ചുകയറിയ അക്രമി മോഷണശ്രമത്തിനിടെ കൗണ്ടറില് ഉണ്ടായിരുന്ന സാജന് നേരേ വെടിയുതിര്‍ക്കുകയായിരുന്നു.\nകുവൈത്തില് ജോലിചെയ്തിരുന്ന സാജനും കുടുംബവും 2005ലാണ് അമേരിക്കയില് സ്ഥിരതാമസമാക്കിയത്. സുഹൃത്തുക്കളുമായി ചേര്‍ന്ന് ഡാലസ് കൗണ്ടിയിലെ മെസ്‌കിറ്റ് സിറ്റിയില് പുതിയ ബ്യൂട്ടി സപ്ലൈ സ്റ്റോര് ആരംഭിച്ചത് അടുത്തിടെയാണ്. രണ്ടുമാസം മുമ്പുവരെ എല്ലാദിവസവും ബ്യൂട്ടി സപ്ലൈ സ്റ്റോറിലെത്തിയിരുന്ന സാജന്, മൂത്തമകളുടെ വിവാഹശേഷം ആഴ്ചയില് രണ്ടുദിവസം മാത്രമായിരുന്നു കടയിലെത്തിയിരുന്നത്.\nകാര്‍ഷിക നിയമങ്ങള് പിന്‍വലിച്ചു; കര്‍ഷക ക്ഷേമത്തിന് എന്നും മുന്‍ഗണനയെന്ന് പ്രധാനമന്ത്രി\nകുടിയന്മാര്‍ക്ക് സന്തോഷവാര്‍ത്ത, മദ്യം ഇനി വീട്ടിലെത്തിച്ച് നല്‍കും; പക്ഷേ കേരളത്തിലല്ല അങ്ങ് ഡല്‍ഹിയില്